
Actiune — Anticipapa - Puertmă 


Stimati Prieteni, 


V-aţi întrebat vreodată ce experiență din trecut a 
modelat cariera explozivă a lui Reacher, singurul om care nu 
se opreşte niciodată din lupta pentru libertate? 


În această nouă poveste, Lee Child priveşte în trecut, la 
un incident din anii adolescenţei lui Jack Reacher, fiul cel 
mic al unui ofițer din Marina Statelor Unite, detaşat într-o 

bază militară îndepărtată din Pacific. 


Începând cu numarul 33 al revistei 
FOILETON - VP Magazin, 


vă veti reintâlni cu formidabilul Jack Reacher în 
povestirea „Second Son”. Traducerea a fost realizată prin 
bunăvoința colegei noastre Stefi Todo, căreia îi mulțumim pe 
aceasta cale. 


Tineti aproape! 


Adam MOON 
Space Cadets-ACE 
Episodul IV 


Brian W. Taylor 
SUPRAVIEŢUIM ! 


„, MINUNATELE AVENTURI 
(APITANULUL CORCORAN 


Rodica BRETIN 
Casa fără cărţi 


Alfred ASSOLLANT 
ALY Capitanul Corcoran 

RODICAIBRETIN Episodul II 
NASN EADA CART! 


DIN SERIA JACK REACHER 


Sean WILSON 


Lee CHILD | E E tar ca 

=- LL pentru 
Pu pre kC fi | | p) mercenari 
Episodul II EA 


Episodul III 


R i 
SEAN MUTI. Car 


SILA BUNNEN 


Albert BONNEAU 


Ryan CLIFFORD 


A i Mascatul 
Combat Tempora Episodul IV 
Episodul X 
(74 DT a i s 


Adam MOON Space Cadets 


Ma S o -Fi K 


Adam Moon 


SPACE CADETS 


Traducerea: UnCris 


ACE 3 


Episodul IV 


O nouă misiune 


Tocmai m-am recuperat cu totul după o rană prin împuşcare în şold, 
când noul meu rector dl. Humboldt m-a convocat. 

— Jack, este solicitată prezența ta la bordul lui Conquistador, îmi spuse. 

— De ce? 

— N-ai aflat? Plecăm la război şi aproape toți cei cu experiență în luptă 
cu costumele mech au murit luptând cu Scepticii. 

— Dar încă nu am vârsta minimă pentru încorporare. 

— În cazul tău, s-a făcut o excepție. Fă-i pe aceşti Bleeders să sângereze. 

Aşa se autonumeau extratereștrii. 

Cred că el mă considera un tip norocos, dar eu nu mă simțeam aşa. Mă 
simțeam de parcă aş fi fost condamnat la moarte. 

— Alege doi cadeți care să te însoțească. Ţine cont doar de abilitățile lor 
în luptă. Şi nici nu-ți alege doar colegi ce-ţi sunt antipatici, în speranța că 
vor muri. 

Space Cadets 


De aşa ceva nici măcar nu 
putea fi vorba. Văzusem ceva 
lupte în ultimele săptămâni, am 
şi ucis chiar, dar nu eram nu 
monstru. 

În loc să-l corectez, am dat 
doar din cap întrebând: 

— Când trebuie să mă 
teleportez la bordul navei de 
război? 

— Mâine dimineaţă. 

— OK, am răspuns. 

Pe când ieşeam din biroul 
său, m-a rechemat. 

— Probabil că te vor răsplăti 
cu Scutul de Platină pentru 
bravură. Ţi-au amintit numele 
în acest context cu al lui Rick 
Pringle. Fă ca Tabăra noastră să 
fie mândră de tine, Jack. 

Am zâmbit cât de frumos am 
putut. Scutul de Platină nu 
valora nici cât o ceapă degerată 
dacă erai mort.  Aceloraşi 
oameni care acum vorbeau 
despre mine ca despre un erou, 
în urmă cu câteva săptămâni 
nici nu le păsa că exist. 


Eram un orfan, tratat ca un gunoi; băgat încă de la naştere în maşinăria 


militară fără a fi întrebat. 


Am oftat, dând deoparte îndoielile. Oricum, nu-i păsa nimănui. 
Mă simțeam ca un tont pentru că mi-era atât de milă de propria-mi 
persoană. Cei mai mulți dintre cei din Tabăra 87 fuseseră ucişi de Sceptici, 


iar eu am fost cel norocos. 

Camarazi 


Ştiam deja că voiam să o iau cu mine pe Stacy Jones. Nu-mi place de ea, 
dar e o cățea sadică căreia îi va face plăcere şansa oferită de a ucide nişte 
Bleeders. Şi mai e şi drăguță, ceea ce nu e rău. Dar nu ştiam pe cine să mai 
iau cu mine. Danny Jackson e doar un pretins dur şi probabil că m-ar fi 
refuzat, între patru urechi, desigur. Dar el era opţiunea evidentă, aşa încât 
m-am dus în sala de mese şi m-am aşezat la o masă liberă. 

Spre totala mea jenă, nimeni nu m-a observat, cu excepţia lui Becky 
Morrison, ciudăţica clasei. Şi-a sprijinit bărbia de masă şi m-a aşteptat să 
spun ceva. Dacă nu m-ar fi văzut, m-aş fi ridicat şi aş fi plecat. 

După câteva secunde, destui au întors capul spre mine şi o tăcerea s-a 
lăsat peste mulțime. 

— Am fost selecționat să mă reîntorc pe Conquistador pentru a lupta cu 
Bleeders, am spus. 

Acum cu toţii îi numeam astfel. 

— Pot selecta doi oameni care să mă însoțească. Cine vrea să mi se 
alăture? 

S-au ridicat două mâini. Am fost surprins că una îi aparținea lui Danny 
Jackson. Am arătat în direcţia sa. 

— Danny, tu vii cu mine. Plecăm mâine dimineaţă. 

Am ignorat cealaltă mână ridicată pentru că aparținea lui Becky 
Morrison şi m-am uitat prin mulțime după Stacy. Sau poate că lua masa în 
dormitor? 

În sfârşit am văzut-o, dar am fost surprins de faptul că avea braţele 
încrucişate la piept şi se uita insolent la mine. Poate că nu era chiar atât de 
dură pe cât se dădea în fața celorlalți. 

În schimb, am întrebat-o pe Becky de faţă cu toţi: 

— Eşti sigură că vrei să vii? 

S-a ridicat în picioare şi s-a adresat tuturor celor din sală: 

— Suntem cu toţii sub arme. Acesta este rațiunea noastră de a fi. Fără 
supunere, cu toții am fi murit de foame încă de când eram copii. Părinții 
noştri ne-au abandonat. Planeta noastră ne-a expulzat în această gaură de 
iad ca să scape de noi. Dar militarii ne vor. Militarii au investit în viitorul 
nostru. Tuturor ar trebui să vă fie ruşine că n-aţi percutat la oportunitatea 
ce vi s-a oferit. Bineînţeles că eu sunt gata. 

La aceasta mă refeream când spuneam că era o ciudățică. M-am forțat 
să-mi mențin privirea fixă şi am spus: 

— Vom pleca dimineaţă. Bine ai venit la bord. 

Misiune anulată 


Eram în dormitorul meu masându-mi şoldul încă dureros, când dl. 
Humboldt a intrat grăbit, spunând dintr-o suflare: 

— Preşedintele vrea să vă amânațţi misiunea. Vrea să-ți acorde personal 
Scutul de Platină. Susţine că va fi un gest simbolic în aceste vremuri de 
război. 

— Şi când va veni? am întrebat, ridicându-mă din pat. 

DI. Humboldt s-a uitat la mine de parcă aveam rahat pe față. 

— Tu chiar vorbeşti serios? Nu va veni el tot drumul până aici doar 
pentru asta. Trebuie să te duci tu la el. 

Am sărit în picioare. 

— Voi face o călătorie pe Pământ? 

N-am fost niciodată pe Pământ, în afara faptului că am fost născut acolo. 
N-am nici o amintire din acele locuri. 

— Da, dar nu prea entuziast. Ei sunt cam îngrijoraţi de Sceptici. Cred că 
vor încerca să te asasineze în timpul ceremoniei de decernare. Ai devenit un 
simbol al speranţei pentru Administraţie şi o ţintă a urii teroriştilor. 

— Mi se rupe dacă vor reuşi să mă ucidă. Aş face orice ca să respir aer 
pământean şi să beau apă de pe Pământ. 

Nu-mi prea făceam probleme că înjuram de față cu dl. Humboldt. 
Trecusem prin multe împreună. 

— Oricum, pentru orice eventualitate, îți vor da o uniformă „blindată”. Ai 
încercat una vreodată? 

Ştia că nu. Aici, sus, nu primim chestii sofisticate ca acestea. O uniformă 
blindată nu e acelaşi lucru cu o piele mech. De fapt, o porți pe corp. Dar are 
capabilități similare cu o piele mech. Eram destul de entuziasmat că voi 
purta una. 

Mi-am forțat norocul, doar ca să văd dacă se răzgândeşte: 

— Aş vrea să păstrez uniforma blindată după ce terminăm cu ceremonia. 

— Eşti tu tânăr, dar ai sânge-n instalaţie, a izbucnit el în râs. Să văd ce 
am să pot face. Plecarea va fi aproape de miezul nopții. Am deja planul de 
zbor stabilit. 

— Cât va dura? Va trebui să andocăm la o staţie orbitală sau voi fi dus 
direct pe Pământ? 

— Mijlocul de transport te va duce direct la Chicago, Illinois. Acolo se va 
afla Preşedintele. Călătoria către Pământ va dura doar douăzeci şi nouă de 
ore. la-ţi ceva de citit. Ar fi cam depresiv să te holbezi atâta timp pe ecran la 
întunericul spaţiului cosmic. 


VP MAGAZIN 


Adam MOON Space Cadets 


Pe Pământ 


N-am spus nimănui despre călătoria mea pe Pământ. Toţi ar fi fost foarte 
invidioşi. Le-am spus lui Danny şi lui Becky că detaşarea noastră a fost 
amânată câteva zile fără să le mai dau alte amănunte. 

Naveta spaţială era înghesuită precum toate navele de acest tip. Dar avea 
o bibliotecă media destul de bogată şi o tonă de mâncare bună. M-am simțit 
ca un rock-star. 

Mi-am făcut o mulțime de griji, întrerupte de reprize de visare cu ochii 
deschişi. Dacă preşedintele va considera că am fost un idiot? Dacă va apare 
mama mea adevărată? Ce i-aş fi putut spune? Dacă Scepticii mă vor ucide? 

Din fericire, am dormit cea mai mare parte a călătoriei. M-am trezit doar 
atunci când naveta a intrat în turbulențele atmosferei Pământului. 
Văzusem fotografii ale Pământului, dar nu au fost suficiente pentru a mă 
pregăti pentru o asemenea frumuseţe. Îmi venea să plâng de emoție. 

Am văzut peisajul geometric devenind din ce în ce mai detaliat până ce 
am putut observa clădirile şi podurile. Apa Lacului Michigan părea mai 
curată decât cea tratată din Tabăra noastră. Aş fi vrut să înot în el şi să-l 
beau în întregime. Ardeam de nerăbdare să-mi umplu plămânii pentru 
prima dată cu aer proaspăt. 

Naveta a aterizat pe o peluză imensă. Am văzut un om cu o carabină cu 
lunetă aţintită asupra mea. Gestul m-a speriat. 

Uşa s-a deschis şi a trebuit să-mi protejez ochii cu mâna de lumina 
intensă a soarelui. Când am inspirat mi s-a părut că mă strânge ceva de 
gât. Aerul mirosea a gaze şi sulf. Am sperat că aceste mirosuri vin de la 
combustibilul navetei, nu din atmosferă, dar ştiam că nu e aşa. 

Un om a venit la mine şi mi-a fixat o mască peste gură. Era un aparat 
respirator. 

— Ai respirat aer filtrat atât de multă vreme, încât al nostru te va face să 
leşini. Scoate-o la fiecare câteva minute şi inspiră liber de câteva ori. 
Trebuie să te aclimatizezi. Nu mi-ar place ca Preşedintele să fie nevoit să 
confere cea mai înaltă distincție unui tip mascat. 

M-a luat de mână şi m-a scos din navetă. De aici în acolo a trebuit să-mi 
țin tot timpul ochii închişi. Dar mi-am scos masca şi l-am întrebat: 

— Ar exista posibilitatea pentru o partidă de înot în lac înainte de 
plecare? 

A început să râdă ca un maniac. 

— Apa lacului ţi-ar jupui pielea, fiule. E dezgustătoare. 

Mi-am pus masca la loc când aerul Pământului a început să-mi afecteze 
plămânii. 

Arthur Johnson 


Am făcut o cursă scurtă de trei minute într-o limuzină blindată până la 
sala unde îmi voi primi Scutul de Platină. 

Nu l-am întâlnit pe Preşedinte imediat ce am ajuns acolo. O grămadă de 
trepăduşi m-au tratat de parcă eram de sânge regesc. Dar mai pot adăuga 
că în ochii lor vedeam suspiciunea. 

Primul lucru pe care l-au făcut a fost să mă echipeze. Uniforma blindată 
mi se potrivea perfect, dar mă simțeam foarte greoi în ea. Era parțial mech, 
parțial blindată şi arăta teribil de agresiv. 

Am fost surprins când un tip chipeş şi musculos a intrat în încăperea 
unde eram şi mi s-a adresat: 

— Numele meu este Arthur Johnson. Eşti gata pentru aceasta, Jack? 

Şi el era echipat cu o uniformă blindată. 

Poate că sunt eu naiv, dar mă aşteptam la mai mult ceremonial. Credem 
că mă vor caza într-un hotel luxos şi voi fi tratat cu o cină sau aşa ceva. 
Cred că nu le pasă chiar atât de mult pe cât fusesem lăsat să cred. 

Mi-am scos aparatul respirator şi am dat din cap. Capul era singura 
parte a corpului care se mai vedea încă. 

— Renunţă la mască. Este un semn de lipsă de respect. E ca şi cum ai 
spune că aerul Pământului nu este destul de bun pentru tine, m-a avertizat 
Arthur. 

Am răsucit masca într-o parte. Armura facială era rabatată către spate. 
Am vrut să o trag peste față, dar el m-a oprit. 

— Îmi pare rău, dar las-o aşa cum e. Trebuie să fii văzut privindu-l în 
ochi pe Preşedinte. Şi mai trebuie să ţi se vadă bine şi zâmbetul. 

M-a condus prin labirintul de holuri până ce, în sfârşit, ne-am oprit în 
fața unei uşi. Avea un mic dispozitiv în ureche, pe care l-a atins cu degetul 
ascultând instrucțiunile. 

Apoi mi-a făcut semn să înaintez. 

— Urcă scările şi păşeşte cu mândrie până la el. Priveşte-l în ochi şi 
zâmbeşte. Dacă ţi se adresează, răspunde-i. Dacă nu, zâmbeşte doar. 
Imediat după ce-ţi înmânează Scutul, trebuie să-i strângi mâna şi să te 
întorci aici. Ai priceput? 

A spus-o ca şi cum o mai făcuse de nenumărate ori mai înainte. Apoi şi-a 
coborât armura facială. Când am văzut cum se fixează în poziție, m-am 
bucurat că eu nu mi-am pus-o. Părea capabilă să-ţi jupoaie piele când era 
coborâtă şi fixată. 

Dintr-un anumit motiv eram foarte speriat. Poate că era de vină 
anxietatea. Tot ce voiam era să mă întorc în navetă şi să plec înapoi spre 
Tabără. Oricum, am aprobat, înclinând capul. 

— Noroc, Jack, mi-a urat înainte ca uşa să se deschidă şi să păşesc prin 
cadrul ei. 

Scutul de Platină 


Zâmbetul meu tresărea la colțurile gurii datorită nervozității. Am avut 
grijă să nu mă împiedic pe mica scară ce ducea spre podium. Era ultimul 
lucru de care aveam nevoie. Abia atunci am auzit ovaţiile. Mica adunare îmi 
scanda numele într-una. Erau camere de luat vederi şi reporteri peste tot. 
Şi toţi îmi zâmbeau. Faptul mi-a mai dat curaj. Mă simțeam niţel ametit, 
dar țineam capul sus. Poate că aerul de vină? 

Preşedintele era tot numai un zâmbet când mi-a strâns mâna. Era 
proaspăt bărbierit şi mirosea a aftershave. 

A luat de pe pupitru o casetă mare acoperită cu catifea şi a deschis-o. A 
arătat-o spre mulțime, apoi a început o cuvântare. 

— Tânărul acesta a dat dovadă de bravură în confruntarea cu 
adversarul. A avut un rol decisiv în eliberarea navei Conquistador. De unul 
singur a doborât teroriştii de la bordul Taberei Spațiale 87. A fost rănit, dar 
a continuat să lupte. Noi toţi ar trebui să urmăm exemplul lui Jack 
Peterson, cel mai nou deţinător al Scutului de Platină. 

S-a întors către mine şi mi-a strâns mâna din nou. O strângere de mână 
între doi oameni complet străini unul de altul. 

Pentru prima oară am înțeles că am fost folosit ca un pion pentru 
maşinațţiile politice ale altora. Dar nu mi-a păsat. Medalia strălucea în 
lumina reflectoarelor. Părea grea. Doar două duzini de oameni fuseseră 
recompensați cu aşa ceva, cei mai mulți postum. Dintre cei ce primiseră 
medalia, singura persoană în viață pe care o cunoşteam era Rick Pringle şi-i 
fusese înmânată fără ceremonie pentru că identitatea sa continua să fie 
secretă. 

Era o mare realizare pentru mine, în ciuda faptului că totul semăna cu 
un spectacol cu animăluţe dresate. 

Am luat cu prudență medalia din mâinile sale, când mi-a şoptit la 
ureche: 

— Eşti un adevărat erou. N-am mai auzit ca cineva să fi realizat fapte ca 
ale tale şi la o vârstă atât de tânără. Continuă să faci treabă bună, soldat. 

Mi-a scuturat mâna din nou, apoi s-a dezlănţuit iadul. 


Atacul 


La început, tot ce am putut auzi au fost nişte explozii îndepărtate, 
înfundate şi intermitente. Dar se apropiau rapid. 

Preşedintele a fost evacuat, iar careva s-a grăbit să mă ia de mână pentru 
a mă duce şi pe mine de acolo. 

Toate gărzile Preşedintelui aveau armele scoase, aşteptându-i pe cei ce ar 
încerca să pătrundă pe uşi. 

Am vrut să văd cine încerca să mă tragă la adăpost. Era Arthur Johnson. 
Arăta mortal în uniforma blindată. 

De partea cealaltă a uşii a fost o explozie. Arthur m-a privit în ochi, 
spunându-mi: 

— Apără-te singur. 

Şi mi-a dat un PQ5000. Îmi plăcea această armă. Era favorita mea şi o 
manevram bine. M-am simţit foarte norocos că Arthur a avut una 
disponibilă pentru mine. 

Am dus-o la ochi şi m-am lăsat într-un genunchi. Arthur a zbierat la 
mine: 

— Trage-ţi masca pe figură, idiotule. 

M-am executat. Tipul părea să ştie ce are de făcut. Am văzut că în 
câmpul vizual îmi apar notificări holografice ciudate, dar, neştiind ce 
înseamnă, le-am ignorat. 

Simțeam că podiumul vibrează şi m-am întors ca să văd din ce cauză. 
Pentru prima oară, am observat o cortină în partea din spate a scenei. Şi 
am văzut-o pentru că din spatele ei veneau să ni se alăture o duzină de 
bărbați şi femei în uniforme blindate. Văzându-i începu să-mi pară rău 
pentru cei ce veneau să ne atace. 

Arthur s-a adresat echipei: 

— Ăştia vin pentru Jack. Menţineţi linia de apărare. 

Capetele acoperite cu măşti blindate s-au mişcat afirmativ. Armele erau 
pregătite, iar noi aşteptam. 

Dar nu eram pregătiți pentru ceea ce trecu prin uşă. Era imens. Un robot 
atât de împănat cu armament încât semăna cu o navă de război bipedă. 
Aproape că am făcut pe mine. 

— Shit, a mormăit Arthur, căutând ceva în jur. Scoase o mică EMP şi a 
aruncat-o la picioarele robotului. 

EMP nu numai că a neutralizat dispozitivele robotului, dar l-a şi 
imobilizat. Am fost al dracului de norocoşi că Arthur a reacționat atât de 
rapid. 

O voce bărbătească de pe cealaltă parte a uşii a spus pe un ton sarcastic: 

— Bună treabă, blegule. Chestia asta a fost un tigru de hârtie. Armele 
erau false toate. Dar şi-a făcut treaba. Te-a păcălit ca să foloseşti o EMP. 

Am băgat de seamă că instrucțiunile holografice din vizorul meu nu se 
mai desfăşurau. Indicatoarele erau şi ele scoase din uz. Ne-au tras-o. 
Uniformele noastre blindate deveniseră nefolositoare. Trebuia să ne bazăm 
doar pe calitățile noastre naturale. 

Arthur a izbucnit într-un râs zgomotos. 

— Şi-atunci de ce nu veniţi aici? 

— Pentru că nu am venit după băiat. Ştim că v-aţi fragmentat forțele 
pentru a-l proteja. Oamenii mei îl capturează pe Preşedinte acum, în timp 
ce vorbim. Aşa încât adevărata întrebare este: de ce nu veniți voi aici, 
motherfucker? 

Arthur şi-a dat pe spate masca şi a pus degetele pe casca din ureche. 
Apoi a spus: 

— Shit. Nu funcţionează. Sunt un idiot. 

M-a înşfăcat de umăr şi m-a ridicat în picioare. 

— S-ar putea să mintă, dar trebuie să fiu sigur. Eşti în grija mea, deci 
trebuie să vii cu mine. 

Apoi, în timp ce mă ducea după cortina din spate, le-a dat oamenilor săi 
un ultim ordin. 

— Menţineţi linia de apărare şi spulberaţi-l pe nenorocit dacă îndrăzneşte 
să scoată capul la vedere. 

În spatele cortinei era o uşă. Arthur a deschis-o şi aproape că am fost 
orbit de lumina soarelui. Dădea într-o mică alee liberă. Un glonț mi-a vâjâit 
pe deasupra capului şi m-aş fi adăpostit înapoi înăuntru, dacă Arthur nu 
m-ar fi tras după el. 

Teava unei arme apăru pe acoperişul din fața noastră. Arthur a tras 
siguranța lansatorului de grenade Popper ataşat la armă şi deschis focul 
asupra ţevii. Boom-ul mi-a zguduit coastele şi mi-a zburlit părul. Secţiunea 
de zid de sub ţeavă a zburat în aer şi o femeie mutilată a căzut prin 
deschizătura formată. A căzut în cap la un metru în fața noastră, dar nu 
căzătura a ucis-o. Explozia îi sfârtecase deja trupul. 

Arthur n-a mai pierdut timpul. A alergat în josul aleii, iar eu l-am urmat 
cât de repede am putut. Uniforma blindată era stânjenitoare acum când 
partea mech era nefuncțională. 

Imediat ce a ajuns în stradă a fost întâmpinat cu focuri de armă. Din 
fericire purta uniforma blindată, altfel ar fi fost ciuruit. S-a întors şi a 
ridicat o mână, semn că trebuie să mă opresc. Când am făcut-o, el deja 
dispăruse după colț. Auzeam focuri de arme şi explozii. Era ca şi cum un 
război era în plină desfăşurare, doar că partea noastră avea un singur 
soldat în luptă. 

Mi-am ridicat PQ5000 pregătindu-mă pentru tot ce putea fi mai rău. 

Arthur reapăru la capătul aleii strigând: 

— Grăbeşte-te, puştiule. I-am pus pe fugă. 

Am alergat înainte şi un glonţ a ricoşat pe masca sa. 

— Fir'ar al dracu...., a mormăit şi, întorcându-se, a reînceput să tragă cu 
PQ5000. 

Imediat ce am ajuns lângă el mi-a spus: 

— Am nevoie de un telefon ca să cer un atac aerian. 

Am fost de acord şi am început să privesc în jur, căutând pe cineva 
căruia să-i pot lua telefonul, dar strada era pustie, pe bună dreptate. 

— Unde dracu sunt cu toţii? a urlat Arthur. 

Era evident că nu-i făcea nici o plăcere ideea de a-l pierde pe Preşedinte. 

M-a fulgerat un gând. 

— Verifică cadavrele, l-am îndemnat şi am alergat către trupul unui 
bărbat ce purta uniformă blindată prevăzută cu buzunare pentru muniție. 

Într-unul dintre ele l-am găsit. Pe când alergam înapoi la Arthur, un glonte 
m-a izbit în spate. Uniforma a fost eficientă, dar impactul mi-a scos aerul 
din plămâni. Răsucindu-mă, l-am depistat pe făptaş. Era pitit în interiorul 
unui magazin şi trăgea printr-o fereastră. Am lansat o grenadă prin ea, iar 
explozia a spulberat fragmente de sticlă spre mine. 

Acum, Arthur se afla în spatele meu, căutând să apuce telefonul. A 
format nu ştiu ce număr secret şi a ordonat executarea unui atac aerian. 
Continuam să-l acopăr cu trupul meu. Un glonţ mi-a şuierat pe lângă cap şi 
— înainte să pot reacționa - o grenadă s-a rostogolit în fața mea. Asta e. Aşa 
îmi este scris să mor. 

Dar Arthur a sprintat şi i-a ars un şut de parcă ar fi fost o minge de 
fotbal. Grenada a explodat în aer. Am vrut să bat palma cu el (high five), dar 
nu cred că ar fi apreciat gestul. 

Arthur vorbea în telefon: 

— Bine. Mi se fâlfâie. Dă-o dracu’ de lovitură aeriană. Trimite Rangerii 
aeropurtațţi la locaţia Fiarei. 

Fiara era numele-cod al limuzinei prezidenţiale. 

Arthur a trântit telefonul de pământ şi l-a zdrobit cu piciorul. 

— De ce nu vor să execute o lovitură aeriană? l-am întrebat. 

— Pentru că se tem să nu-l ucidă accidental pe Preşedinte. Birocraţii 
dracului... 

— Hai să ne regrupăm cu cei din spate, începu el să spună, dar şi-a 
înghițit vorbele. Se auzeau rafale ce se apropiau cu repeziciune. 

— Adăposteşte-te în spatele maşinii, mi-a strigat. 

Am alergat către maşină şi m-am aruncat înapoia ei. Exista o parte laşă 
în mine care spera că, indiferent cine vine spre noi, o va lua în cealaltă 
parte a străzii şi ne va evita, dar asta era doar o dorinţă. 


Fiara avariată 


Spre totala mea uimire, Fiara a apărut la capătul străzii. Venea cu mare 
viteză. Chiar şi de la această distanță, îi puteam observa avariile. Parbrizul 
era spart, iar caroseria era în întregime punctată de găuri. Era urmată de o 
maşină blindată a poliției ce încerca cu greu să se țină după ea. 

Când s-au apropiat, i-am văzut şi pe oamenii Preşedintelui alergând din 
urmă. Toţi erau echipați cu costume blindate, dar nu mai rămăseseră decât 
patru. Nu cunosc sistemul de organizare, dar din câte citisem, în mod 
obişnuit, Preşedintele era protejat de câteva duzini de agenți gata să-şi 
sacrifice viața pentru el. Doar patru oameni rămaşi nu era un semn bun. 

Unul dintre ei a explodat ca un balon cu apă. Boom-ul a răsucit maşina 
în spatele căreia mă adăposteam. Apoi am văzut şi sursa. Erau cel puţin o 
sută de oameni, care-i urmăreau plus trei vehicule blindate prevăzute cu 
turele şi alte guri de foc. Urmăritorii arătau terifiant în timp ce alergau 
trăgând cu armele de la şold. 


VP MAGAZIN 


Adam MOON Space Cadets 

În viața mea n-am fost mai înspăimântat. S-au auzit o succesiune de 
boom-uri în spatele nostru. Când am întors capul pentru a vedea care este 
cauza lor, aproape că am ţipat. Erau altă sută de demenți şi la celălalt 
capăt de stradă. Eram înconjurați şi vom fi măcelăriți. Fiara a accelerat, dar 
o grenadă Popper a lovit-o drept în față şi explozia a distrus motorul şi 
probabil şi şoferul. A virat spre dreapta şi s-a lovit într-un zid. Unul dintre 
cei trei agenți prezidenţiali rămaşi a căzut lat. O baltă de sânge s-a format 
imediat sub corpul său. 

Blindata poliţiei a fost lovită de un proiectil exploziv şi a făcut o mică 
săritură în aer. Nimeni din interior nu a supraviețuit. 

Era o ambuscadă ucigătoare, iar eu mă aflam în ea. Teroriştii erau gata 
să obțină doi-la-preț-de-unul-singur, Preşedintele şi cu mine. 

Dar chiar când toate speranţele erau pierdute, o umbră a căzut peste noi 
însoțită de sunetul unor motoare de aeronavă. Am privit în sus şi am văzut 
mici puncte coborând rapid la sol. Erau Rangerii aeropurtaţi. Am numărat 
cam o duzină. Şi aproape că am explodat de fericire când am observat 
printre ei un mech. O piele mech era mai mult decât binevenită, dar mă 
temem că nu ajunge. În jurul nostru se aflau cel puţin două sute de 
terorişti. 


Ajutor de sus 


Mech şi-a folosit motoarele reactive pentru a ajunge primul la sol. Nu şi-a 
pierdut timpul. Indiferent a cărui conştiinţă era teleportată în el, era clar 
că-i făcuse modificări. Avea două tunuri montate pe umăr şi o turelă 
rotativă pe cap. Mai avea şi câte două tunuri Danone în fiecare mână. A 
aterizat la câțiva metri de mine, m-a privit, apoi a sprintat către limuzina 
prezidenţială. În timp ce alerga trăgea cu toate armele în teroriştii ce se 
apropiau. 

Până ce au aterizat şi Rangerii, deja erau mult mai puţini terorişti ce 
trebuiau neutralizați. Nu au fost folosite paraşute ci mici motoare rachete 
ce au funcționat intermitent, în jeturi scurte, pentru a încetini coborârea. 
Cea mai mare parte dintre ai s-au năpustit asupra teroriştilor din spate şi 
doar trei dintre ai s-au dus să-l ajute pe cel cu unitatea A.C.E. (Automated 
Combat Equipment). 

Grupul cel mare s-a fragmentat. Un Ranger s-a îndreptat către zidul 
magazinului şi a ataşat ceva ce semăna cu o bară lungă. L-am văzut pe un 
altul, pe cealaltă parte a străzii făcând acelaşi lucru. 

Când au terminat, iar gloanţele erau trase asupra lor din ambele părți, 
un al treilea Ranger a aruncat o mică sferă în lungul străzii, spre teroriştii 
ce se apropiau. Apoi fiecare Ranger de pe fiecare parte a străzii a apăsat 
câte un buton de pe dispozitivele în formă de bare şi un câmp de forță oranj 
şi opac s-a format între ele. 

Am auzit zgomotele motoarelor unui avion ce se apropia de noi, apoi 
partea opusă a câmpului de forță a devenit strălucitoare precum soarele. 

N-am simţit deloc explozia: nici şrapnele, nici căldură. După ce fumul s-a 
împrăştiat, nici un terorist nu mai era în picioare. Cele trei vehicule 
blindate erau nişte epave fumegânde. Citisem câte ceva despre dispozitivele 
militare terestre şi cred că această bombă a fost un Meteor Impact, numită 
astfel datorită distrugerilor pe care le provoca şi a craterului format. Mica 
sferă aruncată de Ranger a fost un fel de baliză de marcaj. 

Avionul a vâjâit pe deasupra capului meu ca un fulger. 

Mi-am întors atenţia asupra limuzinei prezidenţiale. Mech o ridicase 
deasupra capului şi o aducea dea lungul străzii, către mine. 


Ultimul rămas 


Am aruncat o privire spre Arthur, dar acesta se amestecase în mulțimea 
din spatele mech-ului. Ovaţiona din toţi rărunchii, de parcă asista la cel mai 
important eveniment din viaţa sa. 

Apoi am văzut sângele ce-i curgea pe spate... şi a căzut, mort. Dar n-am 
avut timp să-l jelesc. Rangerii din spatele meu m-au depăşit. Greutatea 
uniformelor lor blindate crăpa tarmacul de sub picioare în timp ce înaintau 
până s-au unit cu grupul ce luptase în partea opusă. 

M-am ridicat în picioare, gata să mă alătur lor, când mech a pus jos 
limuzina lângă mine. Mi se adresă cu o voce feminină: 

— Salut, Jack. 

— Eşti tu, Peggy? 

— Bineînţeles că eu sunt. Am nevoie de tine ca să-l duci la adăpost pe 
Preşedinte. Noi ne vom ocupa de bastarzii ăştia. 

Am aprobat dând din cap, deşi nu eram prea sigur ce voia de la mine. Nu 
eram instruit să protejez un afurisit de Preşedinte. 

Peggy era o prietenă a eroului meu, Rick Pringle. Îi era egală sub toate 
aspectele, dar probabil că era mai isteață şi mai puţin nesăbuită decât el. 

Deschise cu o smucitură portiera Fiarei şi şi-a băgat capul înăuntru. 
Apoi mi-a spus: 

— E rănit la gât. Am să-ți dau trusa medicală. 

După ce s-a dat deoparte, m-am apropiat de portiera deschisă. 
Preşedintele, destul de sigur pe sine, ţinea mâna apăsată pe o rană 
sângerândă de la gât. Toţi ceilalți din interior erau morți. 

— Prinde! am auzit-o pe Peggy strigând şi m-am întors chiar la timp ca 
să o văd pasându-mi un mic rucsac. L-am prins din zbor şi l-am deschis 
imediat. După ce am găsit un rulou-pansament am reintrat în limuzină. 
Mirosea a sudoare şi excremente, dar am ignorat şi l-am obligat pe 
Preşedinte să-şi dea mâna la o parte. l-am bandajat gâtul cât de strâns am 


VP MAGAZIN 


Adam MOON Space Cadets 


îndrăznit, după care m-am retras ca să-mi admir opera, dar şi ca să mă 
gândesc ce ar trebui să fac în continuare. 

S-a auzit o bubuitură puternică deasupra capului. Am ieşit cu totul afară 
şi am fost extrem de surprins când m-am trezit împuşcat drept în masca de 
pe față de un tip aflat sus, pe capotă. Reflex, am ridicat arma şi l-am 
perforat. 

În acel moment am observat mai mulţi terorişti ce coborau în rapel pe 
fațadele clădirilor de la stradă, iar unii dintre ei aveau uniforme blindate. 

Niciodată până acum, nu mai folosisem un Sizzler în atmosferă, deci 
habar nu aveam ce fel de sunet va face. Este o armă energetică şi e teribilă, 
dar am decis că situația mă obliga să o folosesc. M-am întors, aşteptând o 
secundă şi jumătate cât era necesar ca arma să se activeze. Am tras pe 
deasupra limuzinei asupra fațadei de pe partea cealaltă a străzii între doi 
terorişti ce coborau pe corzi; efectiv au explodat datorită supraîncălzirii 
sângelui şi organelor. Două torsuri s-au desprins de corzi şi au căzut las 
pământ. M-am răsucit ca să mă ocup şi de cei de pe partea mea de stradă, 
dar a fost prea târziu. Deja trăgeau de la sol asupra mea şi erau furioşi. 
Unul dintre ei a lansat o Popper spre mine, dar aceasta a explodat în aer. 
Totuşi, şocul ei m-a trântit în fund. Am ridicat PQ5000, gata să ripostez, 
dar ţeava era îndoită. Grenade Popper nu mai aveam, iar Sizzler avea nevoie 
de timp pentru a se reiîncărca după fiecare tragere. Altfel spus, eram în 
budă. 


Scut uman 


Capul mi se clătina în toate părțile pentru că gloanțele îmi percutau 
armura. Nu mai puteam rezista prea mult timp. Mai erau doar câțiva 
terorişti ce năvăleau spre mine, dar tot erau prea mulți pentru că eram 
lipsit de apărare. M-am ridicat în picioare pentru a bloca cu trupul meu 
portiera deschisă a limuzinei. Eram gata să mor, dar poate că mai puteam 
câştiga ceva timp ca Preşedintele să fugă pe portiera din partea cealaltă. 

Tot trupul era zguduit de impacturile multiple, însă am strâns din dinţi 
şi am rămas ferm pe poziţie. 

Am văzut o femeie fără armură care şi-a îndreptat arma spre mine şi a 
apăsat pe un buton. Mă va tăia în două ca pe o bucată de unt cu arma sa 
energetică, indiferent de ce tip o fi fost. 

Dar chiar în acel moment, unitatea A.C.E. a lui Peggy mi-a apărut în 
câmpul vizual şi a început să-i doboare unul după altul. În câteva fracțiuni 
de secundă, toți erau doar resturi sângerânde la picioarele ei. 

Am căzut în genunchi cu privirea tulburată. Un flash de lumină 
strălucitoare a izbucnit deasupra schimbului de focuri de la celălalt capăt al 
străzii, dar boom-ul abia dacă mi-a ajuns de la urechi, la mintea-mi 

încețoşată. Am văzut cum pământul se repede spre mine, apoi totul a 
devenit negru. 


Viaţa de după viaţă 


Eram în picioare când mi-am revenit, dar nu mă aflam în focul luptei şi 
nici măcar pe Pământ. Eram la bordul lui Conquistador iar căpitanul mă 
privea răbdător. 

Mi-am dat brusc seama că aveam conştiinţa teleportată într-un mech. 
Aceasta putea însemna un singur lucru. Aş fi început să plâng, dacă mech 
ar fi avut glande lacrimogene. 

Căpitanul mi-a zâmbit exact în acel moment. 

— Jack, îți aminteşti de mine? Sunt căpitanul Wilkomen. 

Am înclinat cu tristețe capul supradimensionat, de mech. 

— Ai salvat viața preşedintelui, fiule. Se spune că se va recupera în 
întregime. Şi ti-au acordat un al doilea Scut de Platină. Aşa ceva nu s-a mai 
întâmplat niciodată. Rick Pringle spune că se bucură pentru tine, dar cred 
că, de fapt, este niţel invidios. 

— Medalia aceasta mi-a fost acordată postum, desigur, am spus, iar 
vocea mea de mech era tremurătoare. 

— Da, fiule. Rănile tale au fost mortale. Uniforma blindată pe care o 
purtai doar atât a putut face înainte de a ceda. Oamenii încă se minunează 
de cum ai reuşit să rezişti, deşi erai atât de ciuruit de gloanţe. Dar au avut 
grijă să-ți upload-eze conştiinţa înainte ca trupul să-ți cedeze. Asemenea 
lucruri nu se fac chiar pentru oricine. Tu eşti un tip deosebit, iar oamenii 
încep să-şi dea seama de acest fapt. 

— Sunt mort, sir. Nu mai am un trup biologic viu în care să mă întorc. 
lertați-mă dacă nu vă împărtăşesc entuziasmul. 

— Desigur, fiule. Îmi pare rău. 

Pielea A.C.E. modificată al lui Rick Pringle a intrat în încăperea unde 
erau ținute pieile. 

— Salut, Jack. Bine ai revenit, omule. 

Am răspuns la salut doar cu o înclinare a capului. Ar fi trebui să fiu ceva 
mai respectuos, sau măcar mai entuziast că-l văd. La urma urmei, el era 
Rick Pringle; eroul omenirii şi un exemplu de urmat. 

— Ştiu că, probabil eşti şucărit că, de fapt, eşti mort şi alte alea, dar asta 
poate fi un avantaj pentru tine, m-a lut el de braț şi m-a dus către oglinda 
pusă special acolo pentru ca noii veniți să se obişnuiască cu noua lor 
înfăţişare. 

Pielea mea era într-adevăr unică. Fusese vopsită în verde şi albastru şi 
câteva tuşe negre. Suprafața sa era şi ea diferită, ceea ce însemna probabil 
că acolo se aflau pitite nişte arme. Motoarele de la picioare erau de două ori 
mai mari decât cele obişnuite. 

— Am modificat-o pentru mine, spuse Rick. Are blindaj suplimentar în 
jurul componentelor şi cablajului, pentru ca EMP să nu o afecteze. Zboară 
de două ori mai repede decât oricare alt mech şi suportă de două ori mai 
multe avarii. Stai să vezi ce arsenal de arme are. 

Am încercat să zâmbesc, dar când mi-am văzut buzele false din plastic, 
un fior rece mi-a străbătut şira spinării. Acesta sunt eu. Aceasta este noua 
şi definitiva mea existenţă. 

— Când am auzit ce ți s-a întâmplat, am dorit să-ți ofer pielea mea 
îmbunătățită. Nu-mi venea să cred că ai supraviețuit atât de mult deşi erai 
atât de schilodit. Ne voiau morți în mod oficial. Dar, gândeşte-te la un alt 
avantaj pe care-l ai acum: vei trăi mai mult decât oricine, amice. 

Mă simţeam totuşi confuz şi am întrebat: 

— Ce vrei să spui prin „morți în mod oficial’? 

S-a lăsat pe spate şi mi-a şoptit: 

— Am fost acolo, cu tine. Numele meu adevărat este Arthur Johnson. Nu 
căsca aşa ochii, amice. Eu am murit înaintea ta. 

Deci el murise şi în loc să ia pielea mai bună, mi-o dăduse mie. Nu 
aveam cuvinte să exprim ce simțeam în legătură cu acest gest. L-am 
îmbrățişat, destul de dificil, pentru că amândoi eram nişte masive unități 
ACID, 

— Hai sus în Centrul de Comandă, mi-a spus. Camarazii tăi Becky şi 
Danny te aşteaptă acolo. 

Moralul meu începea deja să crească. Am întrebat: 

— Cât mai durează până ajungem la planeta extratereştrilor? 

— Am ajuns deja. 


Va urma... 

CASA FĂRĂ CĂRȚI 


Întâi am crezut că mi se păruse. Încremenisem, ascultând tăcerea 
miezului de noapte, când scrâşnetul înăbuşit a răsunat din nou şi de data 
asta am văzut clanța mişcându-se. M-am ridicat prea brusc; în vreme ce 
săream peste scaunul răsturnat, duşumeaua din hol a scârțâit sub nişte 
paşi greoi, pe urmă am auzit tâşâiala papucilor pe treptele scării. Am 
desluşit, într-o viziune fugară, spatele țeapăn al bătrânului, fluturarea 
halatului negru ca o aripă de corb, degetele descărnate încleştând 
balustrada. Am trântit uşa, m-am aplecat să trag zăvorul şi abia atunci mi- 
am dat seama cât de tare îmi tremurau mâinile. 


M-am aşezat iarăşi la masă, înaintea foii pe care rândurile se înşiruiau 
cuminţi. Dar vraja pierise. Gândurile nu mai voiau să se adune, cuvintele se 
aşterneau anevoie, frazele îmi ieşeau ciuntite, fără har. Strângeam 
pleoapele, chemând tărâmul ce abia se închegase, şi în întunericul dinapoia 
frunții îmi apărea doar chipul bătrânului, mască de ceară pe care nu trăiau 
decât ochii, arzători, scormonitori. Mâine, mi-am spus, mototolind furioasă 
hârtia. Chiar mâine o să plec de aici, şi gândul, atâta vreme întârziat, mi-a 
adus o neaşteptată uşurare. 


... Eram de aproape şase luni în casa bătrânului: şase luni fără nouă 
zile. După-amiaza în care păşisem dincolo de poarta străjuită de câini 
uriaşi, cu bronzul înverzit de ploi, îmi venea mereu în minte — poate din 
pricina pliantului de închiriere, uitat într-un colț al mesei, atrăgând privirea 
cu coperţile-i lucioase. Între celelalte case înecate în iederă, departe de 
forfota străzilor aglomerate, a bătrânului îmi plăcuse cel mai mult. Era 
austeră şi solidă, făcută să învingă timpul. Faţadă cenuşie, placată cu 
gresie desprinsă pe alocuri, ferestre cu arcade gotice, acoperiş înalt, 
avântându-şi spre cer hornurile ca nişte degete întinse să apuce, gard cu 
stâlpi de granit şi grilaje ruginite: masivitate şi ruină, măreție şi decădere. 
Ivindu-se doar pe jumătate deasupra copacilor grădinii, casa părea una din 

acele corăbii străvechi, ale căror carene putrezite continuă totuşi, 
miraculos, să înfrunte oceanul. 


Bătrânul mă primise bănuitor, măsurându-mă cu asprime. Aveam 
pantaloni mulaţi, din piele, o bluză străvezie, pleoapele încărcate de fard... 
Numai după ce i-am plătit pe un an întreg s-a hotărât, aproape în silă, să- 
mi cedeze etajul de sus, iar când am apărut seara, cu geamantanele pline, 
încă nu-i venea să creadă că rămân cu adevărat. Însă am rămas. Cu gândul 
că, într-un an de sihăstrie voi înălța un munte de foi scrise: întâmplări pe 
care nimeni nu le trăise, dar care se puteau petrece oricând, oricui. Asta 
mi-era meseria, visul - să plăsmuiesc cu trudă, în tăcerea dinăuntrul 
minții. De aceea fugisem de lume, de zbârnâitul telefonului, de prietenii şi 
cunoscuţii care nu voiau să-mi înțeleagă neliniştile, frământarea, care 
spuneau că-mi irosisem zece ani din viață. 


Aici, în casa cu încăperi răcoroase, veşnic umbrite, crezusem că voi găsi 
tihna. Mă obişnuisem repede cu jaluzelele mereu trase, cu draperiile 
ascunzând fiece fereastră, cu mobilele care trosneau din toate încheieturile. 
Numai cu mirosul straniu, dulceag, ce umplea întreaga casă nu izbuteam 
să mă deprind. Abia simţit dimineaţa, tot mai puternic odată cu apropierea 
serii, izul acela de crini putreziți stăruia, pătrunzând pretutindeni, ca o 
ceață nevăzută. Nu venea din grădină - de acolo adierile aduceau doar 
zvonuri uscate de toamnă -— ci de undeva de la subsol. I-am căutat zadarnic 
urma. Casa era mai mare decât părea pe dinafară: coridoare lungi, 
întortocheate, prin care rătăceam ore în şir, scări ce nu duceau nicăieri, uşi 
cât un portal de catedrală, uşi scunde, ca pentru pitici, holuri rotunde, 
aidoma unor stupi. Mai toate canaturile erau întredeschise şi dincolo de 
praguri zăream draperii de brocart şi catifea, covoare persane, pereți 
îmbrăcaţi cu mahon; în fiecare cameră, statui, tablouri în culori sumbre şi o 
panoplie de arme deasupra nelipsitului cămin. Pe alocuri, câte o armură 
oglindea în apele oţelului sclipirea marilor candelabre - amintiri din alte 
vremuri, demult apuse... Numai de bibliotecă nu dădusem nicăieri. Mi-o 
închipuiam pe măsura casei, cu volume legate în piele, cu titluri de aur 
lucind chiar şi în lumina săracă. Poate că bătrânul o ţinea zăvorâtă de 
teamă să nu-i cer vreo carte; nici mie nu-mi plăcea să le împrumut şi nu-mi 
găseam liniştea până ce nu le vedeam înapoi, în raft. 


Bătrânul: adus de spate, cu părul rar şi felul acela de a-şi ridica 
disprețuitor sprânceana dreaptă. Avea întotdeauna un aer de demnitate 
rănită şi păşea încet, ca să-şi ascundă şchiopătatul. De când venisem, 

nimeni nu-i călcase pragul. Singurătatea omului uitat de lume - trăind într- 
un timp al său, prăfuit şi mirosind a naftalină, ca o molie închisă în dulap — 
ar fi trebuit să mă înduioşeze, însă de câte ori ne întâlneam în penumbra 
vreunui coridor mă bâlbâiam penibil, neştiind cum să-mi ascund 
stânjeneala. Răsuflarea întretăiată, tremurul mâinilor galbene, osoase, mă 
făceau să-mi simt tinerețea ca pe o vină şi mă grăbeam la masa de lucru, 
între vrafurile de pagini scrise: o oază, un refugiu. Ca să mă apere de cine? 


Abia târziu am desluşit schimbarea. Bătrânul mă urmărea cu ochi de 
jivină la pândă, iar privirea nu i se mai pleca atunci când o surprindeam 
ațintită asupră-mi. Uneori, după ce scriam până la îngânatul zorilor, ieşeam 
pe străzile pustii ca văzduhul rece să-mi alunge oboseala — şi de fiecare dată 
bătrânul era pe coridor, parcă aşteptându-mă. Când mă întorceam din 
oraş, după câte o noapte pierdută, păstrând în veşminte şi în piele 
parfumul aventurii, mă privea posac, clătina din cap şi trebuia să trec pe 
lângă el în vârful picioarelor, cu ochii în pământ, aidoma unei puştoaice 
venind de la prima întâlnire. La început, sâcâiala aceea neîntreruptă m-a 
iritat; apoi, cu vremea, am înțeles. Bătrânul se temea de viața de dincolo de 
ziduri, tremura ca nu cumva, într-o zi, să i se strecoare pe poartă, neştiută, 
să umple casa cu râsu-i nepăsător, spărgând tăcerea de urnă a încăperilor. 


O dată l-am găsit în camera mea: aplecat peste masă, citea o pagină 
mototolită mormăind ceva nedesluşit. Restul foilor zăceau pe jos, ca nişte 
frunze risipite de vânt. Auzindu-mă, şi-a îndreptat umerii, atât de brusc 
încât mi s-a părut că aud un trosnet de oase rupte. Gestul nu avea nimic 
ostenit ori bolnăvicios şi l-am privit uimită, uitându-mi mânia - părea dintr- 
o dată mai înalt, iar ochii aveau o strălucire care dăduse viață chipului 
ofilit. Mâinile nu-i mai tremurau; în strânsoarea lor stiloul s-a frânt, 
sângerând albastru, apoi bătrânul a plecat cu paşi mari, înfăşurat în 
străvechiu-i halat ca într-o mantie. Am rămas lângă uşă cu un singur gând, 
obsesiv, fără noimă: nu mai şchiopăta sau doar mi se năzărise? 


De atunci nu-l mai văzusem. Uneori auzeam o uşă închizându-se în 
spatele meu, treptele scârțâind, şi ştiam că era acolo, printre umbrele casei- 
cavou, făptură a întunericului, hrănindu-se cu noapte... 


Am tresărit: pendula din salon bătea a douăsprezecea oară şi ecoul 
răsuna grav, maiestuos, aidoma clopotului de pe un cuirasat ce se 
scufundă... Am aşternut câteva cuvinte, le-am tăiat, am scris altele. Frazele 
curgeau anevoie, ca izvoarele închise în munte, când, pe nesimtite, 

contururile din jur au prins să se şteargă. Ideile năvăleau iarăşi din neantul 
unde dormiseră, se închegau în cuvinte-imagini, chei deschizătoare de lumi. 


Beznă. Atât de neaşteptată încât în primul moment n-am înțeles ce se 
întâmplă. M-am ridicat, pierdută în noaptea care mă înghițise aidoma unei 
mlaştini; păşeam încet, pipăind văzduhul cu mâinile, poticnindu-mă în 
mobilele ce-mi ațineau calea cu perfidie. Când am dat în sfârşit de scrinul 
unde-mi tineam lanterna, aproape că i-am smuls sertarul şi doar globul 
auriu pe care-l răspândea jucăria nichelată m-a dezmeticit din spaima ce 
mă înfiora încă. Am ieşit, dar întunericul s-a luat după mine, atingându-mă 
cu degete de gheață pe coridorul pustiu, pe scara păzită de nenumărate 
portrete, generații după generații de bărbaţi cu chipuri deopotrivă de 
uscate, semănând ca firele de nisip dintr-o dună. 


Gândurile mele începeau s-o ia razna. Am bătut la uşa bătrânului, l-am 
strigat, apoi am pornit să-l caut, stăpânindu-mi cu greu furia. Luni la rând 
îmi călcase pe urme; unde era acum, când aveam nevoie de el?! 


Explorasem zadarnic parterul şi am coborât în subsolul plin de 
vechituri. Mese şchioape, fotolii cu pielea zdrențuită, scrinuri fără uşi, 
oglinzi aburite, cufere şi sertare de-a valma, lemnărie de tot felul, atâta că 
abia mă puteam strecura. Deodată am simţit sub tălpi răceala apei - un fir 
subțire, prelingându-se pe podea, unindu-se cu altul, şi altul, într-un pârâu 
de o palmă, care şerpuia alene spre un loc numai de el ştiut. Aplecându- 
mă, am desluşit o albie miniaturală, săpată în lespezile de gresie: apa aceea 
cursese pe-acolo mulți ani ca să-şi croiască asemenea făgaş. M-a cuprins 
un neastâmpăr straniu şi, uitând de întuneric, de bătrânul ce se făcuse 
nevăzut, de bateriile pe jumătate sfârşite, am urmat micul şuvoi. După o 
vreme, lângă perete s-a ivit un spațiu liber — poiană în hățişul încremenit al 
mobilelor. În mijloc, o spărtură în podea, unde veneau să moară o duzină 
de pârâiaşe aidoma celui care mă adusese aici. M-am lăsat în genunchi 
lângă oglinda argintie. Apa era limpede, atât de adâncă încât nu izbuteam 
să-i zăresc fundul. Undele păreau străbătute de luciri iuți, ca nişte licurici; 
dar apropiind lanterna, am văzut că formele sidefii, îngrămădite unele într- 
altele, pluteau nemişcate, nu departe de mine. Înainte să mă gândesc ce 
fac, îmi afundasem brațul până la umăr; am apucat ceva lunecos, am tras 
cu putere şi prada smulsă apelor a ieşit la iveală într-o ploaie de stropi. Un 
ciucure de cristal... Mi-am amintit de candelabrele atârnate în toată casa, 
până şi în cele mai înguste coridoare; aceeaşi dantelărie şlefuită, aceleaşi 
sclipiri sidefii, nepălite de ani. 

Un candelabru sub ape? Fără să şovăi am păşit peste marginea gropii. 
Vârful piciorului nu întâlnea nimic şi atunci l-am coborât şi pe celălalt, 
rămânând agățată în mâini. M-am cufundat cu grijă în undele care mă 
învăluiau cu moliciunea lor senzuală; când mi-au trecut de mijloc, braţele 
începuseră să-mi tremure de încordare şi, hotărându-mă deodată, mi-am 
dat drumul. 


M-am dus la fund ca un bolovan. Țineam ochii larg deschişi, rotindu-mi 
privirea prin sala imensă, cu pereții acoperiţi de rafturi îndoite sub povara 
miilor de volume. Când am atins covorul, lângă picioarele de leu ale mesei 
pe care se înşiruiau sfeşnice de argint, m-a pufnit râsul: un hohot 
nebunesc, năvalnic, cu neputinţă de stăpânit. M-am oprit abia după ce 
înghițisem destulă apă ca să-mi vin în fire. Toate erau reale. Şi biblioteca 
înecată şi căminele de marmură în care nu ardea nici un foc şi fotoliile- 
scoici, din piele neagră. 


Cu salturi stângace - fugă de vis, imposibil de lentă - m-am apropiat şi 
mi-am trecut degetele peste cotoarele rotunjite: Homer, Haffiz, Dostoievski, 
Shakespeare, Dickens, Zola... Am rostit ceva, o întrebare sau o şoaptă 
uimită şi bulele de aer mi s-au desprins de pe buze, ridicându-se spre 
tavanul de nuc sculptat. Citeam titlu după titlu — scrise în cuvinte potrivite, 
cu har sau doar cu meşteşug, erau acolo nostalgiile, păcatele, năzuinţele 
omeneşti dintotdeauna. Eterna poveste a sufletului în căutare de sine, 
eterna goană după idealul cu neputinţă de atins. Înţelepciunea şi nebunia 
lumii. 

Mi se pusese un nod în gât. M-am întors cu spatele la rafturi şi atunci 
am zărit volumul zăcând pe covor. Paginile se răsfoiau singure şi cerneala 
se prelingea într-un nor negru, aidoma sângelui unei vietăți răpuse. O carte 
moartă, în cimitirul cărților îngropate sub lespezi străvezii... Deodată, mi s- 
a părut că literele de pe cotoare încep să tremure, să se subțieze. Privirea mi 
se împăienjenea şi un val de amețeală m-a făcut să bâjbâi în căutarea unui 
sprijin, dar undele alunecau, înşelătoare, îmi pătrundeau printre buzele 
strânse. Am zvâcnit în sus, orbeşte, o dată şi încă o dată, până ce m-am 
izbit cu creştetul de tavan: nu nimerisem spărtura. Am început s-o caut. 
Tâmplele îmi bubuiau, mă luptam din răsputeri să nu-mi pierd cumpătul, 
însă frica mi se furişa în vine şi m-am pomenit împingând în grinzile de 
lemn, râcâindu-le disperată cu unghiile. Apăsarea care-mi strivea pieptul 
sporea mereu, îmi simțeam picioarele ca de plumb, fiece mişcare mă golea 
de vlagă, grăbind uitarea. Pe neaşteptate, peştii de cristal ai candelabrului 

au prins să se zbuciume în cârligele lor, un curent rece m-a învăluit şi, fără 
să vreau, am privit în jos. 


În sală se deschisese o uşă — nu, o poartă uriaşă, cu canaturile ascunse 
de rafturi. În prag stătea cineva. Nu i-am văzut decât umbra ascuţită, 
diformă, însă mi-a fost de ajuns. Cu un țipăt prefăcut în bolboroseală, am 
pornit mai departe; dibuind marginea gropii, m-am săltat şi am țâşnit ca 
dintr-o ţeavă de tun, pe când aerul îmi exploda în plămâni, copleşitor. M- 
am cățărat cu mişcări frenetice pe dalele de piatră, am rămas câteva clipe 
încovoiată, sorbind văzduhul, gâfâind şi tuşind, apoi am luat-o la goană 
printre vechiturile prăfuite. 


Niciodată coridoarele nu-mi păruseră atât de lungi. Când am ajuns 
înaintea scării genunchii îmi erau moi, dar am suit treptele câte trei 
deodată, cu un singur gând, o singură dorinţă: să fiu în camera mea şi să 
zăvorăsc uşa, alungând amintirea sălii înecate... Însă abia ieşisem din 
subsol, că m-am pomenit scăldată într-o lumină orbitoare. Becurile ardeau 
pretutindeni, cum nu le văzusem până atunci în casa-cavou şi m-am oprit 
sub ploaia albă, strângând pleoapele. 


Arsura unei priviri: bătrânul se uita la mine. Ochii i-au întârziat asupra 
sânilor pe care satinul se lipise ca o piele, au coborât, încet, spre coapsele 
dezgolite de cămaşa scurtă. Mă înăbuşeam, dar ceva mai puternic decât 
voința mea mă ţintuise locului. Degetele scheletice frământau spasmodic 
aerul, tăcerea îndesea ziduri de gheață între noi; priveam fascinată pata 
umedă ce se lățea sub mine, obrajii îmi ardeau, trupul mi-era scuturat de 
un tremur nervos. Brusc, bătrânul mi-a întors spatele şi vraja s-a rupt. Din 
câteva salturi eram pe coridor, apoi în cameră, împroşcând stropi în toate 
părțile. M-am prăvălit în pat şi într-o clipă adormisem - un somn greu, fără 
vise, mai curând încremenirea unei statui. 


Mă chema un glas depărtat, atât de slab încât nu izbuteam să-i 
desluşesc strigătele-şoapte. Am sărit din aşternut - în cameră nu era 
nimeni. Dar uşa rămăsese dată de perete, lumina aprinsă, foile împrăştiate 
pe masă, cearşaful îngrămădit lângă pat. Fusese bătrânul aici, cu mine...? 
M-am rezemat de stâlpul baldachinului, aşteptând ca fantomele cuibărite 

sub frunte să dispară, însă chemarea s-a auzit iarăşi. Glasul îmi părea 
cunoscut şi când a răsunat din nou, poruncitor, m-am răsucit spre oglinda 
cât peretele. Femeia dinăuntru eram eu; şi totuşi, era alta. Avea trupul 
meu, chipul meu, cămaşa în care dormisem. Dar pleoapele şi buzele îi 
luceau, negre şi surâdea îngăduitor -— ori, poate, malitios. A întins braţele. 
M-am apropiat supusă, cu paşi de somnambul; în vreme ce degetele ni se 
încleştau, mi-a trecut prin minte că visez. Apoi m-am lăsat smulsă, trasă 
prin perdeaua argintie a sticlei şi n-am mai simţit nimic. 


.„„ Dincolo de oglindă era noapte. O negură cleioasă, prin care mergeam 
fără să ştiu de când sau încotro. Înapoi şi înainte acelaşi întuneric, sub 
tălpi pietre ascuţite zdrelindu-mi carnea, câte o fâşie de nisip, nici un fir de 
iarbă. Şi flăcările. Întâi licăriri stinghere, pe urmă tot mai mari, subțiind 
bezna. La răstimpuri, o răbufnire de vânt le făcea să crească pe neaşteptate 
şi vârtejuri de aer cald se năpusteau asupră-mi. Orizontul se preschimba 
într-o dungă purpurie, văzduhul începea să dogorească. Mi-am dus mâna la 
buze, la pleoapele ce mă usturau: erau umede şi pe degete mi-au rămas 
pete negre, care nu voiau să se şteargă... Târziu, foarte târziu, am ajuns la 
primele focuri. Mormane peste mormane de cărți din care vâlvătăile muşcau 
lacome înălțau un labirint cu ziduri şi bastioane roşii, întrerupte de ruine 
fumegânde. De pretutindeni, foşnetul paginilor mistuite se ridica într-un 
vaiet neîntrerupt şi rugurile ardeau, ardeau întruna. 


Rătăceam prin ninsoarea de funingine ce mi se lipea de cămaşă, de 
pielea scăldată în sudoare. Uneori, câte un perete de flăcări se năruia în 
spatele meu, alteori calea era închisă cu metereze de jeratic. Fiece răsuflare 
îmi zgâria pieptul şi, trecând de ultima movilă, m-am prăbuşit istovită. 


Un râs scârțâitor: bătrânul, într-o mantie largă, cu capul gol, mă privea. 
Avea în mână o carte; cu mişcări parcă încetinite a azvârlit-o şi am auzit 
fâlfâitul paginilor în zborul moale, curmat de flăcările ce înhățau pasărea de 
hârtie. 


Am sărit în picioare, însă bătrânul m-a apucat de plete şi, dintr-o 
smucitură, a sfâşiat satinul înnegrit. Tipătul mi-a murit pe buze - acum 
ştiam cine este, ştiam că toate pe lume i se supun, temându-se numai de el. 
Doar că mi-l închipuisem altfel: nepăsător, fără patimi. Avea el slăbiciuni, 
păcate? 


Degetele de os mi s-au înfipt în trup ca nişte cârlige. Un miros de crini 
putreziţi l-a biruit pe cel de hârtie arsă, apoi sânii mi s-au strivit de pieptul 

din care nu se ridica nici o răsuflare. Sfârşitul — nici durere, nici bucurie, 
numai amintiri destrămându-se ca aburul în furtună. Şi apoi? În noaptea 
cea fără de capăt aveam să fiu a lui, pentru totdeauna. 


Deodată, din depărtare s-a ridicat un murmur de puhoaie revărsate şi 
pământul a început să se cutremure. Cel care nu cunoştea îndurarea s-a 
răsucit într-acolo săltându-mă ca pe o povară de nimic. M-am zvârcolit 
zadarnic: fără să mă ia în seamă, privea la primele umbre ce intrau în 
crepuscul şi am văzut că erau oameni. Mulțimi fără număr, înaintând 
alături, într-o tăcere mai amenințătoare decât orice strigăt. Chipuri străine 
şi totuşi atât de cunoscute... Menestreli, bufoni, regi şi regine, corăbieri, 
husari, arcaşi, centurioni. Un bărbat cu joben ţinând de mână un băiețel în 
zdrenţe, o fată în crinolină lângă un samurai purtându-şi sabia de-a 
curmezişul spatelui, muşchetari, cerşetori, pirați, florărese. Răscrucea 
timpului şi-a lumilor: un scoţian în plaid şi o gheişă, un soldat german şi 
unul englez, cu cizmele pătate de acelaşi lut galben, trecându-şi unul altuia 
ţigara, o curtezană călăuzind un bătrân orb. Făpturi neînfrânte, dăruite cu 
viaţă de cei care dormeau în toate bibliotecile, înecate, arse, dar niciodată 
uitate. 


Ghearele lui s-au crispat, apoi mi-au ieşit din carne. Am lunecat în 
țărâna amestecată cu cenuşă, iar Păzitorul Uitării a trecut printre cei ce nu- 
şi plecau ochii dinaintea lui, spre focuri; pe chipu-i neclintit nu se desluşea 
nici ură, nici dezamăgire. Doar când a păşit în văpaie şi flăcările s-au ridicat 
până la cer, furioase, mi s-a părut că-i aud urletul: aşteptare. 


Cineva m-a prins de braț, ajutându-mă să mă ridic. Un negru cărunt, 
cu ochi în care se adunase toată bunătatea lumii. Alături îmi zâmbeau 
grenadierii din Vechea Gardă şi am pornit cu ei pe câmpia de piatră. Unde, 
când aveam să ajungem? Nu ştiam. Dar undeva, într-o bibliotecă, o fetiță 
citea deja, ţinându-şi răsuflarea, paginile în care femeia în cămaşă de satin, 
desculță, rătăcea prin subsolul plin de vechituri, smulgea un ciucure de 
cristal stârnind o ploaie de stropi, se cufunda în apele ce umpleau cimitirul 
cărților îngropate sub lespezi străvezii... 

Episodul II 


CAPITOLUL ŞAPTE 


În acel moment, la Paris era seara precedentă, foarte târziu şi profesorul 
pensionar vorbea iar la telefon cu baza navală din Guam. Menajera lui 
Laurent Moutier i-a şoptit că trebuie neapărat să dea de fiica bătrânului. Dar 
profesorul nu ajungea nicăieri. Locotenentul de serviciu din Guam nu avea 
nicio părere personală despre planurile Pentagonului din China, dar noul post 
al lui Stan Reacher era clasificat ca secret, aşa că nici un cetățean străin nu 
va afla nimic despre el. Nici de la Marină. Nu domnule. În nici un caz. 

Moutier a auzit din patul lui jumătatea de conversație din partea lor. Putea 
înțelege puţină engleză. Suficient cât să-şi dea seama despre ce e vorba. Ştia 
exact cum funcţionează lucrurile în armată. Practic, la fel ca orice bărbat din 
secolul douăzeci din Europa a fost şi el militar. Avea deja treizeci de ani când 
a izbucnit primul război mondial, dar s-a oferit imediat voluntar şi a 
supraviețuit celor patru ani, luptând inclusiv la Verdun şi pe Somme, şi s-a 
întors la finalul războiului cu pieptul plin de medalii şi cu nicio cicatrice mai 
mare decât degetul mijlociu, ceea ce statistic însemna complet neatins. În 
ziua demobilizării un brigadier lugubru, cu un singur braț şi un singur ochi, 
i-a dorit numai bine, apoi a adăugat, fără legătură cu nimic: 

— la aminte la cuvintele mele, Moutier, un mare război lasă într-o țară trei 
armate: o armată de schilozi, o armată de îndoliați şi o armată de hoți. 

Şi Moutier le-a găsit pe toate trei, de îndată ce s-a întors la Paris. Erau 
persoane îndoliate peste tot. Mame, neveste, logodnice, surori, bătrâni. Cineva 
a spus că dacă ai scrie un necrolog de o pagină pentru fiecare soldat mort, 
doar o pagină subțire pe care să treci toate speranţele şi visurile lor, atunci 
grămada de hârtie ar depăşi în înălțime chiar turnul Eiffel. 

Contractul de zece ani cu guvernul a expirat cu o săptămână înainte de 
prăbuşirea de pe Wall Street şi următorii zece ani au fost grei, cu excepția 
momentului când a întâlnit-o pe femeia care a devenit rapid soția lui, o 
frumusețe destul de nebună să se mărite cu o epavă ponosită de patruzeci şi 
patru de ani ca el. Şi, după un an, au avut singurul lor copil, o fată cu părul 
ca peria pe care au numit-o Josephine, care a crescut şi s-a măritat cu un 
militar din marină din New Hampshire, America, şi care în acest moment era 
de necontactat, în ciuda celor mai mari inovații tehnologice pe care Moutier le 
văzuse în viața lui, multe dintre ele inventate chiar de Americani. 


CAPITOLUL OPT 


Stan Reacher şi-a pus şapca de la uniformă şi a plecat la serviciu. Un minut 
mai târziu, Josie a pornit-o la cumpărături cu o geantă mare şi o pungă 
subțire. Reacher s-a aşezat pe bordură, aşteptându-l pe băiatul cu furuncul 
să iasă la joacă. Joe a rămas înăuntru. Dar nu pentru mult timp. Treizeci de 
minute mai târziu a ieşit şi el, cu părul frumos pieptănat şi îmbrăcat cu un 
sacou. 

— Merg să mă plimb, a spus el. 

— La şcoală? l-a întrebat Reacher. 

— Mai bine nu vorbesc despre asta. 

— Nu ei te umilesc. Tu te umileşti singur. Cum ar putea un scor de sută la 
sută să te facă să te simți bine dacă deja ştii care vor fi întrebările. 

— E o chestie de principiu. 

— Nu principiul meu, a spus Reacher. Principiul meu e că ei fac testele 
astea pentru cei de nivel mediu, ceea ce-mi dă mie şanse destule ca să nu-mi 
fac griji prea mari. 

— Vrei să creadă lumea că eşti de nivel mediu? 

— Nu mă interesează ce crede lumea. 

— Ştii că trebuie să stai să aştepţi livrarea, da? 

— Voi fi aici, a spus Reacher. Doar dacă nu vine grasul urât mirositor cu 
atât de mulți prieteni încât să ajung la spital. 

— Nimeni nu va veni cu nimeni. Au plecat toţi la un joc cu mingea. În 
dimineața asta, într-un autobuz. I-am văzut. Vor fi plecați toată ziua. 

CAPITOLUL NOUĂ 


Telefonul a sosit când Reacher îşi mânca prânzul. Îşi făcuse un sandviş cu 
brânză şi o cană de cafea şi consumase deja jumătate din ambele când 
băiatul de la livrări a bătut la uşă. Tipul a desfăcut pachetul şi i-a dat lui 
Reacher telefonul. I-a spus că trebuie să păstreze cutia. Se părea că e lipsă 
mare de cutii pe insulă. 

Telefonul era un instrument ciudat. Nu semăna cu nici un telefon pe care îl 
mai văzuse Reacher. L-a pus pe blatul din bucătărie lângă rămăşiţele 
sanvişului şi l-a studiat din toate unghiurile. În mod clar era străin şi 
probabil era vechi de treizeci de ani. Din vreun depozit al unei naţiuni bătute 
în vreun război. Existau munţi de lucruri moştenite. O sută de mii de maşini 
de scris aici, o sută de mii de binocluri dincolo. O sută de mii de telefoane, 
refăcute şi repuse în funcțiune. Bineînţeles, la timpul potrivit. Să transformi 
corturile şi cabanele în case de cărămidă permanente în toată lumea, trebuie 
să fi pus presiune mare pe o mulțime de oameni. De ce să aştepţi după 
laboratoarele Bell sau General Electric, când poţi umple un camion dintr-un 
depozit din Frankfurt? 

Reacher a găsit mufa în peretele din bucătărie şi a conectat telefonul, apoi a 
verificat dacă are ton. Avea. Aşa că a lăsat telefonul pe blatul din bucătărie şi 
a plecat spre plajă. 


CAPITOLUL ZECE 


Era o plajă grozavă. Mai bună decât cele mai multe pe care le văzuse 
Reacher. Şi-a scos cămaşa şi pantofii şi a înotat mult în apa albastră, călduţă, 
apoi a închis ochii şi s-a întins la soare până s-a uscat. Şi-a deschis ochii şi 
nu a văzut nimic, decât strălucirea soarelui. Apoi a clipit, a întors capul şi a 
văzut că nu e singur. Cam la cinci metri de el, o fată stătea la soare pe un 
prosop. Purta un costum de baie întreg. Avea, probabil, treisprezece sau 
paisprezece ani. Nu era adultă, dar nu mai era nici copil. Avea pe piele perle 
de apă şi părul îi era neted şi greu. 

Reacher s-a ridicat, plin tot de nisip. Nu avea prosop. A folosit cămaşa ca să 
se curețe apoi a scuturat-o şi a îmbrăcat-o. Fata a întors capul şi a întrebat: 

— Unde locuieşti? 

Reacher a arătat cu mâna. 

— Mai încolo pe stradă, a spus. 

— Pot să merg înapoi cu tine? 

— Sigur. De ce? 

— În caz că băieţii ăia sunt acolo. 

— Nu sunt. Sunt plecați toată ziua. 

— S-ar putea întoarce mai repede. 

— Ți-au spus şi ție de prostia aia cu taxa pentru drum? 

Ea a încuviinţat din cap. 

— N-aş plăti. 

— Ce-au vrut? 

— Nu vreau să-ți spun. 

Reacher n-a spus nimic. 

— Cum te cheamă? a întrebat fata. 

— Reacher, a răspuns el. 

— Eu sunt Helen. 

— Mă bucur să te cunosc, Helen. 

— De când eşti aici? 

— De ieri, a spus Reacher. Tu? 

— De vreo săptămână. 

— Vei sta mult? 

— Aşa se pare. Tu? 

— Nu sunt sigur, a spus Reacher. 

Fata s-a ridicat şi şi-a scuturat prosopul. Avea un corp subţire, mic, dar cu 
picioare lungi. Avea unghiile de la picioare date cu ojă. Au plecat de pe nisip, 
intrând pe strada lungă, betonată. Era pustiu în fața lor. 

— Unde e casa ta? a întrebat Reacher. 

— Pe stânga, aproape în capăt, a spus Helen. 

— A mea e pe dreapta. Suntem vecini. 

Reacher a condus-o tot drumul, dar când au ajuns mama ei era acasă, aşa 
că n-a fost invitat înăuntru. Helen i-a zâmbit dulce şi i-a mulțumit, iar 
Reacher a traversat strada spre casa lui, unde a găsit un aer cald şi închis şi 
pe nimeni acasă. Aşa că s-a aşezat pe verandă şi a aşteptat să treacă timpul. 
După două ore, trei subofițeri de marină se întorceau acasă pe motocicletele 
lor, urmaţi de încă doi, apoi de încă doi în maşini. Treizeci de minute după 
aceea, un autobuz american de şcoală s-a întors de la jocul cu mingea şi o 
mulțime de copii din vecini s-au împrăştiat pe la casele lor, fără să facă nimic 
decât să arunce priviri dure în direcţia lui Reacher. Reacher s-a uitat şi el 
dur la ei, dar nu s-a mişcat. În parte pentru că nu şi-a zărit ţinta. Ceea ce era 
straniu. S-a uitat de jur împrejur o dată, de două ori şi până când fumul de la 
maşină s-a împrăştiat era sigur: grasul urât mirositor cu furuncul n-a fost în 
autobuz. 

CAPITOLUL UNSPREZECE 


În cele din urmă Joe s-a întors acasă, tăcut şi preocupat şi necomunicativ. 
Nu a spus unde a fost. N-a spus nimic. S-a dus doar în bucătărie, s-a spălat 
pe mâini, a verificat dacă noul telefon are ton, apoi s-a dus să facă un duş, 
ceea ce era cam neobişnuit pentru Joe în acel moment al zilei. Următorul 
sosit a fost, surprinzător, tatăl lor, tot tăcut şi preocupat şi necomunicativ. A 
luat un pahar cu apă, a verificat tonul telefonului şi s-a dus în sufragerie. 
Ultima sosită a fost mama, luptându-se cu pachetele şi cu un buchet de flori 
pe care femeile din comitetul de bun venit i l-au oferit când s-au întâlnit la 
prânz. Reacher i-a luat pachetele din mână şi le-a dus în bucătărie. Ea a 
observat telefonul de pe blat şi s-a înseninat puţin. Nu s-a simțit niciodată 
bine până când n-a luat legătura cu tatăl ei şi a fost sigură că el avea ultimele 
date de contact. Franţa era cu şapte ore în urma Japoniei, ceea ce însemna 
mijlocul dimineţii, o oră foarte bună pentru o discuție, aşa că a format 
numărul lung şi a ascultat soneria. 

A găsit-o pe menajeră, bineînțeles, şi un minut mai târziu în casa micuță şi 
fierbinte din Okinawa era un întreg tărăboi. 


CAPITOLUL DOISPREZECE 


Stan Reacher a sunat de pe noul telefon direct la funcţionarul companiei 
sale, care s-a înclinat spre un tip, care s-a înclinat spre alt tip, ca piesele de 
domino şi în treizeci de minute Josie avea rezervat un loc la un zbor civil de 
seară la Tokyo şi în patruzeci de minute avea rezervarea şi mai departe pentru 
conexiunea către Paris. 

— Nu doreşti companie? a întrebat Reacher. 

— Bineînţeles că mi-ar plăcea, a spus mama. Şi ştiu că bunicul Moutier s- 
ar bucura să te revadă. Dar voi sta acolo două săptămâni. Poate mai mult. Şi 
tu ai un test de dat şi apoi începe şcoala. 

— Vor înțelege. Nu-mi pasă dacă lipsesc două săptămâni. Şi pot să dau 
testul când mă întorc. Sau poate vor uita de el. 

— Mama ta vrea să spună că nu ne putem permite, fiule, a spus tatăl lui. 
Biletele de avion sunt scumpe. 

Şi la fel erau şi taxiurile, dar două ore mai târziu au luat un taxi să-i ducă 
la aeroport. Un japonez bătrân a apărut cu un Datsun ca o cutie mare, iar 
Stan s-a aşezat în față, iar Josie şi băieţii s-au înghesuit în spate. Josie avea o 
geantă mică. Joe era curat după duş, dar părul nu îi mai era pieptănat. 
Reacher avea încă urme de sare şi de nisip de la plajă. Nimeni nu prea 
spunea nimic. Reacher şi-l amintea destul de bine pe bunicul lui. S-au 

întâlnit de trei ori. Avea un dulap plin de proteze de membre artificiale. Se 
pare că moştenitorii veteranilor decedați erau încă obligați oficial să returneze 
protezele către producători pentru reglare şi o eventuală refolosire. Fusese 
parte a înţelegerii din trecut. Bunicul Moutier spunea că în fiecare an apărea 
cineva la uşa lui. Câteodată câte două sau trei persoane pe an. Unele proteze 
erau făcute din picioare de masă. 

Au coborât la aeroport. Era întuneric şi aerul începea să se răcească. Josie 
l-a îmbrățişat pe Stan şi l-a sărutat, l-a îmbrățişat pe Joe şi l-a sărutat, l-a 
îmbrățişat pe Reacher şi l-a sărutat, apoi l-a tras deoparte şi i-a şoptit 
insistent la ureche o propoziţie lungă. Apoi a plecat singură la linia de 
îmbarcare. 

Stan şi băieţii au urcat o scară exterioară lungă la puntea de observaţie. Au 
văzut un JAL 707 aşteptând pe pistă, luminat şi bâzâind, înconjurat de 
vehicule însoţitoare. Avea scările puse la uşa din față şi motoarele erau 
pornite încet. Dincolo de pistă se vedea o privelişte nocturnă a întregii 
jumătăți de sud a insulei. Strada lor lungă betonată se întindea imperceptibil 
la distanţă, la depărtare de kilometri la sud-vest. În cartier ardeau zece mii de 
flăcări mici. Focuri de tabără în curțile din spate, fiecare cu licăriri luminoase 
la bază şi trimițând în aer fire subțiri de fum. 

— Gunoiul de noapte, a spus Stan. Reacher a aprobat din cap. Fiecare 
insulă pe care fusese avea probleme cu gunoiul. De obicei cam o dată pe 
săptămână, arderea era singura soluție pentru orice, inclusiv pentru resturile 
de mâncare. Tradițional, în fiecare cultură. Cuvântul foc de tabără venea de la 
foc de oasel. Cunoştinţe generale. Văzuse un mic incinerator electric în 
spatele micii case fierbinți. 

— L-am ratat săptămâna asta, a spus Stan. Aş fi vrut să ştim. 

— Nu contează, a spus Joe. Încă nu prea avem gunoi. 

Au aşteptat toți trei, înclinându-se în față, cu coatele pe balustradă, apoi 
Josie a apărut sub ei, una dintre cei cam treizeci de pasageri. A mers către 
pistă apoi, la baza scărilor, s-a întors şi le-a făcut cu mâna. Apoi a urcat şia 
intrat în avion, pierzându-se din vedere. 


CAPITOLUL TREISPREZECE 


Stan şi băieţii au privit avionul decolând, înclinându-se şi ridicându-se, i-au 
privit luminițele cum dispăreau, au aşteptat până când zgomotul puternic s-a 
stins şi apoi au coborât în rând pe scara lungă. Au făcut drumul spre casă pe 
Jos, ceea ce era un obicei al lui Stan atunci când Josie nu era cu ei şi distanța 
era mai mică de treisprezece kilometri. Două ore de marş rapid. O nimica 


! În original în engleză bonfire — foc de tabără, bone fire — foc de oase. 

toată pentru un militar din marină şi mai ieftin decât autobuzul. A fost un 
copil din vremea Depresiei, nu că parcimonia dură a familiei sale din New 
England ar fi fost semnificativ diferită chiar într-o vreme a bogăției. Nu 
risipeşti, nu doreşti, te descurci şi repari, nu faci o expoziţie din tine. Propriul 
tată nu şi-a mai cumpărat haine de la vârsta de patruzeci de ani considerând 
că ce avea până atunci va dura mai mult decât el, iar un alt comportament ar 
fi fost considerat o extravagantă nesăbuită. 

Focurile de tabără erau aproape stinse când au ajuns pe strada lor. Straturi 
de fum pluteau încă în aer şi mirosea a cenuşă şi carne arsă chiar şi în 
interiorul căsuței. S-au dus direct la culcare sub aşternuturile subțiri şi zece 
minute mai târziu era linişte peste tot. 


CAPITOLUL PAISPREZECE 


Reacher a dormit prost, prima dată visându-şi bunicul, ca pe un feroce 
bătrân francez, fără membre şi echipat cu patru picioare de masă, mişcându- 
se şi crescând ca o piesă de mobilier. Apoi a fost deranjat dis-de-dimineaţă de 
ceva care se furişa în curtea din spate, o pisică sau o rozătoare sau vreun 
măturător, şi apoi, mai târziu, când telefonul a sunat de două ori. Prea 
devreme pentru ca mama sa să fi ajuns la Paris, prea târziu pentru a anunța 
un accident fatal în drumul spre Tokio. Altceva, evident, aşa că l-a ignorat de 
ambele dăți. Joe s-a ridicat în acel moment, aşa că Reacher a profitat de 
avantajul singurătăţii, s-a întins şi a continuat să doarmă, până la ora nouă, 
când era prea târziu pentru el. 

I-a găsit pe tatăl şi pe fratele lui în bucătărie, ambii tăcuți şi emanând o 
tensiune pe care el o considera excesivă. Fără discuţie că bunicul Moutier era 
un bătrân simpatic, dar la nouăzeci de ani şi speranța de viață are o limită, 
prin definiție. Nu era o mare surpriză. Tipul trebuia să dea colțul cândva. 
Nimeni nu trăieşte veşnic. Şi el deja a depăşit toate previziunile. Tipul avea 
deja douăzeci de ani când au zburat frații Wright?, pentru numele lui 
Dumnezeu. 

Reacher şi-a făcut propria cafea, pentru că îi plăcea mai tare decât o bea 
restul familiei. Şi-a prăjit pâine, şi-a turnat cereale, a băut şi a mâncat şi 
între timp nimeni n-a vorbit cu el. Într-un final, a întrebat: 

— Ce ep 


2 Frații Wright: Orville (19 august 1871 - 30 ianuarie 1948) şi Wilbur (16 aprilie 1867 - 30 mai 1912) au 
reușit pentru prima oară în istoria aeronauticii să efectueze un zbor dirijat cu un aparat de zbor cu motor 
(mai greu ca aerul) în anul 1903. 

Privirea tatălui său s-a înmuiat, s-a rotit, a traversat ca o piesă de artilerie 
şi s-a întors fixându-se pe un punct pe blatul mesei la câțiva centimetri de 
farfuria lui Reacher. 

— Telefonul de azi dimineaţă, a spus el. 

— Nu-i vorba de mama, nu? 

— Nu, nu-i asta. 

— Atunci ce-i? 

— Avem probleme. 

— Cine, toți? 

— Eu şi cu Joe. 

— De ce? Ce s-a întâmplat? a întrebat Reacher. 

Dar în acel moment a sunat soneria, aşa că n-a primit răspuns. Nici Joe, 
nici tatăl său nu s-au mişcat, aşa că Reacher s-a ridicat şi s-a îndreptat spre 
hol. Era acelaşi băiat de la livrări de ieri. Au trecut prin acelaşi ritual. A 
desfăcut o cutie pe care a reținut-o şi i-a dat lui Reacher o bobină grea de 
cablu electric. Păreau că sunt vreo sută de metri acolo. Bobina era de 
mărimea unei roți de maşină. Cablul era pentru instalații electrice casnice, 
precum Romexă, greu şi rigid, învelit în folie de plastic gri. De un lanţ scurt 
era ataşat şi un cleşte de tăiat cabluri. 

Reacher l-a lăsat pe podeaua din hol şi s-a dus înapoi în bucătărie. 

— De ce avem nevoie de cablu electric? a întrebat. 

— Nu avem, a răspuns tatăl lui. Am comandat cizme. 

— Ei bine, nu le-a primit. Ai primit o bobină de cablu. 

Tatăl a oftat în semn de frustrare. 

— Atunci cineva a făcut o greşeală, nu-i aşa? 

Joe n-a spus nimic, ceea ce era foarte neobişnuit. În mod normal, într-o 
situație din asta imediat ar fi lansat o serie de analize speculative, întrebând 
despre natura şi formatul codurilor comenzii, arătând că numerele pot fi uşor 
inversate, gândind cu voce tare despre cum tastatura QWERTY nu are literele 
una lângă alta în ordine alfabetică, şi, prin urmare cum dactilografele 
neîndemânatice sunt totdeauna predispuse să facă greşeli din neatenție, cum 
ar fi, să zicem, în loc de încălțăminte, obiecte de uz casnic?. Aşa funcționa 
creierul lui. Totul trebuia explicat. Dar n-a spus nimic. Stătea doar acolo, 
complet mut. 

— Ce s-a întâmplat? a întrebat Reacher din nou, spărgând tăcerea. 

— Nimic pentru care să-ţi faci tu griji, i-a răspuns tatăl. 

— Va fi dacă voi doi nu vă înseninați. Ceea ce bănuiesc că nu se va 
întâmpla curând, judecând după privirea pe care o aveți. 

— Am pierdut o carte codificată cu planuri, a spus tatăl său. 

— O carte cu planuri pentru ce? 

— Pentru o operaţiune pe care s-ar putea să o conduc. 


3 Marcă de cabluri foarte cunoscută şi răspândită în SUA. 
+ În engleză încălțăminte — footware, obiecte de uz casnic — hardware. 

— China? 

— De unde ştii? 

— Ce altceva a mai rămas? 

— E doar o teorie acum, îi spuse tatăl său. Doar o opţiune. Dar există 
planuri, bineînţeles. Şi ar fi jenant dacă s-ar afla. Se presupune că suntem 
alături de China acum. 

— Era destul în cartea respectivă ca să înțeleagă cineva ceva din ea? 

— Cu uşurinţă. Nume reale plus coduri echivalente pentru două oraşe, plus 
echipe şi divizii. Un analist inteligent ar putea pune lucrurile cap la cap şi ar 
afla unde vom merge, ce vom face şi câți dintre noi vor veni. 

— Cât de mare-i cartea? 

— O carte normală cu mecanism de închidere în trei puncte. 

— Cine a avut-o ultima dată? a întrebat Reacher. 

— Cineva de la planificare, i-a spus tatăl. Dar era responsabilitatea mea. 

— De când ştii că s-a pierdut? 

— De aseară. Telefonul de azi dimineață mi-a comunicat că nu a fost găsită, 
ca urmare a căutării pe care am ordonat-o. 

— Nu-i bine, a spus Reacher. Dar cu ce e implicat Joe? 

— Nu e. Asta-i o altă problemă. Celălalt telefon de azi dimineaţă. De 
necrezut, altă chestie cu mecanism de închidere în trei puncte. Lipsesc 
răspunsurile la test. De la şcoală. Şi Joe a fost ieri acolo. 

— Nici n-am văzut răspunsurile, a spus Joe. Şi cu siguranță n-am luat 
nimic cu mine. 

— Şi mai exact ce-ai făcut acolo? a întrebat Reacher. 

— Până la urmă nimic. Am ajuns până la biroul directorului şi i-am spus 
secretarei că vreau să vorbesc cu tipul despre test. Apoi m-am răzgândit şi am 
plecat. 

— Unde erau răspunsurile? 

— Se pare că pe biroul directorului. Dar n-am ajuns niciodată atât de 
departe. 

— Ai fost plecat destul de mult. 

— M-am plimbat. 

— În jurul şcolii? 

— Şi acolo. Şi în alte locuri. 

— Erai în clădire la ora prânzului? 

Joe a dat aprobator din cap. 

— Şi asta e problema, a spus el. Ei cred că atunci le-am luat. 

— Ce se va întâmpla? 

— E o violare a onoarei, evident. Aş putea fi exclus un semestru. Poate tot 
anul. Apoi mă vor trece cu o clasă înapoi, ceea ce ar însemna acum două 
clase. Noi doi am putea ajunge în aceeaşi clasă. 

— Mi-ai putea face temele, a spus Reacher. 

— Nu e distractiv. 

— Nu-ţi face griji. Oricum până la sfârşitul semestrului ne vom muta din 
nou. 

— Poate că nu, le-a spus tatăl lor. Nu dacă eu voi fi la carceră, sau degradat 
la soldat şi trecut la pictatul bordurilor pentru tot restul carierei. Vom fi cu 
toții blocaţi în Okinawa pentru totdeauna. 

Şi în acel moment sună telefonul din nou. Tatăl lor a răspuns. Era mama 
lor din Paris, Franța. Tatăl s-a forțat să adopte un ton mai vesel, a vorbit şi a 
ascultat, apoi a închis şi le-a relatat noutăţile: că mama lor a ajuns în 
siguranță, că nu se aşteaptă ca bătrânul Moutier să mai trăiască mai mult de 
vreo două zile şi că mama lor este tristă din cauza asta. 

— Mă duc la plajă, a spus Reacher. 


Va urma... 

La mare altitudine deasupra Mării Baltice 
13 august 1940 


Force 1992 era într-o stare de spirit sumbră după aflarea morţii lui Moose și 
Hoppy. Fuseseră doi tineri ofiţeri foarte apreciaţi de către toți camarazii. În acea 
seară a avut loc un scurt serviciu funerar la care cu toţii au lăsat să le scape o 
lacrimă. 

Totuşi, mai era treabă de făcut, așa că în dimineața următoare, un Canberra 
Recce a decolat şi a urcat la altitudinea de aproape 50.000 picioare zburând către 
statele baltice, Estonia, Lituania și Letonia. Toate erau ocupate de naziști, iar 
simpatizanţii britanicilor au transmis la Londra informaţia referitoare la un mic, dar 
foarte rapid avion care a fost observat în Lituania, în apropierea coastei. 

Ştirea i-a intrigat pe cei de la Informaţii care căutau aerodromul-bază și/sau 
fabrica producătoare de Me 262. Ca urmare, a fost autorizată o misiune pentru 

Canberra care zbura acum cu mult deasupra oricărui pericol reprezentat de inamic 
fiind practic invizibil pentru ochii de la sol. 

Ruta de zbor i-a purtat peste Copenhaga şi Malmö către Vilnius, în Lituania. 
Fusese realizată din timp o hartă din fotografii ce acopereau douăzeci de benzi cu o 
lungime de 150 mile. Dar, tot era nevoie de două zboruri pentru a completa 
misiunea, deoarece de fiecare dată timpul de tranzit era de circa o oră. Canberra va 
avea doar aproximativ două ceasuri pentru survolarea zonei și realizarea de 
fotografii. 

Primul zbor al misiunii a decurs destul de monoton și Canberra PRO a luat 
fotografii de la altitudine de 40.000 picioare de la verticala părții de nord a Lituaniei 
— aceasta va permite analiştilor fotografici să creeze o serie de imagini stereo, care 
vor ajuta la identificarea sigură a obiectivului. De fapt, au fost observați de la sol, 
dar nu s-a putut face nimic împotriva lor, așa că Recce a virat nestingherit spre vest 
către bază şi a aterizat la prânz. Filmul a fost recuperat şi aparatele au fost 
reîncărcate cu casete în timp ce echipajul prânzea. 

La ora 1400 Canberra a decolat în misiunea de după-amiază după ce a fost 
realimentat și verificat. 

Zborul către obiectiv a fost lipsit de evenimente și avionul a sosit în zonă la 
ora 1515. În același timp, analiștii care studiau filmul făcut dimineaţă au făcut câteva 
descoperiri alarmante. 

La ora 1730, navigatorul de pe PR9 a decuplat camera verticală după 
executarea ultimului tur, iar pilotul a început urcușul lent către 50.000 picioare, 
altitudinea pentru zborul spre casă. Ambii erau foarte obosiţi, fiind treji de mai bine 
de 12 ore. În mod normal, nu se permitea echipajelor să depăşească criteriul strict al 
„duratei serviciului”. Dar, datorită situaţiei unice și importanţa sarcinii — regulile au 
fost ignorate în ultimul timp. 

Faptul a fost cu totul dezastruos pentru Al Norman şi Steve Hicks. Celălalt 
Canberra Recce era trimis în misiune similară deasupra Franţei şi Germaniei, și nu a 
fost nici o cale ca cele două echipaje să fie cruțate de aceste misiuni excesiv de lungi 
și obositoare. 

În momentul în care Canberra depășea 45.000 picioare, motorul din dreapta s-a 
oprit. Un singur motor era suficient să menţină avionul în zbor şi să-l ducă acasă 
dacă urmau instrucţiunile. Însă acest tip de avion avea o problemă legată de poziția 
motoarelor pe aripi. Se aflau la câteva picioare depărtare de fuselaj și atunci când 
unul se oprea, avionul avea tendinţa să se răsucească în partea în care se afla acesta. 

Procedeul standard, exersat frecvent de către echipaje, era ca să se apese total 
pe palonierul din partea opusă pentru a menţine avionul pe direcţie şi la orizontală. 
În anii '70 au fost câteva incidente în care au fost implicați piloţi tineri ce se pare că 


MIF: 


au apăsat pe pedala „greşită” provocând răsucirea violentă a avionului şi intrarea în 

vrie fatală. Așa s-a întâmplat la RAF Wyton în 1976 când Canberra a spiralat în vrie 
de la 1.000 picioare prăbuşindu-se peste o casă — echipajul a fost ucis. 

Poate că s-a întâmplat doar pentru că Al Norman era obosit, sau chiar plictisit 
de monotonia a zece ceasuri petrecute în cockpit, dar a făcut și el aceeași greşeală 
mortală. 

Avionul a intrat instantaneu într-o vrie necontrolabilă cei ducea cu mare 
viteză către sol. Se aflau cam la 60 mile nord-est de Königsberg (Kaliningrad) — şi 
încă deasupra solului. Chiar dacă s-ar fi gândit la această variantă, nu era absolut 
nici o șansă de a controla direcția deasupra apei pentru a evita ca epava să cadă în 
mâinile inamicului. 

Când avionul a ajuns la 20,000 picioare, Al Norman a ordonat navigatorului să 
se catapulteze!. Steve Hicks a tras de maneta de ejecţie a scaunului aflată între 
picioare. Într-o catapultare controlată şi calmă, mai întâi ar fi tras MDC -— miniature 
detonation cord — ce comanda detonarea unei trape aflate deasupra scaunului. Dar, 
astăzi nu a avut timp pentru pregătirea ieşirii, așa că a tras doar de manetă cât de 
tare a putut. Pentru că sistemul de catapultare era setat ca mai întâi să acţioneze 
asupra scaunului din față, el a fost ejectat primul... și s-a izbit de trapa închisă încă. 
Nimeni, niciodată nu a supravieţuit catapultării cu scaunul din față dintr-un PRO — 
nici Steve nu a făcut excepţie. Şi-a rupt gâtul când a izbit trapa cu capul dizlocând-o. 
La trecerea prin deschizătură, braţele i-au fost sfâşiate de marginile acesteia, iar 
pixurile din buzunarele de pe mânecile costumului i s-au înfipt adânc în carne. 

Dar, nimic din toate aceste nu mai contau atunci când trupul i-a plutit liniștit 
până la sol, unde, în cele din urmă, a fost recuperat de niște țărani germani și predat 
imediat autorităţilor, care n-au priceput nimic văzând uniforma și, mai ales, 
plăcuţele de identificare din 1992. Vestea a ajuns la Berlin și în cele din urmă, trupul 
a fost transportat în capitală pentru examinare ulterioară. Scaunul de catapultare 
recuperat a fost un mister total! 

Al Norman a avut o soartă asemănătoare. A supraviețuit catapultării rezonabil 
de bine, trecând prin spărtura făcută în cupolă de sistemul automat MDC. A plutit 
către sol, dar, spre oroarea sa, şi-a dat seama că va cădea în apă, la nord de 
Königsberg. Nu a putut face nimic pentru a preveni inevitabilul și a plonjat dur în 
apa rece ca gheaţa — cam 5°C. 

Vântul a umflat parașuta şi a început să-l tragă violent pe suprafața apei 
sărate. Încercă să decupleze parașuta de la chingi, dar pur și simplu nu avea destulă 
putere. Era în vârstă de 50 ani și nu purta costum de imersiune care era obligatoriu 
la zborurile deasupra apelor reci. Dar, pentru că ei veneau din vara 1992, hainele 
pentru vreme rece nu au fost prevăzute şi nici purtate. 


1 La varianta Canberra PRO locul navigatorului este în fața pilotului (în botul avionului). 

În consecință, apa îngheţată i-a umplut gura provocându-i accese de tuse și 
stare de şoc. În curând, apa rece a Balticii i-a înțepenit degetele şi nu au mai avut 
îndemânarea și forța de a deschide cataramele paraşutei. După ce a fost târât 300 
metri pe suprafaţa apei, Al a murit de extenuare datorită expunerii la frig și 
pătrunderii apei în stomac. Aceasta a fost cauza finală a morții. Pur şi simplu s-a 
înecat. 

Când, după câteva ceasuri, trupul i-a fost recuperat o navă germană de 
patrulare, era îngheţat bocnă. 

Şi cadavrul său a fost transportat la Berlin, iar Abwehr a înţeles că au un pilot și 
un navigator proveniți dintr-un avion necunoscut. Admiral Canaris a bănuit cine ar 
putea fi aceştia şi a ordonat la Königsberg o masivă operațiune de căutare a 
avionului implicat, dar fără nici un rezultat. Nimeni nu l-a văzut prăbușindu-se sau 
aterizând şi după trei săptămâni de vânătoare lipsită de succes, s-a presupus că 
misteriosul avion a căzut în mare, fiind pierdut pentru totdeauna. 


XXX 


În 1946, când Königsberg şi zona înconjurătoare a fost dăruită Sovietelor, un 
mare număr de cetăţeni sovietici au fost relocați acolo în încercarea de rusificare a 
noului district. Limba rusă a înlocuit limba germană şi au fost construite numeroase 
case pentru adăpostirea nou-veniţilor. Mulţi dintre rezidenții nativi germani au 
sfârșit în Siberia. 

In 1946, pe când se defrișa o pădure de pini pentru a face loc unei fabrici, a fost 
găsită epava veche a unui avion din vremea războiului. 

Lucrările de şantier au fost imediat oprite, au fost instituite măsuri stricte de 
siguranţă, iar Canberra PRO a fost excavată cu grijă și transportată la Moscova pentru 
examinare tehnică. 


XXX 


Todd Morrissey a aşteptat întreaga noapte ca mult întârziatul PR9 să se 
întoarcă la Middle Fleckney. La miezul nopţii a trebuit să renunţe la orice speranţă 
că-l va mai revedea. 

Era devastat. Acum erau nouă dintre prietenii săi morți în această teribilă 
experienţă. Își pierdea cu repeziciune orice urmă de răbdare în legătură cu această 
situație nenorocită. Nimeni din Formaţia FlyPast nu se angajase pentru aşa ceva şi a 
decis că primul lucru pe care trebuie să-l facă în dimineața următoare este să aibă o 
discuţie extrem de serioasă cu tatăl său. 

Dacă Todd își va impune punctul de vedere, nu va mai fi nici o misiune de 
luptă până la 8 septembrie. 

Nimeni nu va mai muri din cauza lui, sau a uneltitorului, mincinosului lipsit 
de inimă, tatăl său. 

Totuși, spre mâhnirea sa, nimeni nu putea explica cu exactitate ce s-a 
întâmplat cu Canberra. Doar s-au sugerat câteva variante: 

1- S-ar fi putut să fi aterizat pe undeva ca urmare a unei situații de urgenţă și 
acum erau prizonierii naziștilor, iar PRO în mâinile inamicului. Nu voia să accepte 
această alternativă — nu voia să creadă că Al și Steve să fi renunțat atât de ușor. 

2- S-ar fi putut să se fi prăbușit pur şi simplu, sau să se fi catapultat în mare 
după o defecţiune tehnică majoră. Dacă așa era, cei de la Middle Fleckney nu vor 
mai afla nimic despre cei doi. 

3- S-ar fi putut să fi fost doborâţi — dar nu era posibil... sau era? Me 262 nu 
avea posibilitatea să ajungă la o asemenea altitudine. Jim Charles îi informase deja 
referitor la plafonul operaţional al lui 262, iar PR9 zburase la 50.000 picioare — cu 
mult deasupra altitudinii la care putea ajunge orice avion din acea vreme. 

4- S-ar fi putut să se fi catapultat deasupra pământului și acum erau prizonieri 
— sau morţi — iar inamicul avea în mâinile sale o epavă valoroasă de cercetat și doi 
captivi importanţi pe care să-i interogheze sau că-i folosească ca ostateci. 

Todd prefera ultima variantă. Dar, indiferent care a fost soarta nenorocosului 
Canberra, prezenţa Force '92 la Middle Fleckney era cu siguranță compromisă. 

Şi dimineaţă, a fost sigur că Al și Steve sunt dispăruţi pe veci. 

Dar, trei zile mai târziu, un ofițer de la Informaţii — colonelul Blunt — a venit de 
la Londra cu copii ale Deutsche Allgemeine Zeitung şi Münchener Beobachter. Pe 
paginile șase ale acestor ziare naziste erau fotografiile lui Al Norman și Steve Hicks. 
Era evident că sunt morți, iar articolele au fost traduse de colonel pentru Todd şi 
tatăl său. 

„Dr. Goebbels şi-a pus în priză maşina de propagandă. Pretinde că britanicii au atacat 
Germania cu o secretă şi teribilă armă de distrugere în masă. Zice că cei doi morți erau 
echipați în uniforme speciale cu însemne neobişnuite. Fuhrer-ul va lua măsuri totale pentru 
a riposta acestui atac sălbatic şi fără precedent.” 

Într-un fel, Todd a simţit multă ușurare. Măcar știa sigur că Al și Steve nu erau 
prizonieri, deci nu vor suferi în mâinile torționarilor de la Gestapo. Totuşi, faptul 
nu-i atenua prea mult durerea ce-o resimțea. 

— Deci, asta e. Sunt morți. Dar Canberra — există vreo menţiune în legătură cu 
avionul, colonele? 

AVM era practic, cu conştiinţa netulburată, ca de obicei. 

— De fapt... nu. Ceea ce e realmente ciudat. Hunii ar fi dorit să expună o 
asemenea armă teribilă pentru ca să fie văzută de toți. Dar, poate că disecă epava în 
secret chiar acum pentru a-și însuși câte ceva din tehnologia mult mai avansată. 

— Eh, nu vor obţine prea multe, a spus AVM pe un ton sec. Canberra se 
bazează pe tehnica de la sfârşitul anilor '40 — doar motoarele reactive s-ar putea să le 
fie de folos — dacă nu au fost complet distruse la prăbușire. Însă Me 262 dovedește că 
sunt foarte avansati în acest domeniu. 

Colonelul a plecat lăsând ziarele lui AVM, care le-a încuiat repede în sertarul 
biroului său. 

— Regret Todd, dar acestea sunt victime de război. 

— Dar nu e războiul nostru, tată. Până acum am pierdut unsprezece oameni 
buni... şi pe mama. Când se vor sfârși toate astea? Chiar ne vom întoarce acasă în 
septembrie? 

Air Marshal era impenetrabil. 

— Moartea mamei tale m-a afectat la fel de mult ca pe tine, Todd, dar ea a avut 
o misiune în viață şi a murit fericită. Nu regret nici o clipă că am adus-o aici — pe ea 
și pe oricare dintre voi. 

— Dar nu era treaba ta să iei această hotărâre, tată. Ar fi trebuit să le acorzi 
oamenilor respectul pe care-l merită şi să-i lași să aleagă. 

Dar AVM nu-și schimba atitudinea. 

— Niciodată nu a fost vorba de o alegere, Todd. Dacă nu ne-am fi întors în 
timp, atunci nici nu ne-am mai fi aflat în 1992. 

— Aa, nu, fără chestii stil Star Trek, tată. Scuteşte-mă, te rog. Îmi dau seama că 
nu pot contrazice acest argument. Acum, te rog să mă scuzi, dar am treabă. 

— Exact, Todd, avem treabă, în ciuda morţii tragice a camarazilor noștri. 
Asigură-te că-i faci treaba aşa cum trebuie. De asta depind vieţile noastre. 

Todd şi-a privit tatăl, apoi a plecat, nu înainte de a lansa o lovitură dură: 

— Asta nu va împăca familiile celor deja ucişi, nu-i aşa? 

După ce Todd a părăsit biroul, AVM și-a cântărit opţiunile și posibilele 
viitoare acţiuni. 

S-ar putea să aibă mai mult decât o singură problemă cu personalul. 

Norfolk, Berlin şi Lituania 
August 1940 


Rosie Cartwright şi-a săpat singură „groapa”. Blonda atractivă, în vârstă de 28 
ani, bărmăniță la taverna Red Bull din Swaffham, era o fătucă durdulie și 
prietenoasă — ba spus pe a'dreaptă, chiar prea „prietenoasă” cu orice soldat, marinar 
sau aviator care se întâmpla să treacă prin pub. Izbucnea în hohote de râs la orice 
glumiţă şi era mereu disponibilă pentru una-pe-la-spate pe aleea dosnică din spatele 
tavernei. Îi asculta cu atenţie pe tinerii militari depănându-și istorioarele prin care 
încercau să-i atragă simpatia. Din ele extrăgea frânturi de informaţii pe care le 
transmitea cu promptitudine contactului ei. Asta se întâmpla încă din 1938, de când 
se mutase în localitate venind de la Londra. Locuia deasupra tavernei într-o cameră 
micuță oferită de proprietar şi-şi plătea chiria cu câte un blow-job ocazional, atunci 
când nevasta era plecată. 

De fapt, nici nu era londoneză. Era din Augsburg, lângă Munchen, și se 
mutase la Londra în copilărie, când avea 4 ani, imediat după Primul Război 
Mondial, în 1915. Tatăl său a devenit un anti-britanic convins şi s-a alăturat 
partidului nazist imediat ce a putut. Rosie a urmat școala în Londra, fiind 
îndoctrinată de tatăl său. În 1938 a fost infiltrată la Swaffham ca agent-cârtiță, unde 
îi storcea pe soldaţi de cât de multe informaţii putea. 

Spre ghinionul ei, „şi-o trăgea” în același timp cu doi polițiști militari de la 
Middle Fleckney. Aceştia și-au descoperit „coarnele“ într-o dimineaţă când erau în 
același schimb și, întâmplător, patrulau pe aceeași porțiune de gard. Conversaţia se 
învârtea în jurul sexului, aşa cum se întâmpla de obicei în astfel de situații. Amândoi 
au înţeles că au fost folosiți de voluptoasa bărmăniţă și nu a trecut prea mult timp ca 
să-și dea seama că Rosie le ceruse amândurora informaţii despre aerodrom. 

Ca răzbunare, și-au raportat suspiciunile ofițerului, care a informat autoritatea 
potrivită din Londra. Rosie a fost pusă sub supraveghere și un agent sub acoperirea 
de aviator de la Middle Fleckney a vizitat Red Bull. Rosie a mușcat momeala și i-a 
permis să o pipăie în spatele pub-ului, după ora de închidere, manifestând însă cam 
prea mult interes pentru avioanele de la baza RAF. 

În consecinţă, a fost pusă sub urmărire timp de o săptămână la începutul lui 
septembrie, ducându-i pe cei din Serviciile de Securitate la superiorul ei din 
Downham Market. În final, s-a ajuns la operatorul radio din Norwich — întreaga 
rețea de agenţi fiind descoperită și arestată. 

Pe 16 octombrie, după un proces scurt, Rosie şi cei doi colegi nazişti au fost 
spânzurați de Albert Pierrpoint? la Wormwood Scrubs. 


XXX 


În Berlin, venise timpul ca Admiral Canaris, șeful Abwehr, să-l informeze pe 
Hermann Göring că a localizat baza avioanelor cu reacție britanice din Norfolk. Nu 
mai putea să tragă de timp fără a trezi suspiciuni. Nu avea încredere totală în 
subordonații săi. 

Reichsmarschall a fost bucuros şi extrem de ușurat, dar nu s-a putut abţine să 
nu-l muşte pe Canaris. 

— Nu prea te-ai grăbit! 

Într-un ceas Göring era la Luftwaffe OKW pentru a ordona un imediat și 
devastator raid asupra aerodromului, în dimineața următoare, pe 18 august. 


XXX 


Reichsmarschall a mai primit şi alte veşti bune — Herr Professor Messerschmitt a 
confirmat că un nou lot de cincizeci Me 262 arau gata să fie livrate. 

A primit un mesaj telefonic de la Kretinga şi confirmare pozitivă că piloţii de 
transfer au început să aducă lucitoarele reactoare la bazele operaţionale avansate 
din Franţa şi Olanda. Până la 17 august, Luftwaffe avea trei noi geschwade pe poziții. 
Unul de vânătoare, unul de bombardament și un Recce/vânător-de-noapte, complet 
dotate şi operaţionale. 

Britanicii vor simţi curând întreaga forță a invincibilelor Blaue-Todd. Baza lor 
de reactoare va fi spulberată de bombardament. 

Da, viaţa era frumoasă, şi abia aștepta să-i spună şi Fiihrer-ului noutățile. 


XXX 


La Middle Fleckney, fotografiile obținute în prima misiune a nefericitului 
Canberra PR9 s-au dovedit a fi extrem de revelatoare. Până la 16 august, analiştii au 
examinat întreg, filmul în nenumărate ceasuri petrecute la mesele iluminate, cu 
stereoscoape moderne, și spre încântarea lor au găsit în cele din urmă ceea ce 
căutau. 

Lângă un orășel minuscul de pe coasta de nord-vest a ţării, a fost depistat un 
aerodrom prevăzut cu trei hangare mari. Fotografiile au fost mărite şi s-a putut 


2 Albert Pierrpoint — timp de circa 25 ani a fost călăul oficial în Anglia. I se atribuie 435 de execuţii prin spânzurare. 
După război, în Germania şi Austria a executat circa 200 de criminali de război. 

vedea clar avioanele Me 262 de la sol; unul pe pistă şi câteva parcate în linie lângă 
hangar. 

Cu siguranţă, era obiectivul căutat. 

Avea grupuri de barăci, turnuri de pază, garduri de sârmă ghimpată şi toate 
anexele obişnuite pe o bază aeriană. 

Kretinga va fi următorul lor obiectiv. 

A fost planificată o misiune pentru trei sute de bombardiere în noaptea de 
17/18 august. 

Avioane Manchester, Whitley, Halifax, Hampden și Wellington erau pregătite, cu 
încărcătură completă de bombe incendiare de 500 livre, în bazele aeriene din tot 
estul Angliei. Imediat după miezul nopţii, au decolat toate şi s-au adunat în formaţii 
la 16.000 picioare. Trei sute de avioane s-au 
îndreptat către obiectivul lor îndepărtat, cu 
escortă de vânători până la coasta olandeză. 
Dar, după acest punct germanii au ştiut că 
au o pradă bogată ce trebuie doborâtă. 

Avioane Messerschmitt  Bf-110G, 
Junkers Ju-88 cărora li s-au alăturat şi 
uimitoarele Me 262 s-au ridicat în aer, 
ghidate de excelentele radare germane. 

Nu a fost o luptă dreaptă. 

Vânătorii au lovit repede şi în forță şi 


până ce britanicii au ajuns la Kretinga pentru a-și executa misiunea de 
bombardament, au pierdut 20% dintre avioane, spulberate de Luftwaffe. 

Cu toate acestea, echipajele britanice au dat dovadă de cutezanţă și peste 240 
bombardiere şi-au largat încărcătura nimicitoare asupra aerodromului Kretinga. A 
fost un atac devastator. Hangarele principale au fost serios avariate și toate 
construcțiile destinate deservirii avioanelor Me 262 au fost distruse iremediabil. La 
prima vedere părea a fi un succes fabulos. 

Dar, aşa cum a descoperit Tornado Recce ce a survolat aerodromul la douăzeci 
de minute după ce a căzut ultima bombă, avioanele Me 262 părăsiseră „cuibul” 
înaintea atacului. 

Analiştii nu au putut găsi pe film nici o urmă de avion distrus în afara 
hangarelor şi chiar și după o cercetare aprofundată a hangarelor bombardate, nu au 
găsit nici un rest de Me 262. 

— Ticăloșii le-au mutat înainte de atac. Shit! a exclamat Todd, după ce a primit 
veştile proaste. 

— Am mai pierdut și 43% din cele 300 bombardiere trimise în raid — asta 
înseamnă 129 de avioane și aproape 600 de oameni. Şi totul pentru nimic! 

Comandantul bazei era total dezamăgit — a fost o noapte teribilă pentru RAF. 

Sir Peter Andrews s-a băgat și el în vorbă: 

— Me 262 care au fost aduse de curând în Franţa și Olanda au masacrat 
formaţiile care se întorceau acasă. Reactoarele au făcut ce au vrut cu avioanele cu 
viteză mai mică și puţin maniabile. Churchill a ordonat să nu mai fie autorizate 
asemenea raiduri în viitorul apropiat. 

Avioanele împrăștiate din marea formaţie de bombardament tocmai aterizau 
pe aerodromurile-bază, multe avariate rău și cu membri ai echipajului răniți. 
Singura consolare — poate chiar mai mult de atât — era că după toate aparențele linia 
de producţie pentru noile Me 262 de la Kretinga a fost distrusă, sau cel puțin va 
întârzia programul de dotare al Luftwaffe cu câteva luni. Sigur, doar dacă nu mai 
exista şi o altă fabrică în Germania sau în altă parte a Reich-ului. 

Britanicii vor afla curând. 


XXX 


Era ora 6 am și Todd se ocupa de programarea zilnică a misiunilor Purple 
Force. Ca rezultat al eşecului distrugerii avioanelor Blaue-Todd, acum trebuiau să fie 
din nou descoperite bazele lor. 

De aceea, Canberra Recce şi Tornado Recce au fost programate să înceapă 
cercetarea în nordul Franţei și Olandei. Canberra a urcat la 50.000 picioare şi a 
demarat o cercetare după un tipar precis, care a continuat cinci ore lungi. 

Tornado Recce a pătruns în Franţa, la joasă înălțime, escortat de cele două ADV 
ca acoperire de protecție. 

Toate au decolat la 0700. 

Canberra ECM şi cele trei bombardiere rămase, echipate cu rachete și tunurile 
încărcate — fără bombe - au intrat în formaţie puţin după 0700, au urcat în Combat 
Air Patrol deasupra Canalului Mânecii şi au aşteptat confruntarea cu orice ar fi venit 
în zbor din Franţa spre estul Angliei. 

Comitetul executiv a fost extrem de preocupat de eventualitatea ca germanii 
să execute un raid asupra Middle Fleckney. Apărarea aerodromului a fost 
considerabil întărită în ultimele două săptămâni. Arestarea celor doi spioni germani 
a alertat serviciile de securitate asupra probabilității mari de atac aerian. 

Drept urmare, un cordon de tunuri antiaeriene Bofors de 40 mm a fost 
poziționat la cinci mile este de aerodrom. La zece mile era un altul de Oerlikon de 20 
mm. În plus, baloane antiaeriene au fost împrăștiate neregulat în jurul întregului 
perimetru. Pe aerodromul propriu-zis erau câteva tunuri AA Vikers QF 3,7 inch. 

Totul a devenit o fortăreață, iar baloanele trebuiau coborâte când avioanele 
Purple reveneau la aterizare. Din fericire, conceptul IFF (Identification Friend or Foe - 

identificare prieten sau dușman) a fost bine înţeles, așa că a fost mult redusă 
probabilitatea de a fi doborâte avioanele amice — dar nu şi eliminată. 

VC-10 şi C-130, plus echipele lor de la sol și echipajele de bord au rămas în 
hangar, împreună cu Tornado pentru piese de schimb și nu era nimic de făcut decât 
să se spere şi să se roage, dacă venea atacul aerian german. 

Şi acesta a venit. 


XXX 


Goring era extaziat de faptul că Me 262 din Lituania au scăpat de distrugere la 
limită. Avarierea fabricii de producţie era nefericită, dar cu puţin noroc, o alta se afla 
deja în construcţie la Frankfurt. Urma să devină operaţională și să producă și mai 
multe 262 înainte de venirea iernii. 

Următoarea sa prioritate imediată era distrugerea ciudatelor şi neobişnuitelor 
avioane din Anglia. A ordonat un atac în trei faze asupra Middle Fleckney. Mai 
întâi, un val de Do-17 vor lansa bombe de la altitudine medie, apoi Stukas vor 
bombarda din picaj hangarele şi clădirile administrative. La sfârşit, Blaue Tod vor 
ataca cu bombe și tunurile de bord de la joasă înălțime pentru a distruge orice mai 
era în funcțional la sol. 

Trebuia să fie un raid masiv, iar Göring era încrezător în victoria totală. Dacă 
putea distruge în propriul lui cuib acest inamic incomod, atunci Bătălia pentru Anglia 
va fi câștigată cu ușurință. 

Atacul a fost planificat pentru 0800 ora Britaniei, iar acţiunea Me 262 la 0830, 
pentru a permite Stukas-urilor să se retragă spre est. 

Dar, precum deseori în vreme de război, providența a intervenit în 
desfăşurarea evenimentelor. 

La 0800, baza aeriană din Norfolk era pustie cu excepţia a trei avioane din 
hangar. 

Şi, când bombardierele germane au survolat Lowestoft, Spitfire şi Hurricane le 
așteptau. 

Lupta ce a urmat a fost feroce, sângeroasă şi fără cruţare. 


XXX 


În timp ce germanii decolau de pe aerodroamele lor din Franţa, în eter era o 
hărmălaie totală creată de piloţii ce încercau să se adune în geschwade. Pălăvrăgeau 
tare și mult cu acea încredere în sine dată de convingerea că vor avea o misiune 
uşoară peste Wash, unde șansele de a se confrunta cu vânătorii erau mici. Geografic 


3 Wash — o prelungire a Mării Nordului în interiorul coastei de est a Angliei. 

nu se afla prea la sud, aproape pentru apărătorii Canalului Mânecii, dar nici 
suficient spre nord pentru a fi la îndemâna forțelor aeriene ce apărau Humber“ şi 
zona de dincolo. 

Dar, nu aveau de unde să ştie că aproape fiecare vorbă rostită de germani era 
monitorizată de Canberra ECM şi imediat ce au survolat coasta franceză, un baraj 
oribil de zgomot-alb a zdrobit timpanele celor din Luftwaffe. Au încercat să schimbe 
frecvențele, dar după câteva secunde Canberra le-a găsit şi le-a bruiat şi pe acestea. 

Urmarea a fost că formaţia de şaizeci de Do-17 a fost atât de zăpăcită încât au 
trebuit să închidă radiourile. Asta a însemnat că avioanele din fruntea formației nu 
au mai putut fi avertizate de cele din urmă ce erau atacate. 

Şi aşa, soarta lor a fost pecetluită. 

Tornado au picat peste cei din spate și au doborât cât de multe au putut cu 
tunurile şi rachetele. După ce au degajat la altitudine și în mare viteză, Spits şi 
Hurricane au intrat „în pâine” și s-au servit la discreţie. Nu a fost nici un vânător 
german ca acoperire, așa cum fusese planificat. De asemenea, fiind neobișnuit de 
devreme, se așteptaseră la puţină rezistenţă din partea RAF. 

Cu toate acestea, mai mult de 30 bombardiere au ajuns la Middle Fleckney pe 
rute alternative, separate şi au bombardat aerodromul, provocând avarii severe 
pistei de decolare și clădirilor anexe. Ar fi fost și mai rău dacă jumătate din forța 
Luftwaffe n-ar fi ratat atacul și n-ar fi bombardat RAF Marham dintr-o eroare de 
navigaţie cauzată de stresul luptei. 

Câteva Do-17 au fost doborâte de focul de anti-aeriană și multe altele pe cursul 
de întoarcere peste Canal, în drum spre casă. Spitfire şi Hurricane au fost alarmate de 
operatorii radar ce coordonau apărarea. 

Atacul Stuka a avut mai mult succes. 

Pe când Spitfire şi Hurricane se întorceau la baze, bombardierele în picaj s-au 
furișat. O duzină au ajuns la Middle Fleckney, evitând flak*-ul și nevăzute de 
Tornado, care acum se aflau în criză de combustibil. Chiar dacă ar fi interceptat 
Stuka-urile, nu ar fi avut destul gaz ca să se angajeze în combat. 

Hangarul de la Middle Fleckney a fost nimicit. 

Piloții Stuka au avut lovituri directe în capătul estic, provocând prăbușirea 
acoperișului şi incendierea. Deşi echipele de pompieri au prevenit extinderea 
focului, avionul-cisternă VC-10 a fost grav avariat. Cu siguranţă, nu va mai zbura 
niciodată. Mai mult, Tornado folosit ca rezervă pentru piese a fost lovit de resturi şi 
a fost și el foarte avariat. Ce a mai rămas întreg nu mai conta prea mult după 
standardele 1992 — dar după criteriile 1960 încă puteau să dea un impuls dezvoltării 
aviaţiei britanice. 


+ Humber — estuar pe coasta estică a Angliei, la nord de Wash. 
5 Flak — artilerie anti-aeriană. 

Singura veste relativ bună era că C-130 parcat la capătul vestic al hangarului — 
la aproape 300 metri depărtare, a scăpat intact fiind atins doar de fumul incendiilor. 
Dar, parcarea în hangar a avioanelor apte încă de zbor era acum o problemă. 
Trebuiau găsite o pistă de aterizare alternativă și un alt hangar, și încă repede. 

Me 262 — varianta vânător/bombardier — se aflau la doar câteva minute în urma 
Stuka, și deși Tornado ştiau unde se află, nu puteau face nimic, pentru că încă mai 
căutau cu disperare un loc în care să aterizeze. 

Însă, Canberra ECM a alertat controlorii de zbor ai vânătorilor din zona 
estuarului Tamisei și a decolat un val nou de Spits. Bruiajul i-a ajutat pe piloţii 
britanici, dar era o înfruntare inegală. Doar faptul că erau douăsprezece Spitfire 
împotriva a şase reactoare germane a prevenit masacrul. Britanicii s-au ales cu avarii 
grele, dar au reuşit să-i împiedice (în afară de unul) să ajungă la Middle Fleckney. 
Acesta a fost o variantă Recce, care a evitat cu ușurință flak-ul când a survolat zona în 
viteză — 500 mph - făcând fotografii, după care s-a îndreptat înapoi peste Canal la 
foarte joasă altitudine, pentru siguranță. 


Fotografiile analizate la Berlin au fost incredibil de dezamăgitoare pentru 
Oberkommando. Dezvăluiau faptul că nici un avion nu a fost distrus la sol, cu 
excepția unuia de un tip necunoscut, cu aripile în săgeată, acoperit de ruinele 
hangarului spulberat. 

Misiunea a fost un eșec mizerabil. 

Da, aerodromul a suferit distrugeri grave, dar în douăzeci şi patru de ore 
craterele vor fi acoperite de echipele de reparaţii, iar pista va fi din nou utilizabilă. 
Din fericire pentru Force 1992, capătul vestic al hangarului a supravieţuit atacului și, 
după aterizare, avioanele rămase au putut fi îngrămădite acolo. 

De fapt, au fost norocoşi că s-au putut întoarce la Middle Fleckney. Canberra și 
Tornado care fuseseră de dimineaţă în misiune au fost nevoite să aterizeze la 
Marham - la câteva mile mai la nord de Middle Fleckney. Când au încercat să 
aterizeze pe baza lor, a fost evident că încă nu o pot face pe pista afectată. Ca 
urmare, s-au abătut la Marham, care era de asemenea avariat, nu însă și pista. Cele 
opt avioane cu reacţie au aterizat şi au oprit imediat motoarele, în speranța că 
rămășițele de combustibil le vor permite să execute zborul de cinci minute spre casă. 
Tot ce puteau face era să aștepte neajutoraţi, până ce pista de la Middle Fleckney va 
fi suficient de repede reparată pentru a le permite aterizarea fără să riște prea mult 
avarierea motoarelor. Așa că, au așteptat tensionați la RAF Marham, rugându-se să 
nu fie surprinşi în câmp deschis de un alt atac preventiv german. 

Norocul le-a surâs. Au supraviețuit destul ca să primească apelul telefonic de 
la ora 1930 ce confirma că se pot întoarce acasă. Au decolat imediat şi până la 2000 
erau adăpostiți din nou în vechiul hangar avariat. 

Când Todd a ajuns în biroul tatălui său aflat în partea rămasă intactă a 
giganticului hangar, a aflat costul în pierderi umane al raidului german. Treizeci şi 
unul dintre membrii detaşamentului 1992 au fost ucişi şi unsprezece răniți — trei 
foarte grav. 

Todd a rămas înmărmurit. 

Pierderile au crescut inacceptabil de mult. Cum vor putea explica aceste 
pierderi când şi dacă se vor reîntoarce în 1992 pe 8 septembrie? l-a pus această 
întrebare tatălui său, care avea o atitudine rezervată, încercând să evite problema. 

— Mă gândesc la această chestiune, Todd. Cred că aș putea avea o soluţie 
satisfăcătoare pentru toţi cei din 1992. Te rog să ai încredere în mine. 

Todd nu era deloc mulțumit. 

— Toată misiunea asta lamentabilă a fost de-a'mboulea de la început până la 
sfârșit. Dacă ne vom întoarce vreodată acasă va trebui să dai socoteală pentru 
faptele tale, tată — de fapt, pentru crimele tale. Poţi fi sigur că am să fac tot posibilul 
ca să plăteşti pentru asta! 

A ieşit furios din birou și s-a alăturat grupului tot mai mare de aviatori din 
1992. Toţi aveau un aer dezolat. Lupta tocmai le scăpase de sub control. Mulţi au 
pierdut prieteni apropiaţi în raid și efectiv li se acrise de acest blestemat război — pe 
care mulți îl considerau acum ca nefiind treaba lor. 

Todd a făcut tot ce putea ca să-şi calmeze oamenii, dar, fiind spus pe bune, era 
total de acord cu ei și s-a abținut cu mare greutate să nu se alăture furiei și frustrării 
lor. 


A doua zi a urmat o nouă serie de funeralii și servicii de comemorare, iar 
Todd, privind la fețele palide şi îndurerate din jurul său, a calculat costul în pierderi 
de oameni din această expediţie nebunească. 

La început a avut 50 avioane — și câte i-au mai rămas? 

Un C-130 Hercules cu 5 oameni-echipaj. 

Un Canberra ECM cu 3 oameni-echipaj. 

Un Canberra Recce cu 2 oameni-echipaj. 

Două Tornado ADV cu şase oameni-echipaj. 

Un Tornado Recce cu 2 oameni-echipaj. 

Două Tornado IDS cu șase oameni echipaj. 

Opt avioane rămase — nouă, dacă includea şi Tornado sursă de piese din 
hangar. Cât despre personal, numărarea pierderilor era oribilă. 

Nouă oameni-echipaj morți. 

Treizeci și opt de oameni-echipe de la sol ucişi. 

Mai rămăseseră în viaţă și apți de muncă doar 24 oameni-echipaj şi 26 oameni- 
echipe sol. Încă 11 erau răniţi. 

Un coşmar de proporţii îngrozitoare. 

Când a încercat să se gândească la consecinţele pentru liniile-temporale, pur şi 
simplu i s-a blocat mintea. Nu putea cuprinde toată complexitatea implicată. 

Deci, a încetat să se mai gândească la asta. Întoarcerea în siguranță acasă a 
TUTUROR celor rămași din 1992, era singura sa prioritate. Nu vor mai exista 
misiuni împotriva Luftwaffe și, cu siguranţă, nici o altă cooperare cu Churchill şi 
gașca sa de paraziți. 

S-a săturat şi, cu prima ocazie, i-o va spune tatălui său. 

Dar nici așa, detașamentul 1992 nu se afla în siguranță în locaţia prezentă. 
Dacă germanii știau acum că ei se află la Middle Fleckney, însemnă că trebuie să se 
mute la o bază nouă dacă voiau să evite un alt atac aerian, care ar putea fi chiar şi 
mai dezastruos. 

VC-10 fiind inutilizabil, a fost „stors” de ultimele picături de combustibil 
înainte de a începe procedura de demontare a pieselor de schimb şi distrugerea 
pentru totdeauna a oricăror urme. Tornado a fost şi el „curățat”, demontat şi trimis la 
Warton, așa cum se stabilise. 

Găsirea unui aerodrom alternativ care să adăpostească personalul 1992 până 
pe 8 septembrie nu a fost o sarcină ușoară. Trebuia să aibă dotări corespunzătoare şi 
să asigure o izolare completă. Sir Peter Andrews și AVM s-au ocupat imediat de 
această problemă. 


XXX 


Şi Hermann Göring era nefericit. 

Misiunea sa de distrugere a avioanelor cu reacţie britanice a eșuat. Hitler era 
roşu de furie şi a declarat că începând din acel moment, Londra va fi bombardată zi 
și noapte. Totuși, a făcut o concesie, aceea de a permite ca 262 să continue atacurile 
asupra aerodroamelor RAF acționând ca bombardiere. Avea 50 de reactoare noi- 
nouţțe disponibile pentru această sarcină şi intenționa să le folosească pe toate. Cu 
toate acestea, nu era dispus să le irosească într-un alt atac inutil asupra Middle 
Fleckney. 

Oricum, ar fi fost o pierdere de timp, pentru că până la 24 august, în Norfolk 
nu a mai fost nici o urmă din Force 1992. 

Căutarea unei baze alternative nu a durat foarte mult pentru că singura bază 
RAF adecvată era Cardington, în apropiere de Bedford. Aceasta avea două hangare 
de 812 picioare lungime, care fuseseră utilizate pentru construirea și adăpostirea 
dirijabilelor R100 şi R101 în anii '30. Acum era folosit de o unitate de operatori ai 

baloanelor de baraj. A fost o treabă simplă trimiterea acestora acasă într-o permisie 
de două săptămâni și evident că aceştia nu au avut nimic de obiectat. 

Următoarea fază a fost transferarea forței militare de pază şi a personalului 
1940 la Bedford. Avioanele şi personalul de deservire de la sol îi vor urma imediat 
ce noua bază va fi pregătită pentru utilizare. 

Churchill a acordat prioritate maximă acestei sarcini și până la 23 august, cu 
doar două săptămâni înainte de redeschiderea ferestrei temporale, echipa 1992 era 
pregătită pentru transfer. 

C-130 a luat mai întâi tot echipamentul şi personalul de la sol, pentru a le 
permite familiarizarea cu unul dintre cele mai mari hangare de la Cardington. Au 
plecat pe 22 august, lăsând în urmă doar o mână de oameni ce urmau să trimită 
reactoarele de la Middle Fleckney. Aceștia vor face deplasarea la Bedfordshire cu 
camionul, după ce avioanele vor fi decolat. 

Totul s-a desfăşurat conform planului. C-130 a aterizat cu bine la Cardington 
pe 22, iar oamenii a făcut pregătirile necesare pentru primirea colegilor, a doua zi. 

Cisterna VC-10 a dispărut complet, ca și Tornado, din hangarul de la Middle 
Fleckney. Nimic din Force 1992 nu a mai rămas după decolarea celor șapte avioane. 
Cele două ADV au decolat primele şi s-au rotit pe deasupra zonei ca măsură de 
protecție pentru celelalte în caz de atac aerian. Au fost urmate de ECM, Tornado 
Recce şi în final de două Tornado IDS. Erau doar vreo 60 mile, adică zece minute de 
zbor până la noua lor bază și totul ar fi trebuit să meargă șnur. 

Din nefericire, o formaţie de patru interceptoare Me 262 au ajuns la Middle 
Fleckney exact în momentul decolării celor două IDS -— și au atacat. Dar, ADV-urile 
de deasupra aerodromului şi-au făcut treaba, depistând avioanele inamice la timp şi 
s-au năpustit asupra lor, prevenind atacul asupra celor două IDS ce se îndreptau 
spre adăpost. 

Un Tornado a spulberat din prima lovitură un avion german. Celelalte trei Me 
262 au degajat independent când primul a explodat datorită unei rachete 
autoghidate în infraroșu AIM-9 care a lovit în ajutajul motorului. 

A urmat un dogfight feroce de trei contra doi, ceea ce le-a acordat celorlalte 
cinci avioane timpul necesar să dispară din zonă. După rafale precise de tun, viraje 
strânse și ani de antrenamente, Tornado au doborât cele trei Me 262, dar nu fără a 
suferi şi ele avarii. 

Amândouă au încasat proiectile de tun, ce au provocat un incendiu de motor 
la Purple 7 și afectarea sistemelor de control la Purple 8. Nu aveau cum să se ajute 
unul pe altul, fiind preocupaţi cu manevre adecvate propriului tip de urgenţă. 

Purple 8 s-a îndreptat spre nord-est către Wash și a luat înălțime în ideea de a 
câștiga timp pentru a rezolva avariile de la sistemele de control al zborului. Pilotul 
se străduia să împiedice avionul să se răsucească, în timp ce navigatorul raporta 

prin radio poziţia. Când au ajuns la 22.000 picioare, CSAS* a cedat complet, iar 
Tornado s-a dat peste cap, apoi a intrat într-o vrie plată irecuperabilă. La 20.000 
picioare, navigatorul a transmis apelul Mayday, şi-a coborât vizorul de la cască şi s-a 
catapultat — nu era momentul pentru eroisme sau ezitări. Pilotul l-a urmat imediat și 
amândoi au plutit uşor către apele Mării Nordului. Avionul a căzut vertical în apă şi 
a dispărut fără urmă. 

După câteva ore, cei doi aviatori au fost recuperați de o navă de patrulare 
britanică, însă, asemenea a sute de alţi piloți care au căzut în apa aproape îngheţată 
din jurul coastei de est a Angliei, erau deja morți datorită hipotermiei. Trupurile au 
fost păstrate separat de altele din 1940 şi au fost îngropate discret într-un mic cimitir 
de lângă Norwich. Pietrele funerare se află și azi acolo. 

Cei de pe Purple 7 au avut o soartă asemănătoare. 

Au încasat câteva lovituri în motorul din stânga, ce au provocat avarierea 
gravă şi incendierea acestuia. Au reuşit să controleze focul, încercând să se târască 
spre casă, la Cardington, cu un singur motor. Imediat la nord de Norwich, au virat 
spre vest cu gândul de a survola Marham în zbor spre Bedford. Din nefericire 
pentru ei, norocul n-a fost de partea lor. Zburau la 2.000 picioare deasupra solului, 
când dintr-odată, motorul din dreapta a început şi el să funcționeze aiurea. Vibra, 
dădea rateuri, se oprea şi repornea singur. Pilotul a înțeles că se impune aterizarea 
imediată, înainte de a se opri definitiv. 

Ceru navigatorului direcția către cea mai apropiată pistă de aterizare, oricare, 
chiar şi de iarbă. Acesta la informat că pe 2750 vor ajunge la RAF Marham aflat drept 
în faţă la şase mile — 2-3 minute de zbor, după care vor fi în siguranţă. 

A fost cu 60 secunde prea departe. 

Pe panta finală de trei mile, motorul din dreapta a cedat, pilotul a pierdut 
toate sistemele de control, electrice și hidraulice, şi Purple 7 a intrat spontan într-un 
picaj accentuat ce l-a înfipt în pământ împreună cu cei doi oameni aflaţi încă la bord. 
S-a întâmplat atât de repede că nici măcar n-au avut timp să se catapulteze. 

Nimeni nu i-a văzut prăbuşindu-se, iar zona era o luncă mocirloasă izolată. În 
cincisprezece minute a dispărut pentru totdeauna orice urmă a avionului din 1992, 
ce s-a scufundat încet la vreo 30 picioare sub nămolul mlaștinii. 


De fapt, nu chiar pentru totdeauna, deoarece în 1972, Elizabeth și Jake 
Reynolds, cu ocazia săpăturilor lor anuale în estul Angliei, au descoperit mormântul 
de sub noroaie. Avionul a fost dezgropat după de Reynolds a informat autorităţile, 
care au securizat zona, şi a impus tuturor membrilor echipei arheologice semnarea 


A 


controlului unui avion. 

unui angajament” de păstrare a secretului. Trupurile au fost extrase şi îngropate 
aproape de camarazii lor, lângă Norwich. 

MI6 a desfășurat întreaga operaţiune în secret și s-a asigurat că incidentul nu 
va fi făcut public. Erau în temă cu astfel de situaţii și s-au asigurat să nu apară nimic 
neprevăzut. Echipei arheologice i s-a spus o povestioară gogonată despre „cercetare 
și dezvoltare” şi „avion z g" 
prototip secret” şi era vital ca e e 
în „interesul național” să fie Sa 
păstrat cel mai confidențial a » 5 
secret. 

MI6 a cochetat cu ideea 


de a trata reactorul prăbușit ca 
o rămășiță din filmul „Bătălia $ 


pentru Anglia” turnat la 4 PIG P 
sfârșitul anilor “60, dar s-a THE BA TTLE of BRITAIN 
decis că pentru păstrarea 
tăcerii ar fi mai eficiente amenințările și șantajul. 

Abia pe 2 aprilie 1982 Elizabeth şi Jake Reynolds împreună cu micul lor cerc 
de prieteni au pus cap la cap toate informaţiile. Dar, nici unul dintre ei nu era 
pregătit să iasă în public cu această poveste de călătorie în timp, pentru că părea 
prea absurdă. În consecinţă, au păstrat tăcerea. 


49 


RAF Cardington, Bedfordshire 
27 august 1940 


Mai erau doar 11 zile până la potenţiala scăpare, înapoi în viitor. Totuşi, 8 
septembrie părea a fi foarte, foarte departe — şi, raportat la rata curentă de pierderi — 
nu va mai fi nimeni care să se întoarcă! 

Todd Morrissey stătea în hangarul uriaș de la Cardington și supraveghea 
scena. Era patetică. Poate că Bătălia pentru Anglia s-a desfăşurat rezonabil până 
acum, iar germanii poate au fost influenţaţi să-şi modifice planurile de invazie, ceea 
ce i-a acordat lui Churchill acel respiro pe care-l dorise, dar prețul - uman şi 
material — plătit de Force 1992 a fost oribil. 

Îi mai rămăseseră doar C-130, un Canberra ECM, un Tornado Recce și două 
Tornado IDS. A pierdut încă patru dintre prietenii săi în timpul transferului către 


7 Official Secrets Act — legislaţie referitoare la apărarea secretelor de stat. 

această nouă bază, iar autoritățile nu au putut găsi nici unul dintre cele două 
avioane reactive căzute. A participat la scurta ceremonie funerară ţinută lângă 
Norwich pentru cei doi morţi în Marea Nordului, apoi s-a gândit cu seriozitate la 
viitorul său în timpul obositoarei călătorii înapoi la Bedfordshire. 

Subordonaţii săi erau epuizați, înfricoșaţi şi aflaţi dincolo de pragul disperării. 
Nici unul dintre ei nu mai credea că se vor mai întoarce vreodată acasă, iar ca 
situaţia să fie și mai rea, Jim Charles a solicitat o nouă întrevedere cu AVM şi cu el. 

— Bună dimineaţa, Jim, l-a întâmpinat voios AVM. Cu ce te putem ajuta? 

Jim Charles nu mai era dispus să înghită măgării din partea acestui om. 

— Vreau să mă ascultați, Air Marshal, şi să încercaţi să înţelegeți dvs — situația 
noastră — pentru că nu sunteți doar dvs implicat în tot acest... acest... coşmar! 

— Calmează-te, domnule Charles, l-a avertizat AVM. Îţi sugerez să-ţi păstrezi 
demnitatea. Acum, spune-ne povestioara ta și vom vedea ce-i de făcut. 

Todd, așezat în dreapta tatălui său, a oftat ridicând ochii spre tavan. Această 
reacție nu i-a scăpat lui Met Man, care a înţeles imediat că are un potenţial aliat în 
tânărul Wing Commander. 

— Sir, începu pe un ton scăzut, trebuie să recunoașteți că toată realitatea nu 
este așa cum pare. Om fi noi în august 1940, dar nu în augustul nostru 1940. Sunt 
prea multe discrepanțe în istoria acestei linii temporale în care ne aflăm. 

În Timpul nostru, noi am câștigat al doilea război mondial cu sprijinul Statelor 
Unite și, în final, al Rusiei. Asta nu se va întâmpla aici. Preşedintele Joe Kennedy îi 
disprețuiește pe britanici și nu va ridica un deget niciodată ca să ne ajute. Chiar şi 
dvs trebuie să fi înțeles că fără ajutorul său, Britania va pierde războiul. 

AVM a rămas tăcut, iar Jim Charles a continuat: 

— Dezvoltarea lui Me 262 e cu trei sau patru ani devansată față de perioada 
corespunzătoare din Timpul nostru. Această armă puternică va toca RAF din 
prezentul 1940 și invazia Britaniei — Operațiunea Sealion — va continua și se va încheia 
cu succes. Hitler va fi atât de încântat de victoria sa asupra Britaniei încât Rusia nu 
va mai fi atacată — Barbarossa nu va mai avea loc. 

În plus, programul nuclear nazist se va desfăşura nestingherit, ca și programul 
lor de proiectare a rachetelor. V2 — așa cum le ştim noi — vor avea în cele din urmă 
focoase nucleare și tot restul lumii va fi șantajat. Hitlerismul se va răspândi. 

Mai aveţi nevoie şi de alte dovezi ca să le coroboraţi cu ceea ce am spus eu, Air 
Marshal? 

Todd a vorbit primul. 

— Continuă, Jim. Eu, cel puţin, sunt interesat de ceea ce ai de spus. 

Tatăl său i-a aruncat o căutătură aspră, dar a rămas tăcut. 

— Am conspectat ziarele şi am fost la biblioteca locală pentru a verifica datele 
istorice ca să-mi confirm ceea ce cred. De exemplu, în afară de anomalia cu primul 

Război mondial, actualul rege este Edward VII. El nici măcar nu a întâlnit-o pe 
Wallis s-o-ia-dracu Simpson. În schimb, s-a căsătorit cu o membră a unei vechi familii 
regale germane și este pe faţă în favoarea semnării unui pact cu Herr Hitler. Chiar 
dacă acum s-a refugiat în Canada, alungat de Churchill, Hitler a declarat public că-i 
va permite lui Edward să-și reia statutul de Rege şi Împărat — al noului Imperiu şi 
Commonwealth Anglo-German. Adăugaţi și faptul că majoritatea ţărilor europene 
fac demersuri amicale de aliere cu Hitler într-o Europă Unită, şi avem o izolare 
completă a Britaniei condusă de Churchill. 

Concluzia este că tot ce am făcut de când am venit noi cei din 1992, este 
degeaba. Nu putem influenţa finalul acestei lupte, iar oamenii noștri au murit inutil 
— şi toţi trebuie să afle adevărul. Merită măcar atât şi nu are absolut nici un rost să 
mai facă sacrificii pentru o cauză oricum pierdută. 

E timpul să se termine cu această nebunie, aşteptăm zece zile, apoi încercăm să 
ajungem acasă. 

AVM era stană. Evident, cunoştea toate aceste informaţii generale și era 
conștient de riscuri şi pericole. Şi când s-au întâmplat, nu i-a păsat. Tot timpul a 
avut propriile sale planuri și nimeni şi nimic nu i le va schimba acum. Dar, nu era 
momentul să-și arate cărţile, aşa că a mers la cacialma: 

— Foarte bine, domnule Charles, admit că ai o ipoteză. Vrei, te rog, să mă 
însoțești azi la Londra ca să vorbeşti cu PM? Sunt sigur că putem ajunge la un 
compromis. Între timp, Todd, te rog să aștepți întoarcerea mea la Cardington înainte 
de a lua măsuri pripite. 

Todd a fost ușurat, așa că a dat aprobator din cap. 

— Desigur, sir. Să chem o mașină? 

— Dacă vrei, Todd. Domnule Charles, să mergem. Avem probleme importante 
de discutat. 

Jim Charles a surâs ușurat și s-a ridicat în picioare. Cei doi au ieşit din 
încăpere și s-au urcat într-o mașină de serviciu, care i-a dus direct în Downing Street 
nr. 10. 

Prim Ministrul îi aştepta. 


XXX 


Winston Churchill l-a ascultat în tăcere pe Jim Charles timp de 30 minute, apoi 
i-a cerut să aştepte în antecamera biroului în timp ce a discutat cu AVM Morrissey. 

— Acesta este un om periculos, Air Marshal. Şi nu are dreptate. Hitler nu va 
cuceri nicicând acest popor sau controlul asupra insulelor. Dacă Charles deschide 
gura aia tâmpită, iar nenorocita de presă îi răspândeşte defetismul, atunci vom 
ajunge într-o situație imposibilă datorită extremei drepte şi a pacifiştilor. Mă înţeleg 

eu cu omul. Dumneata du-te înapoi la Bedford și aşteaptă-mi ordinele. Linișteşte-ţi 
oamenii, Air Marshal, sau am să intervin eu! 

Air Marshal s-a ridicat gata de plecare, dar a făcut un singur comentariu: 

— Înţelegeţi, domnule Prim Ministru, că trebuie să mă întorc pe 8 septembrie, 
sau totul va fi pierdut. 

Churchill l-a privit pe deasupra biroului. 

— Da, da, da! Înţeleg. Te vei întoarce așa cum am stabilit — chiar dacă vei fi 
singurul, în spatele unui Lysander. Scrisoarea este în siguranţă. Totuși, până atunci, 
trebuie să te supui dorințelor şi ordinelor mele. 

— Atât timp cât suntem pe aceeași lungime de undă, domnule Prim Ministru. 

Churchill l-a privit pe AVM Morrissey în timp ce părăsea biroul subteran, apoi 
a ridicat telefonul. 

— Menzies, am o treabă pentru tine. Trimite la mine pe unul dintre cei mai 
buni oameni ai tăi, apoi vino și tu la ora 6 p.m. pentru o mică discuţie. 

Cel chemat era şeful SIS®. 


XXX 


Bombardamentul stil „covor de bombe” a început imediat la Londra, 
Plymouth, Southhampton, Crewe și, mai ales, asupra castelului Bromwich. Serviciul 
German de Informaţii a furnizat echipajelor Luftwaffe date excelente referitoare la 
obiective. 

Nu numai că populaţia acestor orașe a fost pusă sub o severă presiune, dar au 
fost complet distruse şi trei fabrici vitale pentru asamblarea avioanelor Spitfire şi a 
motoarelor acestora. Ar fi nevoie de câteva luni pentru construcția de noi facilități — 
dar până atunci s-ar putea să fie prea târziu. 

Şi ca să fie nenorocirea și mai mare, interceptoarele Me 262 au luat cerul în 
stăpânire, protejând bombardierele Luftwaffe care atacau aerodroamele RAF, și 
doborau Spitfire şi Hurricane cu duzinile. 

Până la 1 septembrie, RAF era epuizată, iar Churchill, disperat, a apelat la 
Force 1992 pentru un efort final. 


Între timp, îmbătrânitul Jim Charles, după ce şi-a spus oful, stătea adânc sub 
Downing Street așteptând un răspuns de la PM. Air Marshal Morrissey se întorsese 
la Bedford, ordonându-i lui Charles să aștepte instrucțiuni. 


8 Secret Intelligence Service (SIS) — mai cunoscut sub sigla MI6 (Military Intelligence, Section 6), este Serviciul de 
Informaţii britanic. 

A aşteptat câteva ceasuri, citind răbdător ziarele, încrezător în faptul că, 
probabil, i-a salvat pe cei rămaşi din 1992. 

La ora 1700, doi oameni în pardesiu au intrat în birou și s-au apropiat de el. 

— James Charles? 

— Da, cu ce vă pot ajuta? a răspuns acesta. 

— James Charles, ești arestat sub acuzaţia de trădare. Poţi să nu spui nimic, 
dar tot ce vei declara va fi notat şi va putea fi folosit împotriva ta la proces. Ai 
înțeles? 

Jim era năucit. 

Unul dintre oameni a scos o pereche de cătușe şi i le-a pus lui Jim. Apoi l-au 
înhățat cu duritate și l-au escortat afară din clădire, la o maşină ce aştepta şi care a 
demarat către Postul de Poliţie din Bow Street. 

Secretarul din anticameră nici măcar nu a ridicat privirea. 


XXX 


Întreaga procedură a durat doar 11 zile. 

Jim Charles a fost interogat fără menajamente. 

Nu a putut a duce nici o dovadă ca să-și dovedească identitatea şi acuzația a 
fost schimbată cu una de spionaj. 

Pe trei septembrie a fost a dus în fața unei Curți și judecătorul, în ședință 
secretă, a audiat cazul prezentat de poliţie şi l-a găsit vinovat. 

Jim Charles a fost încarcerat la închisoarea Wandsworth și — ce ironie! — în 
zorii zilei de 8 septembrie a fost târât la eşafod, în timp ce-şi striga nevinovăția către 
oricine l-ar fi putut auzi. 

Nu l-a auzit nimeni, iar nenorocosul Met Man a fost spânzurat fără multe 
formalități de către notoriul călău Albert Pierrepoint — fiind unul dintre cei șapte 
condamnaţi pe care i-a executat în acea zi pentru spionaj, crimă și trădare. 


Va urma.. 

Bian W. Taylor SUPRAVIETUIM ! 


Brian W. Taylor 


SUPRAVIETUIM! 


versiunea în limba română 
uncris 


Brian W. Taylor este un fost soldat convertit la scris, cu o 
preferință declarată pentru genul military-horror. 

A petrecut şase ani în US Air Force ca specialist în sisteme de 
alimentare cu carburanți. Timpul petrecut în armată i-a format 
deprinderea de a fi cel mai bun în tot ce face. Brian este în 
continuare devotat valorilor de bază învăţate în anii cât a fost 
înrolat. 


Staff Sergeant! Solomon Watkins a înțeles că s-a întâmplat ceva ciudat atunci când 
pilotul, Captain? Ruiz, a spus: 

— Ce-i asta? 

O clipă după aceea, un flash orbitor de un albastru electric — ce i-a amintit de un 
fulger — a inundat cabina și compartimentul cargo. Fuselajul metalic al lui C-17 a vibrat 
și a zdrăngănit din toate încheieturile, de parcă cineva l-ar fi lovit ca pe un gong. S-a 
ridicat din scaun şi a văzut luminiţele aparatelor de pe tabloul de bord pâlpâind înainte 
de a se stinge toate. 

Watkins și-a strâns mai mult centura de la scaun atunci când copilotul, Lieutenant 
Bigsby, a strigat: 

— Suntem loviți! 

A fost tot ce a putut face ştiind că sunt în mare belea. 


Urletul motoarelor s-a diminuat până ce s-au oprit complet. Toate patru. În același 


1 Staff Sergeant - grad militar în US Air Force (cod NATO OR-5); echivalent sergent. 

2 Captain - grad militar în US Air Force (cod NATO OF-2); echivalent căpitan. 

5 Boeing C-17 Globemaster III — avion de transport pentru misiuni aeriene tactice și strategice, transport de trupe şi marfă 
oriunde în lume; adițional, poate efectua evacuări medicale și lansări de desant aerian. 

+ Lieutenant — grad militar în US Air Force (cod NATO OF-1); echivalent locotenent. 

timp. 

— Ce se-ntâmplă? a strigat unul dintre cei din Delta Forces aflaţi în spatele 
compartimentului cargo. 

Watkins l-a ignorat și se uita la piloţii care manevrau butoane, contacte, şi orice 
altceva erau instruiți să facă în situaţia cedării motoarelor. 

— Indiferent ce ne-a lovit, a scos din funcţiune sistemele electrice, a spus Captain 
Ruiz către copilot, cu o voce egală, calmă. Trebuie să încercăm o restartare de avarie. 

C-17 a devenit tăcut. Avionul se legăna în pragul unei prăbușşiri teribile. Era ca şi 
cum stătea în vârful celui mai înalt roller-coaster în care fusese vreodată Watkins. Îşi 
dorea ca pilotul să găsească vreo soluție pentru pornirea motoarelor. Totuşi, gravitația 
nu putea fi ignorată. Și-a pus mâinile ei invizibile pe botul avionului şi a tras în jos. 
Watkins şi-a simţit stomacul în gât. 

— Mayday, mayday®... radio e şi el prăjit, a constatat Lieutenant Bigsby, neputând 
să-și ascundă îngrijorarea. Nu funcţionează nimic! 

Prin hublou, Watkins vedea cum se stinge jarul roșu al soarelui pe covorul de 
mesteceni, cedri şi pini de pe pantele Munţilor Adirondacks aflați dedesubt. Parcă 
vedea un bot însângerat căscat spre el, gata să-l înhaţe în colți. I se uscă gura. 

— Legaţi-vă centurile, ne prăbuşim! a urlat Captain Ruiz peste umăr. 

Watkins și-a încleştat mâinile pe cotiere şi a fost fericit că nu se îndepărtase de 
scaunul său. La mică depărtare, prietenul său electrician, Tech Sergeant” Treadway, 
surprins cu garda jos de brusca pierdere de putere, a fost izbit în Humveet-ul ancorat 
atunci când avionul s-a prăbușit brusc. Moartea sa a fost consfințită de sunetul macabru 
al craniului zdrobit de metal. Sângele era împrăştiat în toate părţile din cadavrul ce se 
rostogolea prin aer ca un ciulin purtat de vânt. Pe măsură ce avionul era aruncat din 
cer, năpustindu-se în jos tot mai repede, norii se împrăştiau. 

Orice obiect care nu era bine ancorat, plutea acum prin compartimentul cargo. O 
cască a ricoşat de parbrizul Humwvee-ului în care a lăsat o rețea de crăpături precum 
pânza unui păianjen. Mecanicul Lopez se ruga. Buzele i se mişcau în timp ce-și făcea 


cruci. Trupul lui Treadway s-a izbit într-o ladă de alimente, apoi a plutit către Lopez 


5 Delta Force — unităţi de elită ale US Army, specializate în acţiuni de tip commando. 

6 Mayday — termen-cod în radiofonie; solicitare de ajutor imediat. 

7 Technical Sergeant — grad militar în US Air Force (cod NATO OR-6); echivalent sergent-major. 

8 Humvee - High Mobility Multipurpose Wheeled Vehicle (HMMWV) — vehicul militar/camionetă ușoară cu tracțiune integrală 
(un fel de jeep pe steroizi). 

care l-a împins, îndepărtându-l. Watkins urmărea cum gravitația îl dirija spre el, 
împreună cu sângele și toate alea. Aștepta, incapabil să se mişte. 

— Redresează-l! striga Ruiz, ce-şi pierduse calmul. Trage, la dracu, TRAGE! 

Gura lui Treadway părea a se deschide într-un zâmbet de sfidare a morţii în 
momentul în care trupul s-a proptit în Watkins. A îmbrâncit cadavrul, dar acesta s-a 
rostogolit înapoi peste picioarele lui şi peste piept, pironindu-l în scaun. Încercă să-l 
îndepărteze — să-l împingă, fixându-l sub picioarele lui — dar i-a alunecat. Nu în acest 
mod dorea Watkins să moară -— legat în scaun, prins sub un cadavru şi, posibil, zdrobit 
de încărcătura din compartimentul cargo sau spulberat în bucăți. 

Misiunea lor păruse a fi destul simplă: recuperarea şi repararea unui C-17 
doborât. Ar fi trebuit să-și dea seama că ceva nu era în regulă atunci când s-a urcat la 
bord unitatea Delta Force. Rutina R&R? nu includea aproape niciodată putere de foc. Cel 
puţin nu pe teritoriul Statelor Unite. 

Avionul a gemut precum un animal rănit atunci când coborârea s-a precipitat. 
Watkins putea auzi efectiv frecarea aerului pe fuselajul avionului. Treadway a alunecat, 
fiind azvârlit în sus. Forţa cu care s-au conectat craniile lor a aprins stele verzi în câmpul 
vizual al lui Watkins. Totul a devenit o uriaşă fotografie înceţoșată. Simţi ceva cald 
scurgându-i-se pe scalp. Şi-a ridicat privirea pentru că mirosul familiar de cupru, 
specific sângelui, i-a umplut nările. Prietenul său mort încă zâmbea ca și cum ar fi fost 
mulţumit de acțiunile sale. 

Ultimul lucru pe care l-a mai auzit Sergeant Watkins înainte de a deveni 
inconştient a fost: 


— Pregătiți-vă pentru impact! 
##H 


Ceva îl durea, iar durerea era un lucru bun. Însemna că Watkins era încă în viaţă. 
A tras aer în piept, strâmbându-se la durerea ce l-a înjunghiat. Şi-a dat seama că, 
probabil are coastele fracturate. Îi luă câteva momente ca să-și limpezească mintea. De 
undeva din apropiere se auzea zgomot de trosnituri a ceea ce Watkins a presupus că 


sunt flăcări, urmat îndeaproape de mirosul înțepător al cărnii arse. Doamne, te rog, să nu 


? R&R -în acest caz: Recuperare şi Reparare. 

ard eu! Și-a adus amine de cadavrul lui Treadway şi a deschis ochii. 

Mare parte din carnea lui Treadway era carbonizată şi uscată. Scaunele din 
dreapta lui continuau să fumege. Din fericire, se părea că Treadway l-a protejat pe el de 
dogoare. Watkins s-a strâmbat, îndepărtând ceea ce rămăsese din prietenul său. 
Cadavrul a alunecat pe intervalul dintre scaune până ce s-a oprit proptindu-se într-un 
fel de ladă metalică. Faţa de nerecunoscut a lui Treadway era o masă de carne arsă. Din 
orbitele goale ieșea fum, adăugând o notă dantescă scenei deja confuze. Plăcuţele de 
identificare îi erau lipite în carne. Watkins nu avea de loc de gând să tragă de ele ca să le 
scoată. 

Unde dispăruseră cu toții? Dar întrebarea corectă era de ce l-au lăsat pe el legat în 
scaun într-o epavă arzândă? 

Watkins a desfăcut centura și s-a ridicat, atent să nu-şi solicite prea mult oasele 
frânte. A trebuit să se sprijine de scaunul de lângă el pentru că podeaua părea să fie 
înclinată. Dar și-a dat seama că nu numai aceasta, ci întregul avion era răsucit,ca şi cum 
ar sta pe o parte. O privire la ferestre şi la pământul ce intra prin ele i-a confirmat 
presupunerea. S-a străduit să ajungă la cockpit trecând peste rândurile de scaune. 
Primul lucru pe care l-a observat a fost o dâră de sânge. 

Cockpitul era zdrobit de un pin alb bătrân în care se oprise avionul. Captain Ruiz 
era pliat în două de tabloul de bord ca i-a împins picioarele în sus. Watkins i-a verificat 
pulsul. Nimic. Cealaltă jumătate de cockpit era relativ intactă. Dar lipsea Lieutenant 
Brigsby. Urma de sânge părea să pornească din scaunul copilotului şi ducea spre 
spatele epavei. 

Watkins s-a întors și a văzut o crăpătură enormă în porțiunea finală a avionului. O 
gaură apăruse în locul unde coada cu ampenajele a încercat să se separe de rest în 
timpul prăbușirii. În timp ce Watkins se mișca pe lângă portiera blocată din față, 
metalul scârțâia. Nu avea nici o şansă să o poată deschide. 

Mai încolo, în compartimentul cargo, două trupuri erau prinse sub Humvee. După 
echipament, erau Delta Force. Se părea că vehiculul scăpase din legături și i-a zdrobit de 
peretele fuselajului. Tocmai se gândea să încerce recuperarea plăcuţelor de identificare, 
când C-17 s-a deplasat. Cu un geamăt de protest s-a rotit spre dreapta. Watkins a sărit 
departe de vehiculul aflat în derivă. Se uită de la mașină la cadavre şi înapoi. Nu-i putea 


ajuta, dar era recunoscător că nu era el în locul lor. Sărmanii, probabil că nici nu au 

văzut ce i-a lovit. Avionul s-a oprit, cu podeaua oarecum dreaptă. O carabină de asalt 
HK-416 — o știa pentru că fusese curios şi a întrebat pe unul dintre tipii din Delta Force, 
Haley din California — a alunecat de sub Humvee şi s-a oprit în bocancul lui Watkins. Nu 
era prea sigur de ce a ridicat-o. Tot ce ştia era că nu i se părea că e bine să o lase acolo. 
Arma părea în perfectă stare de funcţionare. 

După ce avionul s-a stabilizat, Watkins ştia că trebuie să iasă rapid afară, înainte 
ca fuselajul să revină înapoi în poziție normală. Dacă aşa se întâmpla, ar fi fost și el 
prins sub Humvee. 

Din exteriorul epavei s-a auzit un bang. A străbătut liniștea din interior precum o 
fantomă într-un cimitir. Încă un bang. Watkins s-a orientat după sunet în direcția aripii 
din dreapta. 

Bangurile continuau la intervale regulate. Acolo, afară, era cineva. 

Watkins s-a grăbit să iasă din fuselajul avariat. Afară a văzut câteva rânduri de 
arțari retezați în două de avionul prăbuşit. Pârtia de haos avea cel puţin o milă lungime. 
Se vedea clar unde C-17 a lovit prima dată solul. Apoi, la intervale regulate, erau 
vizibile semnele unde avionul a frânt copacii până ce s-a oprit pe creasta Munţilor 
Adirondacks. Watkins putea vedea vopseaua gri-albastră mată a aripii stângi la oarece 
distanţă în vegetaţie. Apoi şi-a întors atenţia către sursa zgomotului. Erau doi oameni, 
unul sus pe aripă, iar celălalt dedesubtul nacelei motorului. Se părea că încercau să-l 
dea jos. 

Dar, ceva nu era în regulă. De ce nu-i ajutau pe răniţi, sau măcar să scoată 
proviziile din epavă? Ar fi trebuit măcar să mute cadavrele într-o zonă mai stabilă până 
ce vot contacta Comandamentul pentru o misiune de salvare. 

Watkins s-a târât în lungul exteriorului fuselajului, privindu-i. Unul dintre flăcăii 
din Delta Force era întins pe burtă şi lovea motorul cu o bară metalică. Motorul se legăna 
stropind cu carburant pământul de dedesubt. Dacă focul ajungea acolo, ei bine, Watkins 
nici nu voia să se gândească ce s-ar fi putut întâmpla. 

— Hei, idiotule, vrei să ne ucizi? 

La auzul vocii, cel aflat pe sol s-a întors. Era Sergeant Lopez, fără îndoială. Părul ei 
negru și lung cădea în neorânduială din ceea ce fusese un fel de coc și dâre întunecate 
de sânge i se scurgeau pe față. Braţul îi atârna inert pe lângă corp ca și cum ar fi fost 


rupt. Evident, avea nevoie de asistență medicală. De ce nu se gândise Watkins să caute 

o trusă de prim ajutor? 

S-a apropiat cu câţiva paşi. 

— Eşti bine, Lorena? 

Lopez s-a încordat, mișcându-și ochii de la Watkins la motor cu o energie 
sălbatică — numai că pe el îl privea, după cum i se părea lui, pofticioasă. Nu, era ceva 
mai mult. Ea avea înfăţişarea unei drogate în sevraj, exact ca vărul său de acasă, din 
Trenton. Și-a înclinat capul, îngustându-şi ochii, ca și cum nu era sigură ce să facă. 
Privirea i se mișca prin împrejurimi, iar Watkins aproape că-i putea vedea creierul 
străduindu-se să ia o hotărâre. 

— Sunt eu, Solomon. Ce ţi s-a întâmplat? 

Buza lui Lopez s-a ridicat într-un rânjet. Un mârâit gros porni din piept spre gât, 
ca la un câine. 

Watkins s-a oprit, încordat. Când ochii lui Lopez se mişcau, a observat că sclera 
nu era albă. Se uită mai atent și la următoarea mișcare a ochilor către motor, s-a convins. 
Fiecare scleră era albastră — culoarea electricităţii — în loc de albă. Ciudat. 

Lui Watkins nu-i venea în minte nici o cauză pentru care culoarea ochilor unei 
persoane să se poată schimba. Nicio boală, situaţie... nimic. Întreaga scenă era oarecum 
suprarealistă. Poate că el mai era încă legat cu centura în scaunul din C-17 şi în comă. 
Poate că era mort. Doar așa ar fi avut sens ceea ce vedea. 

Lopez a înaintat un pas, lansând o provocare guturală; ochii nu mai erau nesiguri, 
ci sălbatici şi ameninţători, lipsiţi de suflet. 

— Stai pe loc, Lorena, a ridicat arma Watkins. 

Fără nici un avertisment Lopez s-a năpustit spre el, țipând din adâncul 
plămânilor. Watkins privea stupefiat cum capul ei se umfla la fiecare pas făcut. 
Picioarele ei păreau să ştie ce au de făcut înaintea creierului. Watkins se dădu încet 
înapoi până ce un butuc uriaş i-a oprit retragerea. Lopez continua să înainteze. Se afla la 
vreo 20 m şi se apropia cu repeziciune. 

Watkins vedea cum scalpul ei parcă se vălurea. Era ca și cum două forme se 
mișcau în jurul craniului, pe sub piele, din ce în ce mai repede, până ce ea a căzut în 
genunchi strângându-şi capul în mâini. Acum se afla la mai puţin de 10 m, iar strigătele 
sale agonice stârneau ecouri între pantele munților. 


Instinctiv, Watkins a îndreptat arma spre ea. 

Lopez a întins o mână spre el, rânjetul fiindu-i înlocuit cu o expresie de confuzie. 
Pe sub scalp, cele două forme se mişcau din ce în ce mai repede. Watkins chiar a auzit 
cum crapă craniul. Lopez a ţipat pentru ultima oară, târându-se pe pământ tot mai 
aproape de Watkins. Apoi, incredibil, capul i-a explodat ca o minge cu surprize la 
petrecerile copiilor. Doar că în loc de bomboane, s-au împrăştiat oase creieri, sânge şi... 
încă ceva. 

Watkins a sărit înapoi, cu durerea înțepându-i coastele. Mintea îi lucra febril, 
încercând să înțeleagă faptul la care tocmai fusese martor. Așa ceva n-avea cum să se 
întâmple. Capetele oamenilor nu explodează pur și simplu. El era doar un mecanic 
trimis să repare un avion. Nimeni nu ar fi trebuit să moară. 

Privi trupul de jos şi văzu o ușoară mișcare. Watkins se aplecă încercând să vadă 
mai bine. Era dificil de distins printre rămăşiţele capului lui Lopez, dar, în cele din 
urmă, chestia s-a târât pe spatele ei. 

Părea un fel de vierme negru lung de vreo 5 cm și cu mulți cleștişori. Corpul 
lucios reflecta lumina amurgului și-i amintea lui Watkins de obsidian. Înaintă cu câţiva 
paşi nesiguri. Chestia — pentru că nu mai văzuse niciodată un astfel de vierme -— a încetat 
să se mai miște, părând că aşteaptă ceva. O alta a ieșit din carnagiul care fusese capul lui 
Lopez, înaintând prin iarbă spre Watkins. Nenorocitele dracului! 

— Dă-te înapoi! Încet — se auzi o voce şoptită în spatele său. Astea nu trăiesc mult 
fără o gazdă. 

Watkins ar fi vrut să se întoarcă pentru a vedea cine vorbeşte, dar nu a făcut-o. 
Era mişto să auzi o voce reală, de om normal. S-a dat înapoi, cu încetineală, făcând paşi 
egali în timp ce supraveghea viermii negri. Se mișcau rapid, în cercuri, probabil căutând 
un alt creier pe care să-l explodeze. De ce nu se duceau către idiotul care continua să 
lovească în motor? 

Ca şi cum ar fi auzit, tipul din Delta Force a mai lovit odată motorul. După o clipă 
acesta a căzut la pământ cu combustibilul curgând din conductele rupte. 

Viermii lui Lopez și-au încetinit mișcările. Capetele mici s-au ridicat spre cer şi și- 
au deschis cleştişorii, scoțând un fel de scârțâituri extrem de ascuţite. Apoi au explodat 
cu un bâzâit, într-un fel de arc electric. 

— Ce dracu au fost alea? 


Watkins se uita la soldatul echipat din cap până în picioare într-o uniformă neagră 

și care se ghemuia lângă ruptura din fuselaj. Acesta i-a făcut semn să se apropie. 

— Viermii? Aș vrea să ştiu. 

Apoi arătă spre Lopez. 

— E prietena ta? 

Watkins s-a lăsat și el pe vine și a confirmat dând din cap. 

— Acelaşi lucru li s-a întâmplat la doi oameni din unitatea mea. Noi le spunem 
tipători. Data viitoare bagă un glonţ în capul gazdei înainte ca să se apropie prea mult. 
Viermii vor ieşi oricum, dar măcar nu vor intra în tine. L-am văzut pe unul 
strecurându-se în nasul unui flăcău. 

— Ai un nume şi pentru el? a întrebat Watkins arătând spre soldatul Delta Force 
care presa în stomac o frântură de metal de mărimea unei cărți de buzunar. Avea și alte 
fragmente metalice înfipte în braţe. În ochii săi strălucea aceeași lumină albastră-electric 
ca şi la Lopez. 

— Aceia sunt armurile. Ei îşi înfig bucăţi de metal peste tot corpul ca și cum şi-ar 
face o armură artizanală. Am văzut şi pe unul care a ridicat un pistol și l-a împușcat pe 
altul. 

Soldatul a înaintat doi paşi furișaţi și a tras. Glonţul l-a lovit în ochi pe soldatul 
infectat. După ce acesta a căzut, trei viermi i-au ieșit din cap. 

— RIP! frate. 

— Tu cine ești? 

— Sunt Chen. Am fost trimiși să investigăm ăă... descoperirea. 

Chen privi în sus la cerul întunecat. 

— Haide să plecăm de aici înainte ca să apară şi mai mulți ciudați. Viermii par a fi 
capabili să comunice. Scârțâiturile pe care le-ai auzit erau o chemare în ajutor. 

Apoi privi în interiorul epavei. 

— Humvee este funcţional? 

— Habar n-am, dădu Watkins din umeri. N-am avut timp să verific după 
prăbuşire, ca să nu mai spun de tot rahatu' ăsta ciudat de care am avut parte după ce m- 
am trezit. 

Chen îşi muta privirea alternativ de la Humvee la Watkins. 


— Trebuie să aflăm. Probabil că asta este cea mai bună şansă a noastră să ne 


1 RIP - Requiescat in pace — Odihnească-se-n pace (lat). 

cărăm dracului de aici întregi. Este o bază navală nu prea departe spre sud de aici, 
Edgerton Springs. 

Chen s-a strecurat prin ruptura din fuselaj, în timp ce Watkins îi supraveghea 
„spatele”. 

Chen se uită prin geamul pasagerului. 

— Volanul e blocat. Dacă-l putem găsi pe responsabilul cu încărcătura, ar trebui 
să găsim cheile. 

— Nu este aici. 

— Mda. Vreau doar să mă asigur că Humvee nu este şi el „prăjit”. 

A deschis portiera, privind prin interior un minut înainte de a dezasigura capota 
motorului. 

— Aruncă o privire și zi-mi ce vezi. 

Watkins s-a dus în faţa vehiculului. Spre surpriza sa totul părea în ordine. Bateria 
nu avea nici un semn de carbonizare aşa cum se așteptase. 

— Pare în regulă, a şoptit. 

Atent să facă cât mai puţin zgomot posibil, Watkins a coborât capota. 

— Vreau să rămâi aici până ce îi aduc pe ceilalți, spuse Chen, verificându-și arma. 
Mă întorc în cinci minute. 

— Dar tocmai ai spus că trebuie să plecăm de aici. Ce vrei să fac eu? 

Chen a arătat spre Humvee. 

— Vreau să te urci în el și să stai liniștit. 

Un fior de groază provoca crampe în stomacul lui Watkins. Privi cu suspiciune 
cadavrele înainte de a se uita la Chen. 

— Sunt doar un mecanic. 

— Haide, n-ai de ce să te temi. Ăștia nu se vor ridica prea curând. 

— N-ai de unde să știi, l-a repezit Watkins. 

Zâmbetul a pălit pe faţa lui Chen. 

— Uite care-i treaba, mă mișc mai repede singur. Tu doar m-ai încetini. Iar cineva 
trebuie să rămână la Humvee. 

Poate că Chen avea dreptate. Dacă Humvee era singura lor cale de scăpare, cineva 
trebuia să-l păzească. Chiar dacă nu-i făcea plăcere, Watkins a fost de acord. 


— Parola este „ruladă”. Răspunsul va fi „pizza”. Dacă ceri parola și nu primeşti 

răspunsul corect, trage. Ai priceput? 

— Ruladă, pe bune? 

Zâmbetul lui Chen a revenit. 

— Şi ce? Mi-e foame! 

Watkins a intrat în vehicul şi s-a pitit atât cât îi permitea înălțimea sa. Se uită cum 
Chen dispare prin ruptură. Urmau să fie cele mai lungi cinci minute din viața sa. 

După două minute de privit prin fuselaj i se păru că aude ceva. Un foşnet, ca și 
cum cineva mergea prin iarba înaltă. Și-a dat seama că nu era vântul pentru că 
zgomotul persista, iar pe măsură ce se apropia, i se păru că aude și o respiraţie grea. S-a 
ascuns sub bordul mașinii, ţinându-și răsuflarea. 

O formă neclară a trecut prin fața rupturii din fuselaj, dar prea repede ca să o 
identifice. Inima lui Watkins a început să bată nebunește, inundându-i trupul cu 
adrenalină. Instinctul lui de luptă sau de zbor a intrat în funcţiune. Chen i-a dat o parolă 
cu un anumit motiv. Dar dacă cineva din unitatea Delta Force a supraviețuit? 

Ceva s-a oprit în fața rupturii. Soarele ce apunea nu asigura destulă lumină ca să 
poată vedea bine. Putea fi o creatură infectată sau unul dintre ceilalți pasageri din 
flishti-ul său. De un singur lucru era sigur Watkins... acolo nu era Chen. 

Se uita cum Lieutenant Bigsby încerca să intre în fuselaj. Când acesta s-a întors, 
Watkins a văzut că nu avea ochi deloc. În locul lor era ceva ca nişte monitoare tv 
miniaturale care afişau o imagine de static; o multitudine de fire diferit colorate îi ieșeau 
din tâmple. Costumul de zbor îi era sfâşiat, lăsând la vedere rănile de dedesubt. Partea 
ciudată era că acestea nu sângerau, ci aveau o culoare albastră-închis. Watkins nu mai 
văzuse niciodată ceva asemănător. A strâns arma în mână când Bigsby și-a deschis 
gura. În loc de voce, s-a auzit sunetul făcut de un radio în căutarea unui semnal. 

Două armuri au intrat prin ruptură. Apoi s-au răspândit şi au început să 
scotocească printre resturi înaintând spre partea din spate a epavei în căutare de bucăţi 
mici de metal. Watkins l-a recunoscut pe responsabilul cu încărcătura și și-a blestemat 
norocul. Neutralizarea unei ciudățenii infestate cu viermi era destul de dificilă, dar trei, 
de unul singur, asta era o înghițitură cam mare. Poate prea mare. 

Bigsby s-a lăsat pe vine, privind dintr-o parte în alta. O imagine a cockpitului a 


sclipit pe monitoarele miniaturale care-i țineau loc de ochi. S-a ridicat mergând cu 


1 Flight — aici termenul desemnează o misiune de zbor. 


VP MAGAZIN 


Bian W. Taylor SUPRAVIETUIM ! 


articulațiile rigide, aproape ca un copil care abia a învăţat să vorbească. După câţiva 
paşi s-a întors și a scos alte sunete de static din gură către cei doi însoțitori ai săi. 

Cele două armuri au aruncat bucăţile de metal şi s-au apropiat de Bigsby. 

Comunicau! 

Palmele lui Watkins au început să asude. Respiră rar, pentru a-și regla ritmul 
cardiac. Nu-și putea îndepărta presimţirea că nu se va termina totul cu bine. Dar nici nu 
va sta ascuns așteptând să moară. Deşi nu mai trăsese cu o armă de mai bine de şase 
luni, a ridicat carabina și a sprijinit ţeava de bord. După mintea lui avea două soluții: să 
înceapă să tragă imediat şi să spere că-l va nimeri pe Bigsby, sau să aștepte ca grupul de 
ciudaţi să vină mai aproape — rugându-se să nu-l vadă — și săi spulbere pe toți trei. 

De pe frunte i se scurgeau picături de sudoare. 

Aştepta. 

Bigsby şi-a condus însoțitorii încet, cu grijă, de parcă îl simțeau pe Watkins stând 
în așteptare. Au ocolit câteva lăzi cu piese aflate la doar câţiva metri depărtare, 
apropiindu-se încet, dar singur. 

Chiar când se pregătea să tragă din Humvee, l-a auzit pe Chen spunând: 

= Pizza! 

Bigsby s-a întors brusc şi a scos un sunet deosebit de ascuţit care l-a făcut pe 
Watkins să-şi acopere urechile. Cele două armuri s-au repezit urgent către ruptura din 
fuselaj, cu nişte bucăți de metal în mâini, precum săbiile. 

— Pizza, a spus Chen, ceva mai tare şi mai aproape. 

Watkins a ochit cu grijă capul lui Bigsby. Şi-a ţinut respiraţia şi a apăsat pe trăgaci. 
Gloanţele au perforat parbrizul. Bigsby s-a răsucit spre sursa zgomotului și a fost lovit 
în obraz şi în gât. S-a clătinat înainte de a cădea, iar din gură i-a ieşit un șuierat gâlgâit. 
Din răni s-a revărsat un sânge albastru-închis. 

O rafală de armă automată a erupt afară, chiar lângă fuselaj. Watkins îl auzea pe 
Chen şi pe încă unul trăgând în inamici. 

Cu toată durerea mistuitoare din coaste, Watkins a ieșit din Humvee. S-a grăbit 
spre locul unde Bigsby încerca să se îndepărteze târându-se, lăsând în urmă o dâră de 
lichid albastru care-i marca eforturile. Când a ajuns destul de aproape, Watkins a tras 
încă o rafală. De data aceasta nu a ratat. 


Din urechile lui Bigsby, din nas şi din gaura din cap au ieșit viermi. Erau cel puțin 

o duzină. Watkins s-a năpustit spre ruptura din fuselaj, nevoind ca exploziile electrice 
ale viermilor să le avarieze Humwvee-ul. Striga „Pizza” încontinuu, ca să nu fie împuşcat 
din greșeală. 

Capul responsabilului cu încărcătura a explodat în momentul în care Watkins 
ieşea din avion, şi resturi însângerate și viermi negri l-au lovit în față. Watkins s-a 
aruncat imediat într-o parte sperând să evite alți viermi sau gloanţe. Simţea că cel puţin 
unul i se târa pe fața anterioară a gâtului. Alte împușcături au detunat pe lângă avionul 
prăbuşit. 

— O armură doborâtă, a marcat Chen. 

Viermele își făcea drum spre buzele lui Watkins, ciupind cu cleștișorii. Când i-a 
intrat pe jumătate în gură, Watkins a mușcat. Dinţii au pătruns printre două secțiuni 
tari, secționându-l în două. Pentru un moment, cleștișorii au continuat să-i ciupescă 
limba. Înainte de a reuși să scuipe, un curent electric s-a descărcat între cerul gurii şi 
limbă. Watkins s-a cutremurat, șocul zăpăcindu-l câteva clipe. Cu un mic poc viermele a 
explodat, acoperindu-i limba cu gustul amar al măruntaielor sale. 

— Încetaţi focul, a ordonat Chen, ridicând o mână. Watkins, vino aici. 

Watkins s-a rostogolit și a văzut o juma’ de duzină de viermi târându-se după el. 
S-a ridicat, simțind un foc în coastele rupte. După ce a mai auzit câteva pocnituri, s-a 
întors cu spatele. 

— Eşti bine? L-a întrebat Chen. 

Watkins a întins o mână, cu palma spre Chen şi ceilalți doi. 

— Staţi la distanţă. S-ar putea să fiu infectat. 

Al doilea soldat Spec Ops şi-a ridicat arma. O femeie cu un aspect deloc cazon, deși 
purta aceeași uniformă neagră, a trecut pe lângă el, punându-i mâna pe armă. 

— Şezi blând, Lawson. Dacă viermele nu i-a ajuns la creier, e-n regulă. 

Trecu pe lângă trupul responsabilului cu încărcătura pentru a-l examina pe 
Watkins mai de aproape. La cererea ei, a deschis gura. Apoi i-a ridicat pleoapele şi l-a 
pus să-și rotească ochii. 

— Vedeţi? Ochii lui sunt normali. 

Apoi l-a bătut pe umăr pe Watkins. 

— Sunt dr. Emily Staniszak, parazitolog extraordinar și mare consumatoare de 


brânză. 


VP MAGAZIN 


Bian W. Taylor SUPRAVIETUIM ! 


Zâmbetul îi acoperea întreaga față. 

— De ce zbierai ca nebunu' după pizza? 

— Era răspunsul la parolă. Nu voiam să fiu confundat cu vreunul dintre ciudaţii 
ăştia cu viermi în cap. 

Staniszak a izbucnit în râs. 

— Lasă-mă să ghicesc. Chen a ales parola. 

— Şi ce? a intervenit Chen, bătându-se peste stomac. V-am spus că mi-e foame. 

Watkins s-a apropiat de responsabilul cu încărcătura şi l-a căutat prin buzunare. 

— Slavă Domnului! 

A scos un set de chei pe care l-a arătat celorlalți. 

— Acum putem să ne cărăm de aici. 

— Nu plecăm nicăieri, a spus sec Lawson. Nu ştim destule despre aceşti viermi. 
Nici măcar nu ştim dacă sunt cu adevărat paraziți. Ceea ce ştim este că unul i-a 
explodat în gură. E prea riscant să-l luăm cu noi. 

Lawson era un grunt? tipic — falcă pătrată, tunsoare periuță, condiţie fizică 
deosebită şi, aparent, total lipsit de simţul umorului. Stătea ferm, gata să tragă. Watkins 
nici nu îndrăznea să miște. 

— Las-o baltă, Lawson, a intervenit Chen, băgându-se între cei doi. Plecăm toți, 
sau nici unul. Doc a spus că e-n regulă. Eşti mai deştept ca ea? 

Lawson s-a uitat de la Watkins la Staniszak înainte de a coborî privirea. 

— Nu, a mormăit. 

— Nici nu credeam. Misiunea noastră nu s-a schimbat. Trebuie să o ducem pe Doc 
într-un loc sigur ca să putem afla ce mama dracu’ se-ntâmplă. 

Doc Staniszak a arătat spre epava lui C-17 

— Fir-ar al dracului, și se întoarse spre Watkins. Tu ai făcut asta? 

Watkins s-a aplecat peste volan și a confirmat dând din cap. Apoi şi-a luat arma, 
ținând ochii pe Lawson. Chiar dacă intenţiile lui erau nobile, realitatea era că afurisitul 
tocmai încercase să-l împuște. 

— Ce-ai găsit? a întrebat Chen. 

— A omorât singur un tehnofil. 


Chen s-a întors spre Lawson : 


12 Grunt — uzual este una dintre poreclele,,oficiale” ale celor din US Marine Corps; aici descrie soldatul tipic. 

— lar tu voiai să-l ucizi, pămpălăule. 

Lawson a început să alerge bombănind spre lizieră. Apoi se întoarse ca şi cum ar 
fi vrut să spună ceva, dar a renunțat. 

— Ce-i cu el, a întrebat Watkins. 

— Eh, ştiu eu, poate că are legătură cu faptul că acum câteva zile a trebuit să-şi 
împuște prietenul în cap. Lawson nu a fost niciodată prea sociabil. Dar când ai de-a face 
cu nişte viermi extratereştri care pun stăpânire pe creierele oamenilor, îi poţi trece cu 
vederea asprimea. 

Watkins a dus mâna la coaste. 

— Toți am avut parte de câte o porţie de rahat. Dar nu ne dă dreptul să ne purtăm 
aşa. Credeam că e antrenat pentru situaţiile de stres maxim! 

— Este, a răspuns Chen, pe un ton dur. Majoritatea dintre noi, cei din Spec Ops, nu 
au parte de prea multe zile libere. Primim ordine și plecăm. Fără să punem întrebări. 
efectiv trăim pentru asta. 

— Îmi pare rău, se scuză Watkins. 

Înţelegea viaţa de soldat. A văzut cum un prieten a trebuit să mai rămână 
încorporat încă șase luni după evenimentele de le 9 septembrie, deși i se terminase 
stagiul. Mărimile au spus că trecerile în rezervă sunt stopate. Watkins a spus că e un 
căcat. 

O împușcătură a răsunat din direcţia în care plecase Lawson. 

— Rămâi aici cu Doc și fiți gata de plecare. Mă întorc în două minute. 

Chen nu a mai așteptat răspunsul şi a rupt-o la fugă spre lizieră. 

Watkins i-a dat cheile lui Staniszak. 

— Porneşte Humvee-ul. Mă duc să le asigur retragerea. 

— Să nu faci vreo prostie. 

Watkins a zâmbit strâmb şi a ieșit prin ruptura fuselajului. S-a concentrat asupra 
lizierei, cu degetul pe trăgaci. Din interiorul avionului auzi demarajul motorului de pe 
Humvee. Staniszak scoase vehiculul prin rampa deja deschisă a compartimentului cargo 
și a rămas în așteptare. 

Aşa cum spusese, Chen a revenit dinspre lizieră după două minute, urmat de 
Lawson și un soldat Delta Force rănit. 


— Urcaţi în Humvee, a răcnit Chen, sărind peste un trunchi căzut la pământ — se 

mişca cu repeziciune. Avem companie. 

Când cei trei s-au apropiat de epavă, un şuierat de static a străbătut amurgul 
montan. Un cor de scârțâituri păru să răspundă apelului. 

Chen s-a oprit prin alunecare când a ajuns lângă Watkins. Ridică arma și trase în 
direcția lizierei. Watkins a rămas cu gura căscată când trei țipători au ieşit la vedere. 
Imediat în spatele lor erau o jumătate de duzină de armuri înarmaţi cu carabine, urmați 
de doi tehnofili. 

Lawson a ridicat arma şi a deschis foc, asigurând acoperire pentru rănitul Delta 
Force care alerga șchiopătând, cu sângele curgând dintr-o coapsă. 

Unul dintre tehnofili a emis un sunet de static și toți ca unul, cele șase armuri au 
deschis focul. Lawson a încasat un glonț în umăr, dar nu a căzut la pământ. Soldatul 
Delta Force nu a fost la fel de norocos. Primul glonț i-a trecut prin abdomen, iar al doilea 
i-a perforat coapsa sănătoasă, trântindu-l la pământ. Chen a tras asupra țipătorilor. Un 
glonţ a trecut prin creierul celui aflat în frunte, un altul l-a ucis pe un al doilea. Al treilea 
tipător l-a placat pe Lawson, aruncându-l peste un buştean. 

Watkins a tras în linia de armuri. Gloanţele au lovit metalul ricoșând aiurea. Totuși 
a avut norocul să lovească unul în piept și să-l doboare. Şi pentru că nu mai avea nici un 
încărcător plin şi-a aruncat arma și a alergat către soldatul Delta Force rănit. 

Unul dintre tehnofili şi-a deschis gura. S-a văzut o strălucire albastră-electric, 
izvorând din gât. Un sunet profund îi ieşea din piept. Lui Watkins îi amintea de un 
motor reactiv accelerat. 

— Doboară-l pe bastardul strălucitor, a strigat Chen. Încercă să prăjească Humvee- 
ul. 

Watkins și-a amintit fulgerul albastru care a lovit avionul C-17 chiar înainte de a 
pierde motoarele. Cu greu putea crede că ceea ce fusese un om era capabil de asemenea 
performanţă. Cu greu mai putea crede orice de acum înainte. 

Strălucirea albastră s-a intensificat în timp ce sunetul emis de tehnofil s-a 
amplificat rapid. 

Chen striga dar Watkins nu auzea ce spunea. Tipul Delta Force cărat în spate 
trăgea în grămada de ciudaţi controlați de viermi. Un glonţ a trecut prin gambă, 
făcându-l să cadă într-un genunchi. Strălucirea albastră a dispărut brusc. 


Armurile au ripostat cu foc automat. 

Cu mișcări scurte, ca de dans, Watkins încerca să evite bulgării de pământ 
spulberaţi de rafalele de gloanţe. Cineva a strigat că se pregătesc să reîncarce. O armură 
a căzut, din gât țâșnindu-i sânge. Lawson alerga către Humvee. Watkins s-a aplecat peste 
soldatul Delta Force rănit. 

— E timpul să o luăm din loc. 

Nici un răspuns. l-a verificat pulsul, dar... nimic. 

Lawson, acum șchiopătând, s-a apropiat, fără armă. Watkins s-a grăbit să-l ajute, 
susținându-l cu o mână în jurul mijlocului. Chen continua să tragă. 

— Ultimul încărcător, a anunţat, introducându-l în locașul armei. 

Armurile şi-au aruncat armele, dar în loc să alerge, au păşit repede către 
supraviețuitori și au început să introducă bucăți de metal în carnea lor. Poate că tot acel 
metal îi împiedica să alerge. 

— Mişcaţi-vă curu”! a răcnit Chen. 

Un glonţ a lovit un cap. Viermii s-au zvârcolit sub scalpul respectivului până ce 
au scăpat din craniu. Chen a trecut în spatele unui copac doborât, făcând tot posibilul ca 
să le acopere retragerea. 

Staniszak a apăsat pe claxon. 

Strângând din dinţi, Watkins continua să-l care pe Lawson, ignorând durerea din 
coaste, arzătoare precum lava. Al dracului să fie dacă va muri în pustietate, cu creierul 
papa pentru viermi! 

Chen a venit în ajutor și împreună l-a tras pe Lawson în Humvee. Tehnofilul nerănit 
a adresat câteva sunete de static către armuri care, imediat, s-au retras. Au alergat în 
ajutorul tehnofilului rănit, doi dintre ei cărându-l către avionul doborât. 

Pe când Staniszak strecura mașina printre copaci, noaptea s-a lăsat peste Munţii 
Adirondacks ca un capac de coșciug. Watkins s-a lăsat pe spate şi, o clipă, a închis ochii. 

Lawson l-a bătut pe umăr. 

— Mulţam pentru ajutor. 

— Toți sau nici unul, îţi aduci aminte? 

Lawson a dat din cap, schiţând un zâmbet. Hm, la urma urmei, poate că nu e un 
tip prea rău. 

Staniszak a călcat frâna, evitând doi fipători cu veste de vânătoare fluorescente- 


oranj, după care a băgat Humvee în marche-arriere. 

— Dă peste nemernici, spuse Chen. 

— Imediat. 

Staniszak a băgat în viteză şi a intrat în ciudați. Unul a fost luat pe capota 
motorului și s-a izbit în parbrizul deja crăpat, care a cedat de tot. Humvee s-a săltat 
când a trecut peste al doilea țipător. 

Chen l-a împins puternic, luptându-se să-l împingă în afară. Staniszak a călcat din 
nou frâna. În același timp, Chen l-a împins peste capotă, iar Staniszak a accelerat. 
Ţipătorul a căzut într-o parte şi a dispărut în noapte. 

— Stai! 

Un soldat fără cască, în uniforma standard de camuflaj și dând din mâini, a ieşit 
precum un liliac din iad dintre copaci. Alerga uitându-se peste umăr. 

— Mă urmăresc nişte creaturi! 

Watkins a deschis portiera şi soldatul a sărit înăuntru. Era Haley. Staniszak a 
călcat acceleraţia şi Humvee s-a năpustit înainte când vreo duzină de ochi albaştri- 
electric au apărut la vedere. 

— Mă bucur că ai scăpat! spuse Watkins. 

— Şi eu. Mulţumesc că ați oprit. 

Şi-a tras sufletul un moment, punându-și arma între picioare cu țeava în sus. 

— Vă rămân dator. 

Își continuau drumul, în timp ce ţipetele și șuierăturile celor infectați rămâneau în 
urmă. Watkins a observat feţele preocupate ale celor din Humvee. Se întrebă dacă a mai 
observat cineva că ultimii ciudați erau civili. Paraziţii se răspândiseră deja şi în rândurile 
populaţiei civile. 

În final, urmând indicatoarele, au ajuns la baza navală. Poarta principală părea 
abandonată. I-a întâmpinat doar un soldat decapitat. În depărtare a răsunat o explozie 
puternică. Watkins s-a lăsat să cadă în scaun, simțindu-se dezumflat. 

— Din lac în put, s-a plâns Chen. 

Haley i-a dat un încărcător plin și amândoi şi-au pregătit armele. 

Lawson şi-a strâns umărul rănit. 

— Trebuie să mergem mai departe. Baza e pierdută. 

— Nu plecăm nicăieri fără să realimentăm mai întâi, arătă Staniszak către 


indicatorul de combustibil. 

— Deci avem ceva treabă de făcut, spuse Chen deschizând portiera. 
Trecu peste santinela moartă şi deschise poarta. Dar Humvee nu a mai pornit. 
— Se pare că trebuie să mergem pe jos, spuse Staniszak, cu fața palidă. 


Pentru prima dată părea a fi cu adevărat înfricoșată. 
Watkins, coborât și el din Humvee, a întrebat cu urechea ciulită către ţipetele 


îndepărtate: 
— Şi acum ce facem? 
— Supraviețuim! a spus Chen rânjind. 


SFARSIT 

EPISODUL II 


IV 
Lordul Henri Braddock guvernatorul general al Industanului scrie la 
Bagavapur, Colonelului Barclay, rezidentul ataşat pe lângă Holkar, 
Prințul Maraţilor 


Calcutta 1 lan. 1857 


Sunt înştiintat din diferite surse că se plănuieşte ceva contra noastră. Ştiu 
că indigenii din Luknow, Panta, Benares, Delfi, Rajputii şi Sikii au făcut un 
schimb de semne misterioase. 

Dacă va izbucni vre-o revoluție şi dacă se va întinde în tara Maratilor, în mai 
putin de trei săptămâni, toată India va fi în flăcări... 

Trebuie să împiedicăm cu orice preț una ca aceasta. 

Vă veți îngriji deci, imediat ce veți primi această scrisoare, să obligati, printr- 
un motiv oarecare, pe Holkar, să dezarmeze fortărețele sale şi să ne predea 
tunurile, puştile, munitțiile şi bogăţiile sale. Astfel nu ne va mai putea face niciun 
rău; iar comorile sale ne vor servi drept zălog în cazul când, cu toate 
precauţiunile noastre, ar încerca totuşi ceva contra noastră. Tezaurul său vine 
ta timp, căci casele de bani ale „Companiei” sunt goale. 

Dacă refuză, înseamnă că plănuieşte ceva şi atunci nu merită nicio cruțare. 
În acest caz, veți lua imediat comanda regimentelor 13, 15 şi 31 infanterie 
europeană, — pe care Sir William Maxwell, guvernatorul din Bombay, le va pune 
ta dispoziția dvs., — şi a patru sau cinci regimente de cavalerie şi de infanterie 
formate din trupe de cipai. Veţi asedia Bagavapur şi dacă Holkar, vă va pune 
condițiuni, nu le veți accepta decât cu mare rezervă. Cel mai bine însă, ar fi să 
moară în timpul asediului, căci „Compania Indiilor”, s-a săturat de aceşti vasali 
neascultători. 

Pentru celelalte, mă bazez pe curajul şi pe înțelepciunea dvs.; dar grăbiţi-vă 
căci, căci ne temem de izbucnirea revoltei. În acest caz, răzvrătiţii trebuie să fie 
lipsiți mai dinainte de comandanții şi de armele lor. 

Braddock, guvernator general. 


Colonelul Barclay, rezident englez, scrie 
Prințului Holkar. 


Bagavapur, 18 Ianuarie 1857. 


Subsemnatul se simte dator să prevină pe Alteța Sa, Prințul Holkar, că a 
aflat de pedeapsa pe care susnumitul Prinţ a aplicat-o primului său ministru 
Rao. 

După câte ştiu, nicio faptă a acestuia n-a meritat cele 50 de lovituri de baston 
pe care primul ministru le-a primit. Subsemnatul trebuie să mai prevină pe 
Alteța Sa că de mai multe ori, în timpul nopții, căruțe încărcate au intrat în 
fortăreața Bagavapur. 

După unele indicaţii — pe care nu mai trebuie să le pomenesc — aceste căruțe 
erau pline cu arme şi muniții, ceea ce este contrar tratatelor şi nu poate decât 
să neliniştească pe prea puternica „Companie a Indiilor”. 

În consecință, şi conform ordinelor Guvernatorului General, subsemnatul — 
care nu vrea să lipsească pe Prințul Holkar de o autoritate în contra căreia 
totuşi, tot poporul s-a declarat — admite să se arate binevoitor şi pentru a da 
Prințului Holkar putinţa de a se dezvinovăţi, nu cere Alteţei Sale decât să-i 
predea armele, tunurile, puştile şi tezaurele sale personale. Ele vor fi trimise la 
Calcutta, unde guvernatorul le va păstra provizoriu până ce va fi sigur de 
nevinovăția Mariei Tale. 

În afară de aceasta, Prințul Holkar va preda în mâinile subsemnatului pe 
fiica sa Sita, care, întovărăşită de o suită numeroasă, va fi condusă la Calcutta, 
unde i se va da toate onorurile cuvenite rangului său. 

În schimbul acestora, Alteța Sa, se va bucura întotdeauna de sprijinul prea 
puternicei „Companii a Indiilor. 

Colonel Barklay 


Prinţul Holkar scrie Colonelului Barclay 


Subsemnatul se simte dator să invite pe colonelul Barclay să plece imediat 
din Bagavapur, dacă nu vrea ca, mai înainte de a trece 24 ore, să i se taie 
capul din ordinul meu. 


Colonelul Barclay scrie lordului Henri Braddok, 
guvernator general 


Stimate lord, 
Am onoarea a vă trimite alăturat copia scrisorii pe care, din ordinul dvs. am 

adresat-o prințului Holkar, precum şi răspunsul acestuia. 
Plec imediat la Bombay, unde, conform instrucțiunilor primite, voi lua 
comanda corpului de armată, care trebuie să readucă la supunere pe Holkar. 
Primiti, domnule, etc. Etc. 
Colonel Barclay 


După şase săptămâni de la acest schimb de scrisori, Holkar gânditor, 
şezând pe un covor persan, se afla în vârful celui mai înalt turn al palatului 
său şi privea cu tristeţe coama munților Vindkya, care se reflectau în fluviul 
Nerbuddah ce curgea în vale. 

Alături de el, singura sa fiică, frumoasa Sita, căuta să citească în ochii 
tatălui său, gândurile ce-l frământau. 

Holkar, era un bătrân impunător. Se trăgea din cea mai nobilă familie a 
Indiei şi era descendentul acelor prinți Maraţi care îndrăzniseră să se opună 
amestecului Englezilor în afacerile Indiei. 

Printr-o întâmplare, străbunii săi scăpaseră de cucerirea Perşilor şi a 
Mongolilor şi păstraseră, în ţinuturile din dosul munţilor, credința 
brahmană. 

Holkar însuşi se lăuda că se trăgea direct din celebrul Rama, cel mai 
strălucit din vechii eroi şi învingătorul lui Ravana. În cinstea glorioasei sale 
descendenţe, o botezase pe fiica sa, Sita. 

Se luptase odinioară cu Englezii. Tatăl său fusese ucis într-o bătălie, iar el 
foarte tânăr încă, păstrase moştenirea cu condiția de a plăti tribut. Vreme de 
30 de ani nădăjduise că se va răzbuna într-o zi. Dar părul îi albise, iar fiii săi 
muriseră, fără să-şi poată vedea visul cu ochii. Acum el nu se mai gândea la 
altceva decât să-şi trăiască restul zilelor liniştit, şi să lase Principatul său, 
unicei sale fiice. 

... Era ora 5. În Bagavapur, capitala lui Holkar, nu se mai auzea niciun 
zgomot, totul părea adormit. Santinelele vegheau la posturile lor, cu privirile 
ațintite spre Orizont. Soldaţii jucau şah liniştiți. Câţiva ofițeri călare, încinşi 
cu brâie de care atârnau săbii lungi, traversau străzile şi se îngrijeau de 
menţinerea ordinii. O tristeţe de moarte părea că stăpâneşte tot oraşul. Până 
şi Holkar era abătut. Ştia de mult că Englezii râvnesc la averea lui şi era 
îngrijorat de viitorul fiicei sale. 

El însuşi se resemnase şi se încredințase voinţei lui Brahma, fiind oricând 
gata să moară; nu se putea însă împăca cu gândul că Sita va rămâne fără 
niciun sprijin. 

Facă-se voia lui Brahma, îşi spuse în sinea lui, pentru a răspunde 
gândurilor ce-l chinuiau. 

— Tată, zise Sita, la ce te gândeşti? 

Cu greu s-ar fi găsit în toată India o fată mai frumoasă decât ea. Era înaltă, 
avea o statură impunătoare, iar ochii ei semănau cu o floare de lotus. Nu 
avea mai mult de 15 ani, vârsta la care femeia indiană atinge culmea 
frumuseții. 

— Mă gândesc, zise într-un târziu Holkar, ce nenorocită a fost ziua în care 


VP MAGAZIN 


Alfred ASSOLLANT MINUNATELE AVENTURI ALE CĂPITANULUI CORCORAN 


te-ai născut, tu, lumina ochilor mei şi singura mea dragoste pe pământ. Eu 
voi muri şi te voi lăsa în mâinile acestor barbari roşcați. 

— Nu mai ai nicio speranţă de a învinge? întrebă frumoasa fată. 

— Şi chiar dacă aş avea această speranţă, crezi oare că aş putea-o insufla 
şi soldaților mei? Numai vederea acestor necurațţi, care mănâncă carne crudă 
şi care beau sânge, îi înfricoşează pe brahmanii mei. Ah, de ce n-am murit 
atunci când fiul meu a trecut pe lumea cealaltă? Nu aş fi văzut acum ruina 
tuturor celor ce-mi sunt scumpi. 

— Mă uiţi pe mine! exclamă Sita, ridicându-se şi îmbrăţişând pe tatăl ei. 

— Nu te uit fiica mea, dar mă tem de soarta ta... Am primit azi de dimineaţă 
ştirea că Barclay înaintează în capul unei oştiri de-a lungul râului. E la vreo 
sută de kilometri de oraş, cale de două zile. 

Are tunuri, puşti, şi muniţie de toate felurile. Din nenorocire, nefiind prea 
sigur de credința armatei mele, nu îndrăznesc să dau lupta pe malul râului. 
Bănuiesc că acest mizerabil de Rao vrea să mă trădeze. Dacă aş avea dovada, 
mi-ar plăti-o scump... 

Dar, adăugă el, scrutând zarea cu un binoclu, oare ce e acest vaporaş pe 
care-l zăresc la cotul râului? Să fie avangarda lui Barclay? 

În acelaşi moment se auzi o lovitură de tun: era un artilerist al fortăreței 
care deschidea focul asupra vaporaşului şi care-l înştiința astfel că trebuia 
să oprească. Obuzul trecu pe deasupra corăbiei şi căzu şuierând în râu. 

La acest semnal, Căpitanul vaporaşului arboră drapelul tricolor şi înaintă, 
drept spre mal fără să se neliniştească. Înfricoşaţi, Indienii nu îndrăzniră să- 
l oprească, iar căpitanul Corcoran - căci el era — punând piciorul pe pământ, 
se îndreptă spre poarta fortăreței. Un sergent şi câțiva soldaţi vrură să-l 
oprească; dar Corcoran fără să răspundă întrebărilor şi amenințărilor lor, cu 
toate că înțelegea foarte bine limba ce i se vorbea, se întoarse şi fluieră cu 
putere. 

Şuieratul îi făcu să tresară pe toți cei de față. Tresărirea lor se transformă 
însă în spaimă când văzură apărând pe bordul vaporului o tigroaică, ce-i 
răspunse printr-un răcnet îngrozitor. 

— Aici, Luizon, strigă Corcoran şi fluieră pentru a doua oară. La această 
chemare, Luizon sări de pe vapor pe malul râului. Într-un minut, ofiţerii, 
soldaţii, tunarii, curioşii, femeile şi copiii care văzuseră această scenă, o 
rupseră la fugă. Numai Corcoran şi cel ce trăsese cu câteva minute mai 
înainte — pe care Căpitanul îl înşfăcase puternic - rămaseră acolo. 

— Dă-mi drumul, striga Indianul, zbătându-se din toate puterile; Dă-mi 
drumul sau voi chema garda. 

— Dacă faci un pas, răspunse Căpitanul, te dau tigroaicei să te mănânce. 

Amenințarea îl făcu pe tânărul soldat, mai supus şi mai blând decât un 
miel. 

— Bine, stăpâne, dar cel puţin îndepărtează fiara aceasta, căci dacă nu, voi 
muri de spaimă. 

Într-adevăr, Luizon, lipsită de mult timp de carne proaspătă, dădea 
târcoale, cu un aer înfometat, în jurul Indianului. Era tocmai pe gustul ei, 

nici prea tânăr, nici prea bătrân, nici prea gras, nici prea slab, dar destul de 
fraged şi de durduliu. 

Din fericire Corcoran îl linişti. 

— Ce grad ai? îl întrebă el. 

— Locotenent, răspunse Indianul. 

— Du-mă la palatul prințului Holkar. 

— Împreună cu... prietena dvs.? 

— Ei drace! răspunse Corcoran, crezi că dacă vreau să mă duc la Curte, 
mi-e ruşine de prietenii mei? 

O Brahma şi Budha, se gândea locotenentul, ce idee proastă am avut când 
am tras cu tunul înspre acest vapor care nu voia să ne facă niciun rău. De 
ce l-am întrebat de nume pe acest trecător care nu-mi spunea nimic? O 
Rama, erou de neînvins, împrumută-mi puterea şi arcul tău, ca s-o săgetez 
pe Luizon, sau repeziciunea ta ca să pot fugi acasă. 

— Ei hai, zise Corcoran, Luizon devine nerăbdătoare. 

— Stăpâne, răspunse Indianul, dacă vă conduc la palatul prințului Holkar 
cu această tigroaică după dvs. — sau mai bine zis după mine — mi se va tăia 
capul. 

— Crezi? întrebă Corcoran. 

— Dacă o cred? Dar niciodată Holkar nu-şi face rugăciunea de seară, 
înainte de a ordona să fie traşi în țeapă, 5-6 oameni. 

— Îmi place acest prinţ... Sunt gata să mă duc la el. Vom vedea care din 
noi va fi tras în țeapă. 

— Va începe cu mine, desigur. 

— Nu mai şovăi atât. Mergi înainte, căci de nu, Luizon va avea grijă de tine. 

Amenințarea îl dezarmă pe Indian. La urma urmei, nu era aşa de sigur că 
Holkar va porunci să fie tras în țeapă, în schimb însă, dinții şi ghearele 
tigroaicei erau foarte aproape. 

Atunci el se rugă pentru ultima oară zeului Brahma, părintele tuturor 
vieţuitoarelor şi o porni spre palat. 

Corcoran şi Luizon îl urmau. 

Datorită gărzii sale, Corcoran intră fără greutate în palat. La trecerea lui, 
toată lumea se dădea în lături. Dar când ajunseră la picioarele turnului, în 
vârful căruia stăteau Holkar şi fiica sa, Indianul nu vru să meargă mai 
departe. 

— Stăpâne, zise el, dacă viu cu dvs., moartea mea este sigură. Înainte de a 
putea spune un singur cuvânt, pentru a mă dezvinovăți, mi se va tăia capul. 
Chiar dvs., dacă stăruiţi în acest plan îndrăzneț, aţi face mai bine... 

— Bine, bine, răspunse Corcoran, nu cred că Holkar e chiar atât de rău pe 
cât se spune. Nu-mi va refuza nimic, nici mie, nici tigroaicei mele. Cu tine e 
altceva, du-te. 

— Stăpâne, murmură locotenentul, nu ştiu niciun cap care să se 
potrivească atât de bine pe umerii mei, ca al meu. Şi dacă Prinţul ar vrea să- 
l dea jos, nu cunosc vreo soluție care să-l poată lipi la loc... Buda şi Brahma 
să vă călăuzească paşii. 

— Fugi! 

Corcoran nu încercă să-l oprească şi începu să urce în grabă cele 260 de 
trepte, din capătul cărora Holkar, admira valea râului. Luizon întovărăşea pe 
stăpânul său şi apăru cea dintâi pe terasă. 

La vederea ei, frumoasa Sita scoase un țipăt de spaimă; Holkar se ridică şi 
luând un revolver, trase asupra tigroaicei. 

Din fericire, glonțul nu-şi nimeri ţinta, dar ricoşă asupra lui Corcoran, 
care-şi urma de aproape prietena, rănindu-l la mână. 

— Sunteţi cam pripit, Prinţe, strigă Căpitanul, fără să se sinchisească de 
rană... Aici, Luizon. 

Căpitanul intervenise la timp, căci tigroaica se pregătea să sară asupra 
duşmanului şi să-l facă bucățele. 

— Aci, fetițo, aşa, fii cuminte, culcă-te la picioarele mele... Foarte bine... şi 
acum târăşte-te până la Prinţesă şi prezintă-i omagiile tale... Să nu vă fie 
frică, Alteță, Luizon e blândă ca un miel... vă va cere iertare pentru că v-a 
speriat... Du-te, Luizon, du-te şi cere iertare, frumoasei Printese... 

Tigroaica ascultă şi Sita, liniştită, o mângâie pe cap, ceea ce o încântă pe 
Luizon. 

Cu toate acestea, Holkar nu lăsase revolverul din mână: 

— Cine eşti? întrebă el cu demnitate. Cum de ai putut pătrunde până aci? 
Oare m-au trădat până şi sclavii mei? M-au vândut Englezilor? 

— Măria-Ta, răspunse Corcoran, cu o voce potolită, nu sunteți trădat şi, 
dacă am ceva, pentru care să fiu recunoscător Cerului, în afară de faptul că 
m-a făcut Breton şi că mi-a dat numele de Corcoran, e tocmai faptul că nu 
sunt Englez. 

Holkar, fără să-i răspundă, bătu cu un ciocănaş de argint într-un disc de 
aramă. Nimeni nu se arată însă. 

— Măria-Ta continuă Căpitanul, nimeni nu vă poate auzi. Toată lumea a 
fugit când a văzut-o pe Luizon. Dar liniştiți-vă, tigroaica e bine crescută şi 
ştie să se poarte... Acum, de ce trădare vă mai temeţi? 

— Dacă nu eşti Englez, atunci cine eşti şi de unde vii? 

— Măria-Ta, răspunse Corcoran, există în lume două feluri de oameni, mai 
bine zis, două rase însemnate - bineînțeles, în afară de aceea a 
dumneavoastră - Francezii şi Englezii. Una față de alta, se duşmănesc ca 
lupul şi oaia, ca tigrul şi taurul, ca pantera şi şarpele cu clopoței. Sunt două 
rase înfometate: una după laude, alta după bani. Amândouă sunt însă 
războinice şi gata oricând să se amestece în treburile altora. Aparţin celei 
dintâi — sunt căpitanul Corcoran... 

— Ce fel? întrerupse Holkar, eşti celebrul comandant al bricului „Fiul 
Furtunei”? 

— Celebru sau nu, răspunse Bretonul, sunt căpitanul Corcoran. 

— Dumneata eşti acela care, fiind surprins aproape de Singapore de o sută 
de pirați malaezi, i-ai învins numai cu ajutorul a şapte oameni, făcându-i să 
se arunce în mare? 

— Da; dar de unde ştiţi acestea? 

— Am citit „Jurnalul din Bombay”. Şireţii ăştia de Englezi ştiu totul ce se 
petrece pe ocean. Câtva timp chiar, ei au încercat să dovedească lumii că acel 
căpitan Corcoran ar fi Englez. 

— Eu Englez? strigă Căpitanul cu indignare. 

— De altfel, greşeala n-a durat prea multă vreme. După cum ştiţi 12 din 
acei bandiți, au fost omorâți, al 13-lea însă a fugit de sub escortă pe când era 
condus spre locul de execuţie, a rămas ascuns câtva timp la Singapore, apoi 
s-a îmbarcat pe un vapor chinez, a trecut pe la Calcutta, şi în urmă a venit 
să caute adăpost aici. El ne-a povestit întâmplarea care l-a făcut să dea ochi 
cu dumneata... Dar iată-l... 

Într-adevăr, un sclav apăru în pragul terasei. Era un bărbat înalt şi vânjos; 
era frumos, dar avea picioare subțiri, ceea ce trăda mai multă repeziciune 
decât putere. 

La vederea lui Corcoran, şi mai ales a lui Luizon, sclavul vru să fugă; Holkar 
însă îl opri. 

— Ali! 

— Stăpâne! 

— Priveşte bine pe acest străin. Îl cunoşti? 

Ali, înaintă cu paşi şovăitori. Se uită la Corcoran şi strigă: 

— Stăpâne, el e! 

— Cine el? 

— Căpitanul! şi cu dânsa!, adăugă Ali arătând tigroaica. Stăpâne... 
stăpâne, nu mă pierde! 

— Nici eu, nici Luizon, nu-ţi purtăm duşmănie, se adresă Căpitanul 
malaezului. Ai ştiut să scapi de la spânzurătoare, ai dovedit deci că eşti 
curajos. Nu am nimic cu tine, ba chiar pot spune că prinţul Holkar a făcut 
bine luându-te în slujba lui. 

— Ce e această răscoală pe străzile oraşului? întrebă bătrânul Prinț. Ce 
sunt aceste țipete? Aceste focuri de armă şi aceste sunete de tobă? 

— Stăpâne, răspunse Ali, sunteți astfel înştiințat de ce am venit aici fără a 
fi chemat. Când căpitanul Corcoran a ancorat, se credea că e un trimis al 
Englezilor. Fostul ministru Rao, a răspândit vestea că ați fost omorât şi că 
Englezii sunt la porţile oraşului. A răzvrătit o parte din armată şi vrea să vă 
ia tronul. 

— Ce trădători exclamă Holkar. Voi pune să-l tragă în ţeapă! 

— Până atunci, el are sprijinul Englezilor şi începe să asedieze palatul. 

— Ah, ah! exclamă Corcoran, aşadar aventura devine interesantă! 

Până acum Sita tăcuse. Văzând însă pericolul în care se afla tatăl său, se 
îndreptă spre căpitanul Corcoran şi luându-i mâinile, îi spuse plângând: 

— Domnule, scapă-l. 

— Niciodată, răspunse Corcoran, nu aş putea rezista rugăciunilor şi 
lacrimilor unor ochi atât de frumoşi! Prinţe, ordonă să mi se dea un revolver 
şi o cravaşă... cu aceste arme îmi iau toată răspunderea şi în special aceea 
de a vă scăpa de Rao. 

Ali se grăbi să aducă cele cerute. În timp ce Prinţul, Ali şi Corcoran coborau 

scările turnului, Sita se ruga lui Brahma să ocrotească pe proteguitorii ei. Un 
mic număr de soldați apărau poarta castelului, şi era aproape gata să cedeze 
mulțimii. Trei regimente de cipai asediau palatul, strigând ţipete de revoltă. 
Rao îi comanda şi-i îndemna la asalt. Gloanţele şuierau pretutindeni, iar 
răzvrătiții aduseseră tunuri, ca să dărâme porțile cu obuzele lor. Corcoran 
ştia că nu mai are niciun minut de pierdut. 

— Deschideţi porţile, porunci el, eu sunt răspunzător de toate. 

Încrederea Căpitanului dădu curaj lui Holkar. Ordonă să se deschidă 
porțile, Cipaii, care se temeau de o cursă, fură atât de uimiți încât văzând 
manevra se retraseră. Împuşcăturile încetară; toată piața fu cuprinsă de o 
linişte de moarte. 

Atunci Corcoran întrebă: 

— Unde este Rao? 

— lată-mă, răspunse trădătorul, înaintând spre el cu statul său major. 
Holkar vrea să se predea? 

— La dracu! răspunse Corcoran, ce 
neruşinare! şi în acelaşi timp fluieră. 

La acest semnal Luizon apăru. 

— Draga mea, îi şopti Căpitanul, 
du-te şi răstoarnă pe acest cavaler 
îndrăzneț, dar vezi să nu-i faci niciun 
rău. Apucă-l uşor şi fără să-l sfâşii, 
adu-mi-l aici... Mă auzi? 

Şi zicând acestea, arătă spre Rao. 

Trădătorul vru să fugă; calul său 
însă necheză şi ridicându-se în două 
picioare, rămase locului. Nici ceilalți 
cai nu erau mai liniștiți. Restul 
generalilor însă, avură mai mult 
noroc; putură să fugă. Trădătorul ar fi 
vrut să facă la fel, dar soarta îi era 
potrivnică. Luizon se năpusti asupra 
călăului său. 

Îl apucă pe trădător de brâu şi, 
întocmai ca o pisică care duce în dinți 
un şoarece pe care nu vrea să-l 
omoare  numaidecât, îl depuse 
aproape  leşinat, la picioarele 
Căpitanului. 

— Foarte bine, fetițo, se adresă Corcoran, tigroaicei, mângâind-o... Îţi voi 
da zahăr la cină, drept răsplată... Ali, dezarmează pe prizonier şi, în timp ce 
voi vorbi acestor nătărăi, păzeşte-l bine. 

Apoi, îndreptându-se cu cravaşa în mână până la primul rând de cipai, 
care erau gata să-şi descarce pugştile asupra lui, le spuse: 

— Se găseşte oare cineva printre voi care ar vrea să fie spânzurat, tras în 


Luizon apucă pe trădător de brâu și-l depuse la picioarele lui Corcoran... 

țeapă, decapitat, jupuit de viu sau sfâşiat de Luizon?... Cum? Nimeni nu 
răspunde? 

Toţi erau stăpâniți de teamă. Numai vederea Căpitanului, care părea căzut 
din cer, uimea la culme pe aceşti Indieni superstițioşi. lar dinţii şi ghearele 
lui Luizon, îi înfiorau şi mai mult. 

Şi apoi, se întrebau ei, contra cui să ne mai revoltăm, dacă până şi Rao e 
în mâinile lui Holkar? Atunci toată lumea începu să strige: „Trăiască prințul 
Holkar!” 

— Bine, zise Corcoran, văd că aţi rămas credincioşi vechiului vostru 
stăpân... Acum, să dezarmațţi pe ce doi colonei, pe căpitani şi pe locotenenți... 

Bine, legaţi-i de mâini şi de picioare şi întindeţi-i pe jos... Bun... lar voi, 
soldați, întoarceţi-vă în cazărmile voastre şi să n-aud că vreunul murmură 
ceva, căci va fi prada lui Luizon... Bună seara! Prinţe, acum mergem şi noi să 
cinăm. 


Masa era întinsă într-o curte interioară, aproape de o fântână care 
împrospăta aerul. 

Holkar, fiica sa, cea cu ochii de lotus şi căpitanul Corcoran erau singurii 
oaspeți. Vreo 20 de servitori îi serveau. Comesenii mâncau în linişte şi 
păstrau acea demnitate caracteristică regilor asiatici. 

Lângă ei Luizon, culcată între Sita şi Căpitan, mânca ceea ce-i dădeau ei, 
îndreptându-şi privirile drăgăstoase când spre unul când spre altul. Sita, 
recunoscătoare pentru serviciul pe care i-l făcuse, şi mândră că tigroaica o 
ascultă, o alinta ca pe un ogar prețios, şi-i dădea mereu zahăr. Luizon, prea 
inteligentă pentru a nu înțelege bunele intenții ale Sitei, îi mulțumea rotind 
coada sau lungind gâtul atunci când tânăra fată îi punea mâna pe cap. 

Într-un târziu, Holkar, făcu un semn; sclavii se retraseră lăsând singuri pe 
cei ce mâncau. 

— Căpitane, începu Holkar, mi-ai salvat viaţa şi tronul. Cum aş putea să- 
ți dovedesc recunoştinţa mea? 

Corcoran îl privi mirat. 

Maria Ta, serviciul pe care vi l-am făcut înseamnă aşa de puţin, că ar fi mai 
bine să nu mai vorbim despre el. În orice caz, meritul îi revine lui Luizon, 
care a arătat atâta delicateţă. 

Mâncase prost, îi era foame, şi cu toate că e o tigroaică, a ştiut să-şi 
înfrâneze pornirile. Aţi tras asupra ei un foc de revolver... însă nu v-a reproşat 
nimic. Într-adevăr, meritaţi toată iertarea... Nu aţi nimerit-o; ar fi putut să vă 
sfâşie în bucățele. A ştiut să-şi înăbuşe pofta, şi să-şi înfrâneze pasiunile 
sălbatece. E un lucru destul de greu pentru ea, dacă vă gândiţi la proasta 
creştere pe care a primita în pădurea Javei... O puşlama îi răzvrăteşte pe 

cipaii dvs., ceea ce, s-o recunosc, nu-mi pare prea greu, şi se îndreaptă contra 
tronului. Aţi vrut să ieşiţi din palat şi ați fi fost uşor de omorât, Luizon, 
ghicind gândurile dvs., se năpusteşte pe bietul Rao şi înşfăcându-l îl pune la 
picioarele mele... Într-adevăr, dacă în toată această aventură se află vreun 
binefăcător, atunci acela e numai Luizon. Eu nu fac decât să urmez calea 
deschisă de ea. 

— Căpitane! strigă Sita, îți datorez viața şi onoarea, nu o voi uita... 

Şi prințesa întinse mâna Căpitanului, care o luă cu respect şi o sărută. 

— Ştiu Căpitane, continuă Holkar, că aparțţii unui neam de cavaleri, care 
nu pretind plată pentru serviciile lor; dar nu-ţi pot fi folositor cu ceva? 

— Folositor? strigă Corcoran. Dar îmi sunteți foarte necesar... Ştiţi că am 
venit aici să caut o carte foarte veche, la gândul căreia toți academicienii 
Franţei şi ai Angliei tresaltă de bucurie! Ştiţi că Academia de Ştiinţe din Lyon 
suportă toate cheltuielile mele, aşa că eu şi Luizon călătorim în interesul 
ştiinţei; ştiţi că suntem sub protecţia guvernului francez şi că avem scrisori 
de recomandaţie către toți funcționarii englezi, din India, şi că am chiar 
pentru dvs., o misivă din partea celebrului Sir William Barrowlinson, 
Preşedintele „Societăţii geografice, coloniale, statistice, geologice, orografice, 
hidrografice, şi fotografice”, al cărui sediu se află în Londra. Iat-o. 

Şi în acelaşi timp scoase din portofel un plic sigilat şi purtând semnele 
savantului - acum înălțat la rangul de baron - şi deviza sa, care, după cum 
susținea el, data de la bunicul său, tovarăşul de arme al lui Wilhelm 
Cuceritorul: „Regi meo fidus”. 

Într-adevăr, William Barrowlinson putea fi „credincios regelui”, căci 
monarhul său îl făcuse, chiar de la vârsta de 20 de ani, directorul „Companiei 
Indiilor”, însărcinându-l cu misiunile cele mai grele şi atribuindu-i cele mai 
mari lefuri, astfel încât, dacă o boală de stomac nu s-ar fi pus în calea carierei 
strălucitului savant, pe la 32-33 de ani, ar fi ajuns Vice-Rege, al Indiei, adică 
stăpânitorul a o sută de milioane de oameni. Dar boala îl sili să se întoarcă 
în Anglia, unde i se acordă o pensie viageră de 300 de mii de franci anual. 
Prin bogăţia sa, ajunse membru în Parlament, traduse 15-16 pagini din Vede 
lăsând apoi pe secretarul său să continue lucrarea, deveni Preşedintele sus- 
zisei societăți, şi membru corespondent al Institutului din Paris. 

Scrisoarea de recomandațţie pe care căpitanul Corcoran o întinse prințului 
Holkar, venea din partea acestui puternic baron şi era alcătuită cam aşa: 


Londra... 1857... 


Subsemnatul, Sir William Barrowlinson, are onoarea de a prezenta prințului 
Holkar pe tânărul savant francez Corcoran, care doreşte, sub indicaţiunile 
Academiei de Ştiinţe din Lyon şi ale noastre, să caute manuscrisul original al 
lui Ramabagavapana, ascuns într-un loc de pe malul râului Nerbuddah pe care 
cu siguranță Alteța Sa, îl cunoaşte mai bine ca oricare altul. 

Subsemnatul speră că relațiunile de bună prietenie şi de bună vecinătate 
care au existat şi, vor exista întotdeauna între Alteța sa, prințul Holkar şi prea 

puternica Companie a Indiilor, va convinge pe Alteța Sa să ajute prin toate 
mijloacele posibile, cercetările cu care savantul Corcoran a fost însărcinat de 
Academia din Lyon şi de foarte nobila regină Victoria, suverana celor trei regate 
unite, ale Angliei, Scoției, şi Irlandei. 

În acest scop, subsemnatul Sir William Barrowlinson, Preşedintele „Societății 
geografice, coloniale, statistice, geologice, orologice, hidrografice şi fotografice” 
roagă pe Alteța Sa să pană la dispoziția sus-zisului Căpitan, toate mijloacele 
materiale, — cai, elefanţi, hamacuri, lucrători, călăreți, cipai, şi toate lucrurile 
de care va avea nevoie în expediția sa. Sus-zisul se angajează, în numele său 
şi al Academiei de Ştiinţe din Lyon, să acopere toate cheltuielile şi să înapoieze 
toate sumele pe care Alteța Sa, va binevoi să le împrumute tânărului dar 
savantului călător. 

Subsemnatul mai trebuie să înştiințeze pe Alteța Sa că misiunea Căpitanului 
este şi va rămâne — lucru pentru care garantează el însuşi — cu totul străină 
politicii. 

În sfârşit, subsemnatul, are totală încredere că acela pe care-şi permite să-l 
prezinte Alteţei Sale, va face onoare nobilei naţiuni al cărei cetățean este, 
glorioasei națiuni care-l proteguieşte, ştiinţei pe care o serveşte, ilustrei 
Academii care-l trimite şi subsemnatului, care-l recomandă. 

Însufleţit de aceste sentimente, subsemnatul îşi aminteşte cu dragoste şi 
plăcere de Alteța Sa şi speră că timpul n-a slăbit prietenia cu care prințul 
Holkar l-a favorizat odinioară, şi despre care subsemnatul păstrează şi va 
păstra întotdeauna cea mai recunoscătoare amintire. 

Sir William Barrowlinson 
Baron M. P. 


După ce Holkar termină citirea scrisorii, întinse mâna lui Corcoran, 
spunându-i: 

— Drag prieten, între noi nu mai e nevoie de scrisori, iar cea a lui Sir. 
William Barrowlinson — având în vedere actualele mele relațiuni cu Englezii — 
nu ti-ar fi fost de prea mult folos dacă n-aş ştii cine eşti şi dacă n-aş fi văzut 
cu cât curaj mi-ai salvat viața. 

Din nenorocire, ştiu că Barclay e în drum spre Bagavapur - şi, chiar dacă 
n-aş fi ştiut, răscoala lui Rao m-ar fi încunoșştinţat despre aceasta — astfel că 
nu pot fi de mare folos cercetărilor tale. 

Mi-e teamă chiar ca prietenia mea să nu-ți strice. 

— Prinţe, răspunse Căpitanul, nu te îngriji nici de mine şi nici de Englezi. 
Dacă Barclay nu se poartă cu mine ca un prieten, va afla — chiar dacă ar fi în 
mijlocul a 30 de regimente — cât de grea e mâna mea când loveşte. Nu te 
nelinişti pentru mine; dimpotrivă, poate că te voi servi, făcând pace... 

— Să mă împaci cu aceşti barbari? strigă Holkar furios. Au omorât pe tatăl 
şi pe feciorii mei, au cucerit mai mult de jumătate din țara mea şi au jefuit 
cealaltă jumătate; jur pe Indra, al cărui car cutreieră întregul Univers ducând 
lumină pretutindeni, că aş da bucuros viața şi întreaga mea avere ca să-i pot 
arunca pe toți în mare; da o jur, şi m-aş duce chiar de azi să-mi întâlnesc 

strămoşii pe cealaltă lume, veşnică, neîntinată... 

— Şi m-ai lăsa singură? întrebă frumoasa Sita cu o voce duioasă. 

— Îţi cer iertare, fiica mea, răspunse Holkar, îmbrăţişând pe frumoasa 
prinţesă, dar numai numele de Englez mă înfurie. Îl rog şi pe Căpitan să mă 
ierte; 

— Nu te sfii, prietene, să-i blestemi pe Englezi, nici eu nu le dau nicio 
importanţă, afară bineînțeles de Sir William Barrowlinson, care mi-a părut a 
fi un om foarte cumsecade. Sunt Breton şi marinar; între neamul lor şi al 
meu, nu poate fi nimic care să ne lege. 

— Îmi faci plăcere, Căpitane, zise Holkar; mi-a fost frică la început că eşti 
prieten cu ei. Când mă gândesc la viitorul pe care-l rezervă fiicei mele, sângele 
îmi fierbe de necaz şi atunci aş dori să tai capul tuturor Englezilor care se 
găsesc în India... Să nu mai vorbim însă. lar tu, frumoasa mea copilă, citeşte- 
mi câteva capitole din acele cărți minunate care cântă gloria străbunilor 
noştri. 

— Vrei să-ţi citesc un pasaj din Ramayana cu tânguirile atât de mişcătoare 
ale Regelui Dasaratha, care fiind pe patul de moarte, plângea că fiul său 
Rama, acest erou de neînvins, nu era lângă el şi care credea că merită această 
pedeapsă a zeilor pentru că în tinerețe, fără să vrea comisese o crimă? 

— Bine, citeşte, încuviință Holkar. 

Sita se sculă, aduse cartea şi începu: 

„Tocmai ajunsesem pe malurile deşerte ale râului Carayu şi vroiam să trag 
asupra unui animal care nu mă vedea. Cu arcul întins, mă ascunsesem într- 
un desiş unde, noaptea, veneau să se adape fiarele pădurii. 

Am auzit atunci zgomotul unul urcior care se umplea cu apă, zgomot 
asemănător murmurului unui elefant. Am ochit imediat şi am trimis o 
săgeată în direcția, dinspre care venea acel zgomot. 

Îndată ce săgeata ajunse la capăt, un glas de om înspăimântat, cuprinse 
văzduhul: Ah mor! Cine a săgetat un ascet ca mine? A cui e această mână 
criminală? Am venit în timpul nopții să iau apă de la râu. Pe cine am supărat? 

În timp ce el vorbea, eu cu sufletul tulburat şi speriat de această greşeală, 
lăsai să-mi scape armele pe care le ţineam în mână. M-am îndreptat spre el 
şi am văzut căzând în apă un nenorocit al cărui trup nu era acoperit decât 
de o piele de antilopă şi de una de panteră. 

Grav rănit, tinti ochii spre mine ca şi cum ar fi vrut să mă înspăimânte prin 
nevinovăția sa: 

Cu ce te-am supărat? mă întrebă el. De ce eu un singuratic kşatrya, locuitor 
al acestor păduri, am meritat, pe când luam apă pentru tatăl meu, să fiu 
săgetat de tine? Cei ce m-au născut, aici în această pădure deşartă, aceşti doi 
bătrâni orbi, aşteaptă reîntoarcerea mea. Ai omorât, dintr-o singură lovitură, 
trei oameni: pe tatăl meu, pe mama mea şi pe mine. Pentru ce? 

Fiu al lui Ragon, du-te repede şi găseşte pe tatăl meu, povesteşte-i această 
întâmplare nenorocită, ca nu cumva blestemul său să te mistuie tot aşa cum 
focul mistuie aceste păduri. Luminişul pe care-l vezi de aici te conduce spre 
coliba lui; grăbeşte-te să te duci, dar mai înainte, scoate-mi săgeata. 

lată în ce termeni mi-a vorbit tânăra victimă. La vederea sa fusesem 
cuprins de o mare tristeţe. 

Apoi, vrând să-i cruț prin orice mijloc viața, i-am scos săgeata care-i 
pătrunsese în inimă, îndată ce o scosei, sihastrul, sfârşit de dureri şi 
respirând anevoie, deschise ochii într-un ultim spasm al vieţii, şi muri. 

Atunci am luat urciorul său şi m-am îndreptat spre coliba tatălui. 

Aici i-am văzut pe părinţii lui, doi bătrâni nenorociţi, orbi, neavând pe 
nimeni care să-i servească, şi asemănători cu două păsări cu aripile tăiate. 
Aşezaţi pe un buştean în fața casei, cei doi bătrâni, aşteptând pe fiul lor, 
vorbeau de el. 

Când a auzit paşii mei, sihastrul îmi spuse: 

— De ce ai întârziat atât, fiul meu? Mama ta şi cu mine am fost foarte 
îngrijoraţi de lipsa ta îndelungată. Dacă eu, sau mama ta ti-am greşit cu ceva, 
iartă-ne, dar niciodată, oriunde te-ai duce, să nu mai zăboveşti atât. 

Tu eşti piciorul meu, căci eu nu pot merge, eşti ochiul meu căci eu nu văd... 
Dar de ce nu-mi vorbeşti? 

La aceste cuvinte, m-am apropiat de bătrân şi cu o voce tremurătoare de 
spaimă i-am spus: 

Sunt un kşatrya, mă numesc Dasaratha; nu sunt fiul tău, dar vin la tine căci 
am făcut o faptă groaznică. 

Şi-i povestii cum îl omorâsem pe tânărul pustnic. 

Bătrânul rămase împietrit. Dar când îşi reveni în simțiri îmi vorbi astfel: 

Dacă, vinovat de o faptă rea, nu mi te-ai fi spovedit imediat, poporul tău ar fi 
suferit pedeapsa, căci l-aş fi mistuit prin focul unui blestem! 

Această crimă îl va cobori pe Brahma de pe tronul său, paradisul îşi va 
închide porțile pentru şapte urmaşi de-ai tăi şi pentru şapte strămoşi. 

Dar acum, condu-mă la locul unde săgeata ta a omorât pe acel copil, şi unde 
ai frânt toiagul unui orb. 

Am condus pe cei doi orbi la locul crimei. Pustnicul şi soția lui, mângâiară 
corpul celui mort. Neputând suporta greutatea acestei dureri, suspinând, se 
plecară asupra fiului lor. 

Atunci mama, sărutându-l pe obraz, îi spuse: 

Yadjnadatta, oare nu-ți mai sunt dragă? de ce nu-mi vorbeşti atunci când 
pleci la un drum atât de lung? Sărut-o mai întâi pe mama ta, vei pleca apoi; nu- 
mi vorbeşti pentru că eşti supărat pe mine? 

Tatăl, abătut şi doborât de durere, vorbi fiului său ca şi când acesta ar fi 
trăit: 

Fiul meu, oare nu-l recunoşti pe tatăl tău? Scoală-te! Vino şi ne 
îmbrăţişează. Cine ne va mai aduce acum rădăcini şi fructe sălbatice? Şi eu 
orb ca şi ea, oare cum o voi hrăni pe mama ta? 

Nu vreau să părăseşti azi aceste locuri; vei pleca mâine împreună cu mine 
şi cu mama ta”. 

Sita întrerupse citirea. Holkar o ascultase gânditor. Corcoran era 
impresionat şi privea cu admiraţie pe frumoasa fată. 

Era pe la miezul nopţii. Holkar tocmai vroia să se ducă la culcare, când 
intră Ali şi se îndreptă spre stăpânul său. 

— Ce este? Ce vrei? întreabă Prinţul. 

— Pot vorbi? răspunse sclavul, uitându-se spre Corcoran. 

Căpitanul vroi să plece, dar Holkar îl reținu. 

— Rămâi... îi zise el. Iar tu, se adresă sclavului, vorbeşte repede. 

— Stăpâne, spuse Ali, tocmai a sosit un sol de la Tantia Topee. 

— De la Tantia Topee? strigă Holkar cu ochii strălucind de bucurie. Să 
intre! 

Solul intră. Era un fachir, pe jumătate gol, cu corpul arămiu, şi a cărei față 
se părea că nu cunoscuse niciodată, nici durerea, dar nici plăcerea. 

Se plecă în fața lui Holkar şi aştepta ca acesta să-i ordone să se ridice. 

— Cine eşti? îl întrebă Holkar. 

— Mă numesc Sugriva. 

— Eşti Brahman sau nu? 

— Brahman. Sunt trimis de Tantia Topee. 

— Care e semnul misiunii tale? 

— lată-l. 

Şi fachirul scoase dintr-un buzunar o năframă pe care erau scrise câteva 
cuvinte sanscrite. 

— Ah! strigă Holkar, după ce privise cu atenție năframa. Momentul se 
apropie. 

— Da, răspunse fachirul, Trebuie să înceapă chiar azi, la Meerut. 

— Căpitane, adăugă Holkar, mi-ai spus că nu-i iubeşti pe Englezi, nu-i 
aşa? 

— Nu-i urăsc, dar nu-mi pasă de ceea ce li se întâmplă. 

— Ei bine, Căpitane, în curând se vor schimba multe. Înainte de sfârşitul 
lunii vom scăpa de Barclay şi de armata sa. 

— Adevărat? Şi aceste veşti v-au fost aduse de acest Indian? 

— Da. Este un om de încredere care serveşte de sol prietenului meu Tantia 
Topee. 

— Şi cine este acest prieten? 

— Îţi voi povesti mâine. Colonelul Barclay, după spusele ultimelor iscoade, 
nu va intra în oraş decât peste trei zile; mai avem, aşadar, două zile de 
libertate. 

Mâine dacă vrei, ne vom duce să vânăm rinoceri. Rinocerul e un vânat 
princiar, care se găseşte foarte rar în India. La revedere Căpitane. 

— Ce ai făcut cu Rao? întrebă Corcoran. Nu vrei să-l judeci? 

— Rao? Dar e judecat. Înainte de masă am poruncit să fie tras în ţeapă. 

— La dracu! exclamă Căpitanul. Dar ştiu că eşti grăbit! 

— Prietene, îndată ce eşti prins, să fii tras în ţeapă, iată deviza mea. 

Poate că ai fi vrut să întrunesc un tribunal ca acela din Calcutta? Atunci, 
înainte ca procurorul să fi acuzat, avocatul să fi pledat, judecătorii să fi 
deliberat, Englezii ar fi intrat în Bagavapur şi ar fi salvat viața acestui 
nătărău, complicele lor. Nu, el a fost prins, trebuie să plătească pentru toți. 

— La urma urmei, răspunse Corcoran, luându-şi rămas bun, căci pica de 
somn, nu te-am întrebat decât din curiozitate. Bună seara. 
Şi urmându-l pe Ali, care-i arăta drumul, se îndreptă spre camera sa. 


VI 


Dar Morfeu nu vroia, în acea noapte, să cuprindă în braţele lui pe căpitanul 
Corcoran. 

Într-adevăr, de abia se culcase, că un mare zgomot ajunse până la el. 

— Atenţie, Luizon! Sus, leneşo! 

Luizon îl privi, ciuli urechea spre el, încolăci coada ca şi când ar fi vrut să 
spună că a înțeles, se îndreptă spre uşa camerei, ascultă cu atenție şi reveni 
liniştită spre Corcoran. 

— Bine, zise Căpitanul, te înţeleg, vrei să spui că pericolul nu e prea mare! 
Cu atât mai bine, căci aş vrea să dorm puţin. Dar tu? 

Tigroaica întredeschide buzele dând la iveală nişte dinți mai ascuțiți decât 
un vârf de pumnal: astfel râdea ea! 

Se auziră paşi pe coridor şi Luizon se îndreptă din nou spre uşă; dar nici 
de astă dată pericolul nu i se păru prea mare, căci reveni liniştită şi se culcă 
la picioarele stăpânului său. Cineva bătu la uşă. 

Corcoran se sculă, îşi luă revolverul şi se duse să deschidă. Era Ali care 
venea să-l deştepte. 

— Stăpâne, zise acesta, cu un aer înspăimântat, prințul Holkar vă roagă 
să coborâți. Ne-a lovit o mare nenorocire. Rao pe care-l credeam tras în țeapă, 
a corupt pe paznicii săi şi a fugit împreună cu ei. 

— Ştii că nu e prost deloc acest Rao? răspunse Corcoran. 

Şi vorbind mereu, Căpitanul se îmbrăca. 

— Alteța sa, reluă Ali, se va duce să-i întâmpine pe Englezi. Sugriva i-a 
întâlnit. 

— Bine, arată-mi drumul, te urmez. 

... Holkar, aşezat pe un covor persan, era gânditor. La intrarea Căpitanului, 
ridică privirile şi-i făcu semn să vină lângă el. Apoi porunci sclavilor să se 
retragă. 

— Prietene se adresă el lui Corcoran, ştii ce nenorocire s-a abătut asupra 
capului meu? 

— Mi s-a spus răspunse Căpitanul, Rao a fugit; aceasta nu e o nenorocire. 
E un netrebnic care va fi spânzurat în altă parte, şi atâta tot. 

— Da? dar în fuga sa, a luat cu el două sute de călăreți din garda mea, şi 
împreună cu ei s-a dus să-i întâmpine pe Englezi. 

— Da? întrebă Bretonul cu un aer curios. 

Şi fiindcă observă că Holkar era foarte abătut de această trădare, crezu că 
trebuia să-l încurajeze. 

— La urma urmei, zise el surâzând, sunt două sute de trădători mai puţin. 
Mai bine decât să fi fost aici şi să vă vândă colonelului Barclay. 

— Şi când te gândeşti, că acum o oră am primit veşti atât de bune! strigă 
Holkar. 

— De la Tantia Topee? 

— Chiar de la el! Ascultă-mă, Căpitane... După serviciul pe care mi l-ai 
făcut ieri seară, nu mai pot avea secrete față de tine... Ei bine, află că toată 
India e gata să ia armele. 

— Pentru ce? 

— Pentru ai goni pe Englezii... 

— Ah! zise Corcoran, ce bine înțeleg! Să goniți pe Englezi!... Adică să-i luaţi 
unul câte unul şi să-i aruncaţi în mare pentru a îngrăşa peştii? Să-i goniţi pe 
Englezi, ideea îmi place şi vă voi ajuta, Printe Holkar... Voi uita de misiunea 
mea ştiinţifică şi de scrisoarea lui Sir William Barrowlinson... Voi uita şi 
promisiunea mea de a nu mă amesteca în politică, atât timp cât mă voi afla 
în aceste ținuturi. Mi-e egal, e o idee măreaţă... Şi de la cine vine această 
idee? 

— De la toată lumea, de la Tantia Topee de la Nana Sahib, de la mine şi 
într-un cuvânt de la tot poporul... 

— De la tot poporul? strigă Bretonul râzând. Eram sigur. Şi spui că-i vei 
alunga? 

— Cel puţin aşa sper, răspunse Holkar, dar mi-e tare teamă că nu voi 
ajunge acea zi. Acum trei luni, Rao, Primul meu Ministru de pe atunci, în 
scopul de a-mi lua țara şi fata, m-a vândut colonelului Barclay. Bănuisem şi 
am ordonat să i se dea 50 de lovituri de băț... lată cum a început cearta. 

— Dar ar fi fost groaznic ca pocitania aceea să fi devenit ginerele Alteţei 
voastre. 

— Tocmai, răspunse Holkar. Acest câine, al cărui tată a fost negustor la 
Bombay, vroia să se însoare cu fiica ultimului dintre Raguizi, cea mai nobilă 
rasă a Asiei. 

Să mărturisim că acum Căpitanul, care nu prea era atent la spusele lui 
Holkar, deveni foarte interesat. 

Din clipa aceea, nu mai avea decât un singur gând, acela de a-l prinde pe 
Rao şi de a-l trage în țeapă... Auzi, să râvnească la mâna Sitei... cea mai 
frumoasă fată a Indiei, atât de grațioasă şi de nevinovată... Ah! Rao nu-mi va 
scăpa... 

Acestea erau gândurile Căpitanului. 

lar dacă, dragi cititori, vă miraţi că se interesa de o fată pe care cu o zi mai 
înainte nici n-o cunoscuse, vă voi spune că acest Corcoran era omul 
hotărârilor grabnice, că-i plăceau aventurile (deşi nu era un aventurier) şi că 
nu i-ar fi displăcut să proteguiască pe o tânără prințesă, atât de frumoasă. 

— Alteță, zise el într-un târziu, n-aveţi de luat decât o singură hotărâre: Să 
amânaţi pe altădată vânătoarea de rinoceri şi să-l urmăriți pe Rao. 
Netrebnicul nu poate fi departe. 

— Aşa m-am gândit şi eu, dar a plecat încă de acum opt ore şi cu siguranță 
că s-a întâlnit cu Englezii... Am face mai bine... să nu întârziem... Ordinele 
mele sunt date pentru vânătoare. Vom pleca pe la 6 dimineaţa, la răsăritul 

soarelui, căci mai târziu e prea cald. Voi lăsa aici pe fiica mea, sub pază bună, 
căci Rao ar putea avea spioni prin palat. Vom reveni spre ceasul zece... 

În acest timp, Ali va rămâne aici, iar Sugriva se va duce să culeagă ştiri noi 
şi să cerceteze împrejurimile. 

— Dar, întrebă Corcoran, cine ne obligă să vânăm rinoceri tocmai azi, când 
suntem amenințați de un pericol atât de mare? 

— Prietene, răspunse Holkar, ultimul dintre Raguizi nu vrea să moară 
închis în palatul său ca un urs, în vizuină. Altfel de exemple am primit de la 
strămoşul meu Rama, învingătorul lui Ravana, prințul infernului. 

— Bine, zise Corcoran, dar îmi dai voie să las fiicei d-tale un paznic mai 
bun decât Ali, şi chiar decât toată garnizoana din Bagavapur? 

— Cine este acest prieten atât de bun şi de înfricoşător? 

— Luizon. 

În acest moment, tigroaica care auzise că se vorbea de ea, se ridică în două 
labe şi le puse pe cele dinainte pe umerii Căpitanului. 

Acum veni şi Sita. 

— Draga mea copilă, îi zise Holkar, ne vom duce mâine la o vânătoare de 
rinoceri. 

— Împreună cu mine, nu? întrerupse prinţesa. 

— Nu, vei rămâne la palat. Pe drum ne puteam întâlni cu acel trădător şi 
n-aş vrea să dai ochi cu el. 

— Dar, tată, răspunse Sita, ştii că eu călăresc foarte bine; în afară de asta, 
nu vreau să te părăsesc nicio clipă. 

— Poate, adăugă Corcoran, Alteța Sa va fi mai în siguranţă cu noi... Vă 
promit să veghez asupra ei şi dacă Rao îmi iese în cale, îl voi da pradă lui 
Luizon. 

— Nu, spuse bătrânul, o întâlnire ar fi prea periculoasă... Mai curând aş 
accepta s-o păzească tigroaica. 

— Cum! exclamă Sita cu bucurie, mi-o lăsaţi aici pe Luizon toată ziua? 

— V-aş da-o pentru totdeauna, dacă aş şti că se lasă dăruită; dar e foarte 
capricioasă şi niciodată n-a vrut să asculte decât de mine... 

— Aici Luizon! strigă el tigroaicei. Aşa, să ştii că până la întoarcere nu mai 
eşti a mea... Vei veghea asupra acestei frumoase prințese... Dacă cineva îi 
vorbeşte, vei mârâi; dacă cineva nu-i place, îl vei sfâşia; dacă vrea să se 
plimbe în grădină, o vei întovărăşi; dar tot timpul o vei asculta ca pe o 
stăpână... ţi-ai înţeles bine îndatoririle? 

Luizon privea când la prinţesă când la Căpitan şi încovriga coada în semn 
de bucurie. 

— Ca să-mi arăţi că ai Înţeles, se adresă Corcoran tigroaicei, culcă-te la 
picioarele prinţesei şi sărută-i mâna. 

Luizon nu şovăi. Se întinse la picioarele prinţesei şi-i linse mâna. 

— Un astfel de paznic, zise Corcoran, face mai mult decât un escadron de 
cavalerie. E curajoasă, inteligentă, discretă, nu-i plac lăudăroşii, ştie să 
deosebească pe cei ce-i sunt prieteni de aceia care vor s-o înşele; nu este prea 
lacomă, ba chiar se satură numai cu carne crudă, în sfârşit, ştie să se 

descurce singură, ba să mai scape şi pe alții. 

— Domnule Corcoran, zise Sita, nicio comoară n-ar putea răsplăti prietenia 
tigroaicei, dar o accept în schimbul prieteniei pe care te rog să o primeşti de 
la mine. 

Între timp zorii zilei se arătară. Corcoran îmbrăţişă atunci pentru ultima 
oară pe Luizon, se plecă cu respect înaintea Sitei şi plecă împreună cu Holkar, 
urmaţi de o gardă de 4-500 de oameni; Luizon îi privea cu tristeţe cum se 
îndepărtau, dar în cele din urmă se resemnă. Chemată de Sita, se întoarse în 
palat şi se culcă pe terasă. Ca şi Prinţesa, aştepta reîntoarcerea vânătorilor. 


VII 


Din nenorocire, Luizon era foarte neastâmpărată. Nu putea sta locului, 
când vedea mulțimea de vânători dispărând la orizont, căci ea însăşi dorea 
să-l urmeze pe Căpitan, fie chiar părăsind Palatul şi postul ei de păzitoare, al 
cărui scop nu-l înțelegea prea bine. 

În puţine cuvinte, era capricioasă, orgolioasă şi lacomă de distracţii. Poate 
că ar fi vrut şi ea să vâneze rinoceri; nimeni n-ar putea şti, căci Luizon n- 
avea obiceiul să împărtăşească gândurile sale primului venit. 

Începu să caşte înfricoşător, se întinse amenințătoare, şi chiar scotea 
răcnete înspăimântătoare, lucruri care arătau cât era de plictisită. 

Prinţesa, cu toate că vroia s-o ţină lângă ea, începu să se teamă de o astfel 
de tovărăşie şi-i dădu libertatea. 

Când Sita deschise uşa, dintr-o săritură, tigroaica trecu peste grădina ce 
despărțea palatul de restul oraşului şi pe deasupra santinelei înspăimântate, 
traversă două-trei străzi, răsturnând 10-12 oameni şi ajunse la poarta 
principală a oraşului. 

Aici soldații de pază se grăbiră să-i lase drum liber, ba chiar dându-i 
aceleaşi onoruri ca şi unui ofițer superior, căci au descărcat o salvă de puşcă, 
la care Luizon nici nu răspunse măcar. 

Alergând peste văi şi câmpuri, ea adulmeca pretutindeni, privind cu atenţie 
urmele cailor. 

În acest timp, Prinţul Holkar şi Căpitanul Corcoran, ajunseră la locul de 
vânătoare şi, deşi aveau motive serioase de îngrijorare, vorbeau foarte veseli, 
negândindu-se decât la rinoceri. 

— Ai vânat vreodată rinoceri? îl întrebă bătrânul prinţ pe Breton. 

— Niciodată. Am vânat tigri, elefanţi, hipopotami, lei şi pantere, dar 
rinocerul mi-e necunoscut. Nu l-am văzut niciodată, nici chiar la circ. 

— E un vânat foarte rar şi foarte preţios, adăugă Holkar. E un animal foarte 
mare. Rinocerul e greu, masiv, are pielea aspră şi mai tare chiar decât o placă 
de oţel; capul îi e scurt urechile drepte şi mobile, şi are un bot trunchiat pe 
deasupra căruia poartă un corn, care e arma sa cea mai de seamă. Dacă vom 
fi norocoşi, ceea ce nu-i prea sigur, căci prin pielea lui glontele nu pătrunde, 


VP MAGAZIN 


Alfred ASSOLLANT MINUNATELE AVENTURI ALE CĂPITANULUI CORCORAN 


îți făgăduiesc că la prânz vei mânca friptură de rinocer, a cărui carne nu e de 
disprețuit. Nu se serveşte decât la mesele prinților... 

Vorbind mereu, Holkar şi Corcoran ajunseră la o întretăiere de drumuri, 
numită răspântia celor „Patru palmieri”. 

— Să ne oprim aci, ordonă Holkar. Caii nu vor suporta vederea, mirosul 
sau lovitura rinocerilor; ne vom urca pe elefanți. 

Într-adevăr, mai mulţi elefanţi, pregătiţi dinainte, aşteptau pe vânători. 

— Ce este omul acela, întrebă Căpitanul, care stă aproape de urechile 
elefantului? 

— El e conducătorul, răspunse Holkar. Numai el se poate face ascultat de 
animal. 

— Dar acesta, care stă în spatele meu, părând că aşteaptă ordine? 

— Acela care trebuie să fie „mâncat”. 

— Mâncat? De cine? Nu mi-e foame, şi de altfel, nu obişnuiesc o astfel de 
„mâncare”. 

— Mâncat de tigru, Căpitane. 

— De tigru? Dar ce tigru? Îmi pare că mergem să vânăm rinoceri, şi nu 
tigrii. 

— Dragă prietene, acesta e un obicei englez, pe care l-am adoptat şi noi şi 
care, după cum vei vedea, este foarte bun. Englezii au remarcat că deseori, 
în pădurile noastre, te întâlneşti tocmai cu cine nu te aştepţi — aşa spre 
exemplu, cu un tigru, un jaguar sau o panteră. Dar aceste animale, care se 
scoală tot aşa de devreme ca şi noi, care au aceeaşi poftă de mâncare ca şi 
noi, poate chiar şi mai mare, care trăiesc din ceea ce vânează, aşteaptă 
deseori pe călător, la marginea unui luminiş, în speranța unui... „prânz. Şi 
fiindcă n-au curajul să dea ochi cu duşmanul, îl atacă pe la spate - atunci 
când te aştepţi mai puţin. 

Dar Englezii, care sunt oameni cu bun simţ, care sunt foarte prudenti, care 
sunt adevăraţi cavaleri şi care socotesc că înaintea Atotputernicului pielea 
lor face mai mult decât a tuturor celorlalți oameni, au introdus obiceiul ca 
atunci când se duc la vânătoare, elefantul să fie încălecat, în afară de 
conducător, şi de un sclav care trebuie să servească drept pradă tigrului, căci 
cred, ei, un cavaler nu trebuie să fie sfâşiat de tigri, iar Providența l-a făcut 
pe sclav tocmai pentru a fi „mâncat” în locul cavalerilor. 

Nu-i aşa, Căpitane, că e o judecată bună şi că d-ta însuți vei fi mai fericit 
ca sclavul, şi nu d-ta, să fie sfâşiat de tigru: 

— Pe legea mea! nu, răspunse Corcoran. Ba îl rog chiar să coboare imediat 
şi să se întoarcă la Bagavapur pe drumul cel mai scurt. Dacă va trebui să 
cad pradă cuiva - om sau animal - mă voi apăra şi... Dar ce e asta? 

Elefanții ridicau trompele şi dădeau semne de spaimă. Curând chiar 
cornacii, conducătorii lor, mărturisiră că nu-i mai puteau stăpâni. 

— Asta înseamnă că pe aici pe aproape e ceva foarte periculos, pe care noi 
nu-l vedem. Fii gata, Căpitane, şi priveşte cu băgare de seamă împrejur. 

În acelaşi moment, caii nechezară puternic şi ridicându-se în două picioare, 
aruncară la pământ câţiva călăreți din gardă; elefanții o rupseră la fugă, cu 

toate împotrivirile cornacilor. 

Luizon provocase această dezordine. 

Traversând văi, şanţuri, desişuri, cu viteza unei locomotive, ea venea în 
goană. 

La vederea ei, fiecare puse mâna pe puşcă, dar Corcoran linişti pe toată 
lumea. 

— Să nu vă fie frică de nimic, asta e Luizon... Eşti d-ta, domnişoară? se 
adresă el tigroaicei, privind-o cu un aer dojenitor ce cauţi aici? 

Luizon nu răspunse nimic, dar îşi învârti coada foarte semnificativ. 

— Bine, văd... te-ai plictisit la palat... vroiai să vânezi rinoceri... nu-mi 
place acest fel de a te purta... văd în ochii tăi... ei bine, vino cu noi, urmăreşte 
vânătoarea, fii cuminte şi nu speria pe nimeni... 

Încântată de această bună primire şi de această învoire, în scurt timp, 
Luizon, deveni prietena întregii escorte. Nimeni — dintre animale sau dintre 
oameni, nu îndrăznea să-i arate plăcerea ce ar fi avut-o de a o şti închisă într- 
o cuşcă de fier. 

Puțin timp după aceea, înaintaşii vestiră că s-au descoperit urmele unui 
rinocer, care trebuia să iasă dintr-un luminiş, la intrarea căruia se găseau 
câţiva vânători, printre care Holkar şi Corcoran. 

Într-adevăr animalul se arătă curând, urmat de câţiva gonaci ce aruncau 
cu pietre în el, fără ai face însă nici cea mai mică zgârietură. 

Înainta cu paşi mici, fără să se sinchisească de marele număr al 
duşmanilor. 

— Atenţiune! strigă Holkar. Pregătiți-vă. Nu-l puteţi răni decât la ochi sau 
la ureche şi nu-l puteţi lua la ochi decât dintr-o parte. 

De abia spusese aceste cuvinte, că se auzi o detunătură. Mai bine de şaizeci 
de gloanţe se abătură deasupra animalului, fără să-l rănească măcar. Numai 
Corcoran îşi păstrase glontele, şi făcuse foarte bine. 

Rinocerul, supărat de acest atac neprevăzut, ridicase capul şi se repezise 
asupra elefantului pe care se afla Corcoran. 

Animalul rănit, încercă să apuce cu trompa pe duşman, pentru a-l ridica 
şi a-l izbi apoi de un arbore sau de o stâncă; dar nici rinocerul nu se lăsa mai 
prejos: dintr-o a doua lovitură de corn, răsturnă pe elefant, care căzu la 
pământ ca un stejar dezrădăcinat. 

În acelaşi timp, rinocerul se îndreptă spre Corcoran, căzut la pământ, 
vroind să-l lovească. 

Situaţia Căpitanului era foarte critică. Niciun vânător nu avea curajul să 
se apropie; piciorul lui era prins între ochiurile armurii elefantului, aşa că 
Bretonul nu se putea ridica. 

— Aici, Luizon, strigă el. 

Din fericire, tigroaica nu aşteptase această chemare. 

Ea urmărise vânătoarea ca un spectator şi părea că venise numai pentru a 
fi arbitru. Dar cum văzuse pericolul în care se zbătea prietenul său, sărise 
asupra rinocerului şi apucându-l de urechi, îl tinu nemişcat, cu toată 
împotrivirea lui. 

Mulțumită acestui ajutor, Corcoran avu timpul să descurce lațul în care se 
afla prins piciorul său şi acum stătea drept în picioare înaintea duşmanului. 

— Bravo, Luizon, se adresă el tigroaicei. Nu-l lăsa... Stai să găsesc locul 
vulnerabil... Ah iată-l! 

În acelaşi timp apăsă ţeava revolverului său pe urechea rinocerului şi trase. 
Animalul, rănit de moarte, avu un ultim spasm, se smuci atât de puternic 
încât zvârli pe Luizon pe umărul unui vânător, şi căzu mort. 

— Dragă prietene, exclamă Holkar, eşti foarte norocos; aş da jumătate din 
țara mea să am un prieten atât de credincios, de curajos şi de îndemânatic 
ca Luizon... Vânătoarea de azi s-a terminat. Poate că mâine vom găsi ceva 
mai bun... La drum. 

Rinocerul fu ridicat şi pus într-un cărucior. Toată lumea se întorcea spre 
Bagavapur. 

Corcoran mulțumea tigroaicei, care prin mici salturi, îşi arăta bucuria, că- 
l scăpase de la moarte. 

Întoarcerea nu fu însă atât de veselă pe cât se aştepta fiecare. Toţi 
presimţeau o nenorocire. Corcoran îşi reproşa că pornise la vânătoare; Holkar 
regreta că-l chemase, şi amândoi se gândeau cu teamă la Sita. 

Deodată la vreo 2 km de Bagavapur, din vârful unei coline, de unde se 
vedea valea Nerbuddah-ului şi oraşul, zăriră un fum gros care se ridica din 
mijlocul cartierelor mărginaşe şi se auzi zgomotul înăbuşit al artileriei, 
precum şi tipetele femeilor şi ale copiilor. 

— Vezi, auzi? îl întrebă Căpitanul pe Holkar. Bagavapur arde sau a fost 
asaltat. 

Prinţul păli. 

— Fiica mea! strigă el. Sărmana mea Sita. 

Dădu pinteni calului şi porni în galop. Corcoran îl urmă. Restul escortei 
rămase în urmă. 

Ajunseră la porţile oraşului şi întrebară un ofițer despre cele întâmplate. 

— Stăpâne, răspunse acesta lui Holkar, nu ştiu ce s-a întâmplat, focul a 
izbucnit în 5-6 locuri deodată, chiar şi în palatul Măriei-Tale, dar... 

Vroia să continue, dar Holkar îl întrerupse. 

— În palatul meu? strigă el şi ca o vijelie porni în direcţia aceia. 

Fără un cuvânt, Corcoran îl urmă. Luizon alerga alături de ei. 

.„. Tot palatul era răvăşit. Pe treptele scării se vedeau pete de sânge. 
Cadavre zăceau pe podele. Aproape toți servitorii lui Holkar erau morţi. La 
vederea lor, prințul se simți dezamăgit. 

— Unde e Sita? strigă el. 

Ali apăru. Vârful unui cuţit îi pătrunsese în piept, dar lovitura nu fusese 
mortală. 

— Ali, Ali, unde e fata mea? îl întrebă Holkar cu o voce disperată. 

— Stăpâne, se tângui sclavul, iartă-mă, au răpit-o! 

— Au răpit-o? repetă Holkar şi tu nenorocitule, n-ai făcut nimic pentru a o 
salva? Unde este? Cine a răpit-o?... Dar vorbeşte odată. 

— Stăpâne, murmură Ali, Rao avea spioni în palat. Prințesa a fost răpită 

de doi oameni înarmaţi care au omorât aproape pe toţi servitorii Măriei-Tale 
şi care au dus-o pe un vaporaş ce-i aştepta. Au transportat-o pe malul opus, 
unde se afla Rao împreună cu tovarăşii săi, şi au plecat împreună. Dar nu 
ştiu în ce direcţie au luat-o, căci au avut grijă să ancoreze pe celălalt mal 
toate bărcile, astfel că n-au putut fi urmăriți. 

Holkar, doborât de nenorocirea ce se abătuse asupra lui, nu mai putea 
asculta; dar Corcoran, impresionat de această lovitură neaşteptată, nu se 
gândea decât cum s-o scape pe Sita. 

— Şi, întrebă el, de unde iese acel fum pe care l-am zărit deasupra 
oraşului? 

— Din păcate, răspunse Ali, pentru a-şi asigura reuşita crimei lor, aceşti 
bandiți au dat foc la 5-6 cartiere. A fost însă repede stins. 

— Bine, zise Căpitanul, vom înota până la celălalt mal, vom lua o barcă şi 
vom merge după răpitori. 

— Dar râul e mai mare decât credeți, adaugă sclavul. Am aflat că avangarda 
Englezilor, se află la 5 km de oraş; faptul acesta i-a dat curaj lui Rao să vină 
până aici. Am văzut chiar un detaşament de cavalerie prin împrejurimi. 

— Să vină acum! strigă Holkar disperat, să ia oraşul să-mi ia comoara şi 
viața... Pierzându-mi fata, care singură dădea preț tuturor acestora, am 
pierdut totul... 

Corcoran îi luă mâna şi cu glas hotărât îi spuse: 

— Fii curajos, dragul meu, fiica ta a fost răpită dar n-a murit. O vom găsi. 
Îți dau cuvântul meu. De ce oare, Luizon n-a rămas lângă ea?... Pe ea nu ar 
fi putut s-o omoare sau s-o corupă ca pe aceşti sclavi... Ceea ce trebuia să se 
întâmple, s-a întâmplat. Prinţe Holkar, eu plec... 

— Mă părăseşti tocmai acum? 

— Prietene, îți iert această bănuială. Mă duc să-l urmăresc pe acel 
mizerabil de Rao, mă duc să-l spânzur chiar cu mâna mea. 

— Da, ai dreptate, răspunse Holkar, înviorat de speranţa că-şi va găsi fiica. 
Vin şi eu cu tine. 

— Nu, rămâi aici, rămâi pentru a continua cercetările şi pentru a ţine piept 
Englezilor care vor asedia oraşul. Pe mine nu mă reţine nimic; mă voi duce 
s-o caut pe Sita şi s-o aduc, sper, aici... Hai, Luizon; Prinţesa a fost răpită 
din cauza ta, tu trebuie s-o găseşti... Hai să mergem... 

Spunând acestea, el luă voalul Sitei şi-l trecu pe la nasul tigroaicei. 

— Pe ea, pe Sita trebuie s-o găseşti, îi repetă Corcoran. Du-te, caut-o... 

În acelaşi timp luntraşii care se duseseră înot să aducă o barcă, se 
înapoiară cu vaporul pe care fusese transportată Sita. Luizon, stăpânul său, 
un cal şi doi luntraşi se îmbarcară. 

După ce ajunse pe celălalt mal, Corcoran îi arătă din nou lui Luizon voalul 
Sitei. Tigroaica înțelese, şi fără să şovăiască, se îndreptă spre o cărare ce 
ducea la un luminiş, de unde-ţi puteai da seama, după urmele lăsate de cai, 
în ce direcție o apucase trupa lui Rao. 

Luizon o apucă pe un drum larg şi destul de bine întreţinut. 

Corcoran, călare, se ţinea după tigroaică. 

După vreo doi kilometri de mers, Luizon găsi o bucată din rochia Sitei şi o 
arătă Căpitanului. Acesta cobori de pe cal, ridică acea rămăşiţă, o strânse la 
piept şi încălecă din nou. 

Peste puţin timp, se auzi 
zgomot de cai, şi Corcoran crezu 
că va găsi imediat pe Sita şi pe 
răpitorii săi. Dar se înşelase. Era 
un escadron din al 25-lea 
regiment englez de cavalerie, care 
cerceta împrejurimile. 

Corcoran făcu semn tigroaicei 
să stea pe loc, şi se duse întru 
întâmpinarea acestor călăreți. 

— Cine vine? strigă ofițerul 
care-l comanda. 

— Prieteni, răspunse 
Corcoran. 

— Cine sunteţi? repetă ofițerul. 

Era un ofițer tânăr, înalt, cu 
părul roşcat, cu umerii largi, 
având aerul unui perfect cavaler, 
al unul boxer puternic şi al unui 
bun jucător de polo. 

— Sunt Francez, zise 
Corcoran. 

— Ce fad aici? 

Tonul poruncitor al Englezului, 
nu plăcu Bretonului, care-i 
Aproape toți servitorii lui Holkar erau morți. răspunse cu o voce aspră: 

— Mă plimb. 

— Domnule, exclamă Englezul. Eu nu glumesc. Suntem într-o ţară 
duşmană, şi am tot dreptul să ştiu cine sunteți. 

— Foarte adevărat. Ei bine, am venit aici să caut faimosul manuscris al 
legilor lui Manu, Gurukaramta, care mi s-a spus că este ascuns în fundul 
unui templu necunoscut. Poate că ați putea să-mi spuneţi unde se află? 

Englezul îl privi cu un aer nehotărât, neştiind dacă Corcoran vorbea serios 
sau îşi bătea joc de el. 

— Fără îndoială, îl întrebă ofițerul, că aveţi hârtii de identitate? 

— Cunoaşteţi această insignă? întrebă la rândul lui Corcoran. 

— Nu. 

— Ei bine, aceasta e marca lui Sir William Barrowlinson, directorul 
„Companiei Indiilor”, şi Preşedintele, „Societății Geografice, Coloniale, 
statistice, orografice, geologice şi fotografice, pe care cu siguranţă că trebuie 
să-l cunoaşteţi. 

— Dacă-l cunosc? Doar graţie lui am obţinut gradul de locotenent. 

— Ei bine, aceasta e o scrisoare de recomandațţie pe care Domnul... 

— Baronul, vrei să spui? întrerupse ofițerul. 

— Baronul, dacă vă place mai mult, mi-a dat-o pentru guvernatorul general 
din Calcutta. 

— Bine, răspunse locotenentul; de unde veniți? 

— De la Bagavapur. 

— Ah! ați văzut pe răzvrătitul acela de Holkar? Şi ce spuneți, se predă sau 
se va război? 

— Domnule, zise Corcoran, veţi şti mai bine decât mine, când veţi fi mai 
aproape de Bagavapur. 

— Are cel puţin o armată numeroasă şi disciplinată? 

— Nu mă pricep deloc la aceste lucruri... Şi acum, domnule, mă lăsați să- 
mi continui drumul? 

— Răbdare, domnule, zise ofițerul; poate că sunteți vreun spion de al lui 
Holkar. 

Corcoran îl privi cu asprime pe Englez. 

— Domnule, zise el, poate că dacă ai fi singur, numai cu mine, ai fi mai 
politicos. 

— Domnule, răspunse Englezul, nu vreau să fiu politicos, trebuie să-mi fac 
datoria. Urmaţi-ne la cartierul general. 

— Tocmai vroiam să vă rog, să mă conduceţi acolo, zise Bretonul. 

În adevăr, el se gândise că cel mai bun mijloc de a afla unde a fost dusă 
Sita, era să se ducă la cartierul general al englezilor, unde cu siguranţă Rao 
se adăpostise. 

— Dar, adăugă Corcoran, îmi dați voie să aduc cu mine şi un prieten? 

— Desigur, răspunse ofițerul. Pe toți prietenii pe care-i doreşti. 

Corcoran fluieră; Luizon apăru la acest semnal. Într-un minut ea-l zări pe 
Căpitan şi veni lângă el. Caii escadronului, cuprinşi de spaimă, se sileau să 
scape de strânsoarea hamurilor şi să fugă. Înşişi soldaţii, tot aşa de 
înspăimântați ca şi caii lor, dar reținuți de onoarea militară, rezistară cu greu 
impulsului de a o lua la fugă. 

— Domnule, zise Englezul, prea te-ai întrecut cu gluma; unde ai găsit 
asemenea prieten? 

— Mă mir de uimirea dvs. zise Corcoran. Voi Englezii - cunoscători ai 
tuturor sporturilor — fugiți, după cai, câini, vulpi, cocoşi sau alte animale... 
eu prefer tigrii... fiecare cu gustul său. Poate că vă e frică de o asemenea 
tovărăşie? 

— Domnule, exclamă ofițerul mânios, unui gentleman englez, nu-i e frică 
de nimic; dar mă întreb dacă tovărăşia unui tigru e de demnitatea unui 

gentleman. 

— Probabil că în acest moment, Luizon se gândeşte la acelaşi lucru, zise 
Corcoran, şi că se întreabă dacă tovărăşia unui gentleman englez e de 
demnitatea ei. Dar în sfârşit, să punem lucrurile la punct: domnule 
locotenent, care este numele dvs.? 

— John Robarts, răspunse Englezul pe un ton aspru. 

— Foarte bine, zise Corcoran. 

Atenţie, Luizon! Îţi prezint pe foarte onorabilul John Robarts, locotenent în 
al 25-lea regiment de husari... Mă asculți... şi vei avea grijă să nu-l zgârii şi 
nici să-l sfâşii, decât în caz de legitimă apărare... 

— Domnule, întrerupse ofițerul, veți termina odată cu această comedie? 

— Şi Dvs., domnule locotenent, zise Corcoran, fără să se sinchisească, am 
onoarea să v-o prezint pe Luizon, cea mai bună prietenă a mea. Acum, 
locotenente, adăugă Corcoran, dacă crezi că am insultat uniforma dvs. sunt 
gata oricând să vă dau satisfacție. 

— Bine domnule zise Robarts, vom vedea mai târziu... Acum, la drum, 
urmaţi-ne. 

Călătoria nu fu lungă. 

La un kilometru de acolo, pe malul unei ape ce se varsă în Nerbuddah, se 
afla tabăra englezilor. Cai, soldaţi şi tot ceea ce întovărăşeşte o armată erau 
adunaţi acolo într-o dezordine pitorească. 

John Robarts, Corcoran şi Luizon intrară în cortul Colonelului Barclay. 


Va urma.... 

EPISODUL 3 


CAPITOLUL 8 


— Mike Ducane, nenorocit băftos! 

Şeful de la Operaţiuni era un om cu pieptul larg, capul chel şi acorda o fanatică 
atenţie la detaliilor. Era recunoscut şi pentru umorul său cu iz de cazarmă. 

— Lasă naibii slujba. De duc diseară la cazino și mizezi totul pe 13 negru, pen' 
că ești al dracului de băftos! 

Mike l-a privit pe executiv şi a zâmbit strâmb. 

— Mi se pare că iar pui ketchup peste căcat, şefu'. 

Se aflau în sala de instructaj din sediul DIA Cipru, iar Mike se prezentase pentru 
a primi noi ordine. 

— Pleci înapoi în Siria cu şansa de a umfla o bonificaţie babană, Mike, băiete. 
Dacă nici ăsta nu e noroc... 

Dar nu era vorba doar de un noroc chior. Abilităţile lui Mike şi experiența de 
specialist în combat îl făcea alegerea evidentă pentru misiunile împotriva ISIS. Numai 
că de data aceasta, misiunea nu era doar împotriva ISIS. Ei trebuiau să captureze un 
lider ISIS important și să afle ce legătură are cu rusii. 

Aparatul de aer condiționat bâzâia în timp ce Mike asculta cu atenţie 
informarea. Trei importanţi analiști DIA au explicat misiunea și au dezvăluit detalii 
ascunse. Nu se discuta despre pericole și riscuri. Doar detaliile operaționale, şi a fost 
evident încă de la început că misiunea trebuia executată foarte rapid, ceea ce implica 
tone de presiune dinspre Washington. Nu era de mirare că se foloseau de DIA. Mike 
înțelegea de ce toată treaba asta era prea riscantă pentru forțele convenţionale. 

Washington trebuia să poată nega implicarea, ceea ce însenba ca echipa DIA a şi fost 
catalogată ca sacrificabilă. Sigur, bonusul ar fi reprezentat cea mai babană felie de 
mălai oferită vreodată lui Mike, însă foarte puțini operativi DIA „jucau” doar pentru 
bani. Aveau nevoie de adrenalina care nu putea fi găsită decât pe câmpul de combat. 
Nu era dorinţa de a muri. Departe de așa ceva. În adâncul sufletului, ei voiau să 
învingă Moartea care făcea parte din joc. Mulţi spuneau că este cea mai intensă 
experiență de viață pe care o putea trăi un om. Putea fi atât de intensă încât să 
provoace dependenţă extremă. Mike o considera ca fiind doar o altă zi obişnuită de 
muncă la birou. lar acesta era încă un motiv pentru care psihiatrul Companiei păstra 
și actualiza o colecție substanţială de notițe despre dl Michael Ducane. 

— Mike, suntem în criză de timp și am selectat deja băieţii care vor merge cu 
tine. Poţi verifica lista și să ne spui dacă ai vreo problemă cu careva dintre cei aleşi de 
noi, dar pregătirile încep astăzi, la ora 1500! la Secţia de Simulare, iar tu ai o grămadă 
de treabă de făcut. Întrebări? 

Mike și-a adunat de pe masă dosarul cu instrucţiuni şi notițele făcute de el și s- 
a ridicat de la masă. 

— Când plecăm? 

— Curând, Mike. Diseară vom confirma detaliile plecării spre Siria şi arunci, 
imediat ce avem lumină verde, aveţi la dispoziţie 24 ore ca să ajungeţi la obiectiv și să 
începeţi operațiunea. 

Mike a dat doar din cap când a părăsit încăperea, iar apoi s-a hotărât să facă 
plinul la stomac. Secţia de simulare putea fi istovitoare, iar ei vor face antrenamente 
intense timp de câteva ore bune. Antrenează-te dur, luptă cu ușurință. De ce toți 
repetau asta? Era o zicere atât de idioată. Niciodată nu era uşor. 


CAPITOLUL 9 


Lucrurile s-au mișcat repede și după trei zile Mike și echipa DIA aterizau în 
Baghdad de unde au fost duși cu elicopterul la baza lor înaintată din Siria. Într-un fel, 
pentru Mike era un fel de întoarcere acasă. 

— Hei, salut străine. 

Fatima Trigo a ridicat pânza de la intrarea în cortul lui Mike, echipată în 
uniformă de luptă și cu șapcă de ofițer. A intrat zâmbind, legănându-și ușor şoldurile 
și și-a aruncat întrOun colț şapca ridicolă. 

— Am auzit că te-ai întors. De ce m-ai lăsat singură atât de mult? 


11500 — maniera militară de precizare a orei: fifteen hundred hours. 

Şi-a pus mâinile în jurul gâtului său și l-a sărutat, mutându-și gura de la buzele 
lui la obraji, apoi la urechi. Și-a strecurat mâinile în pantalonii săi de uniformă 
uniforma și le-a încleştat pe fese. Mda. Chiar că se simţea ca întors acasă. 

Securitatea din jurul bazei operative siriene nu era la fel de rigidă ca la Baghdad. 
Perimetrul era marcat de o formidabilă rețea de garduri din sârmă ghimpată şi 
câmpuri de mine, cuiburi de mitraliere şi santinele. Dar, odată depășit cordonul de 
securitate, te puteai mișca cu destulă ușurință și, chiar dacă toți cei din tabără ştiau 
despre Mike şi Fatima, se aplica regula nescrisă de a se face că nu-i bagă în seamă și 
le acordau atâta intimitate pe cât era posibil. La început au fost o grămadă de glumiţe 
porcoase, dar personalul DIA a acceptat repede faptul că Mike a avut noroc cu izbitor 
de frumoasa arăboaică, iar unii chiar considerau că ea este potrivită pentru el. Mike 
era perfect de acord cu asta. 

Fatima era culcată pe jos în braţele lui Mike, transpirată pe piele ei netedă, 
amândoi întinşi pe nişte pături pentru că patul cazon era prea mic pentru doi oameni, 
mai ales când se zvârcoleau şi se răsuceau în chinurile pasiunii. Vecinii de cort se 
obișnuiseră cu gemetele, icnelile și strigătele înăbușite ce se auzeau de fiecare dată 
când Fatima venea la Mike. Devenise o glumă obişnuită în tabără. Dar ei nu părea să- 
i pese. Strămoșii ei erau berberi din deșert, mândri, nomazi cu pielea tuciurie din 
nordul Africii, războinici care au cucerit şi stăpânit Spania în numele profetului. 
Născută în Siria şi purtând un nume de familie spaniol, Fatima Trigo era o combinaţie 
teribilă de frumuseţe crudă, forță fizică şi inteligenţă intimidantă. lar Mike era absolut 
înnebunit după ea. Dacă ar fi putut evita călătoriile obligatorii în Cipru și statele 
Unite, ar fi rămas să trăiască fericit în Siria, în împrejurimile spartane ale taberei de 
corturi. Atât timp cât ar fi putut rămâne cu Fatima Trigo. Dar viaţa avea alte planuri. 

— Mike? 

Şi-a pus piciorul transpirat în jurul şoldurilor lui şi i-a şoptit în ureche. 

— De ce ai lipsit atât de mult? 

— Şi tu ai lipsit mult, îţi amintești? 

— A trebuit să-mi prezint personal raportul şi am fost plecată doar două zile. 
Tu te-ai întors în tabără, iar apoi ai dispărut câteva săptămâni. M-ai părăsit. Am fost 
singură. M-am simţit foarte neglijată! 

El râse la această foarte slabă interpretare a rolului de adolescentă plângăcioasă, 
iar ea a chicotit și și-a pus mâna pe abdomenul său tare. 

— Şi ai să-mi spui de ce m-ai părăsit, sau trebuie să te conving? 

L-a strâns de biluţe și deodată a avut parte de întreaga sa atenţie. 

— OK, a răspuns el icnind. Am să-ţi spun totul. Doar-să-nu-te-opreşti-cu- 
tortura! 

Erau momente când îşi dădea seama cât de greu era să vorbeşti când aveau între 
buze un sfârc tare, dar gândul i s-a risipit după ce Fatima s-a strecurat gemând sub 
el. Flăcăii din corturile vecine au mărit volumul sonorului la căști ca să acopere 
icnelile înfundate cu ritmul muzicii lor preferate. 

Operaţiunea a primit lumină verde două zile mai târziu, iar Mike și-a reunit 
imediat echipa pentru informarea finală şi verificarea echipamentului. Le-a reamintit 
tuturor că, dacă erau capturați, cavaleria nu va şarja de după colină ca să-i salveze. 
Erau pe cont propriu. Se confruntau cu un inamic brutal, şi, dacă erau prinși, vor fi 
torturați înainte de o execuție sumară. Deci, a evita capturarea era esenţial. Mai bine 
să fii terminat de o rafală de armă automată, decât să ajungi în mâinile unei gloate de 
demenţi care torturau doar din plăcere. Nu aveau capsule cu cianură ascunse pe 
undeva, dar opinia curentă era că mai bine îţi trăgeai un glonte în cap decât să te lași 
capturat. Operațiunile negre erau considerate secrete, discrete şi dezminţite. Nu 
puteai trimite în teren o ceată de mercenari bine înarmați ca să execute o treabă şi apoi 
să le salveze cururile cu o misiune Delta Force, trăgând din toate armele în timp ce 
megafoanele transmit Walkiria lui Wagner?. Aşa ceva nu se va întâmpla. 

Pentru misiune, Mike a luat muniţie suplimentară și grenade de 40 mm. Știau 
cu toții că atunci când se ajungea la un schimb de focuri, pierdea cel care rămânea 
primul fără muniţie. Nu primeai puncte pentru stil. În ciuda greutăţii adiţionale, 
fiecare om ducea o mină antipersonal Claymore în rucksack. Dacă ar fi trebuit să-şi 
asigure retragerea prin luptă, Claymore le putea asigura un timp suplimentar valoros. 
În ciuda asigurărilor Centralei DIA, Mike era totuși îngrijorat de posibila scurgere de 
informaţii care a afectat ultima misiune. Nu era superstițios de felul său, dar 
experienţa l-a făcut mult mai precaut decât de obicei. 

Misiunea avea alocate două elicoptere, scule moderne echipate cu camuflaj anti- 
radar şi ultima tehnologie de reducere a zgomotelor produse de motoare. Fuselajele 
angulare erau mult mai tăcute decât cele standard militare, ceea ce le făceau să fie 
perfect potrivite pentru operaţiunile nocturne de pătrundere în spațiul inamic. 
Veneau pe rând, negre ca noaptea, plutind scurt la joasă înălțime deasupra deșertului 
stâncos, îşi debarcau încărcătura vie apoi virau, zburând pe deasupra dunelor, înapoi 
spre baza lor îndepărtată. În liniștea deşertului, echipele au format un cerc strâns cu 
armele orientate spre exterior, așteptând ca elicopterele să dispară dincolo de orizont, 
și verificând ca să fie siguri că nu au fost compromiși. 

Deșertul era rece și încremenit, marcat doar de ocazionale zgomote provocate 
de crăparea pietrelor reci. Vântul nu adia, iar misiunea fusese planificată să se 


2 Trimitere la filmul Apocalypse Now (1979 - Francis Ford Coppola) — celebra scenă în care elicopterele americane atacau 
pe fondul sonor al Cavalcadei Walkiriilor de Wagner. 

desfășoare în absenţa lunii. Cei zece oameni au așteptat în linişte până ce Mike a 
ridicat pumnul şi a semnalat primului grup să înainteze. Aveau de făcut un marş lung 
și Mike a pus doi oameni în avangardă pentru recunoaştere şi doi în ariergardă ca 
acoperire, iar ceilalți s-au aşezat în formaţie diamant, ceea ce le asigura protecție din 
toate direcțiile. Armele erau pregătite să deschidă focul, iar pachetele grele erau bine 
fixate în curele pe umeri. 

Înaintau cu o viteză rezonabilă, când Mike a ordonat o oprire pentru a-şi roti 
oamenii de pe poziţii, cât și să le asigure câteva minute pentru odihnă și hidratare. 
Era îngrijorat de greutatea suplimentară a munițiilor şi minelor Claymore și voia să 
se asigure că echipele rămâneau alertate şi în cea mai bună formă. În deșert, 
deshidratarea era mortală chiar şi în răceala nopții, iar viteza lor mare de deplasare 
combinată cu greutatea pachetelor şi a armelor îi făcea pe oameni să transpire. Toţi 
ştiau că trebuie să rămână hidrataţi și fiecare avea asupra sa mici flacoane cu pastile 
de sare menite să înlocuiască pierderile prin transpiraţie. Mare parte din 
antrenamentul lor specific Forţelor Speciale se baza pe regulile bunului simţ. Refuzul 
intenţionat de a bea apă și impunerea unui disconfort inutil, ducea la reducerea 
eficienței operaționale, deci la comiterea de greşeli. Acel tip de greşeli ce puteau duce 
la uciderea ta şi a camarazilor tăi. Deci, menţinerea nivelului de apă, administrarea 
de pilule minerale cu sare, oxigenarea prin respirații adânci, asigura o pună circulaţie 
sanguină în mușchi. Fiecare om își ținea arma în mâini şi era deosebit de atent. Chiar 
și în pauză, echipa a postat oameni de veghe pentru a menţine maximum de vigilenţă. 
Era o măsură normală pentru orice patrulă , iar menţinerea constantă a disciplinei şi 
a unui nivel înalt de alertă a salvat vieți în nenumărate ocazii. Stelele erau parțial 
acoperite de nori aflați prea sus pentru a provoca ploaie, dar folositori pentru 
reducerea luminozităţii de fond la nivelul solului. Mike şi-a verificat ceasul şi a ridicat 
o mână. Patrula așezat iar în formaţie de luptă, și-au ajustat curelele pachetelor şi au 
plecat din nou la drum. Terenul era pietros, aşa că nu lăsau urme prea evidente care 
să le trădeze trecerea, dar ultimul om din grup era responsabil să se asigure că nu a 
rămas nimic schimbat în ordinea naturală a solului. Avea o țesătură legată la capătul 
unui băț scurt din plastic cu care ştergea orice semn lăsat de tălpi în nisip, dar era 
concentrat asupra spatelui pentru a se asigura că nu se furișează nimeni după ei. 
Mopul improvizat nu prea era ceva high-tech, un instrument din era spaţială, dar, așa 
cum puteau confirma nenumărate patrule din deşert, era foarte eficient, nu avea 
nevoie de baterii şi nu se defecta niciodată. 

Echipele navigau cu ajutorul unui GPS militar, dar Mike verifica întotdeauna 
direcţia cu o busolă ce o purta într-un buzunar de la piept. Legea lui Murphy susținea 
că dacă o piesă de echipament se putea defecta, atunci sigur aşa se va întâmpla. Aşa 

că operativii DIA apreciau calităţile unui instrument simplu precum o busolă 
magnetică, o sculă elegantă pe care te puteai baza întotdeauna dacă sofisticatul GPS 
se hotăra să intre în grevă în mijlocul unei operațiuni. Planurile bune erau cele care 
aveau alternative și backup. 

Au mers în ritm alert şi au ajuns la poziţia-bază de acţiune cu mai bine de o oră 
înaintea de răsărit. Au cercetat mai întâi zona și a confirmat că ascunzișurile 
preselectate din imaginile din satelit erau alese bine. Au săpat, au securizat zona, şi- 
au verificat armele şi aparatele de comunicații și s-au aranjat să supravegheze satul 
liniştit ce se întindea mai jos de poziţia lor. Valea puţin adâncă era înconjurată de 
coline stâncoase și din nisip ce formau o barieră protectoare împotriva vântului. Un 
singur drumeag cobora pe pantele colinelor dinspre nord. Străbătea satul și şerpuia 
printre pietre mai departe spre sud. Mike a observat făgaşurile adânci din drumul 
primitiv şi s-a întrebat ce fel de vehicule pot face asemenea urme prin nisip și șisturi 
și când au fost ultima oară prin sat. 

Pe măsură ce soarele s-a ridicat și şi-a trimis primele raze calde, un cocoş a dat 
semnalul și satul a început să se agite. Câteva case mici din chirpici şi-au deschis ușile 
și au ieşit afară femei în robe negre ce au început să se adune la puţul din mijlocul 
satului ca să ia apă. Mike privea cu atenţie. a băgat de seamă că nu a ieșit nimeni din 
casa cea mai mare, o structură modernă cu etaj și o mică antenă pentru satelit montată 
pe un pilon metalic pe acoperiș. TV sau comunicaţii? Două femei, fiecare cărând pe 
cap câte o canistră grea de plastic cu apă, se îndreptau către această clădire. Alte două 
le urmau. Ce însemna asta? nu duceau apă la casele proprii. Prioritatea lor numărul 
unu era să ducă apă cui o fi în clădirea principală. Mike a verificat dacă cealaltă echipă 
poate vedea din poziţia lor vreo mişcare sau alt detaliu. 

— Ochiu' mare pe clădirea principală — a spus Mike în microfon. Trebuie să ştim 
cine-i înăuntru. Este și cea mai probabilă locaţie pentru ţintă. 

— Mișcare la etaj, ultima fereastră la dreapta. 

= Ce vezi? 

— Doi tango: în uniforme de luptă, unul cu binoclu, verifică împrejurimile. 

— Detalii? 

— Cel cu binoclu are barbă și turban. Celălalt, fără barbă și cu pielea palidă. 
Posibil să nu fie localnic. Posibil să nu fie ISIS. 

O pauză scurtă. 

— Beau cafea. Standard NATO. 

Asta însemna cafea instant cu lapte și două pliculeţe de zahăr. În căşti s-au auzit 
câteva chicoteli înăbușite. 


3 Tango — termen-cod pentru teroriști. 

— OK, despre cafea am presupus doar. S-ar putea să fie trei pliculeţe de zahăr. 
Nu văd prea bine de aici. 

Mda, se gândi Mike. Umorul era întotdeauna binevenit în misiuni, mai ales 
când te aflai la mare distanţă de ai tăi, înghesuit într-o groapă fierbinte, săpată în solul 
tare al deşertului. 

Mai târziu, a fost mișcare şi în clădire cu etaj; doi bodyguarzi bărboși au ieșit pe 
ușa principală în lumina strălucitoare a soarelui, cu AK-47 ţinute în față, peste piept, 
iar după un minut, un tip scund şi îndesat a ieşit privind în jur. Purta un turban mare 
și avea un pistol automat scurt în mâna stângă. Bingo! 

— Ţinta confirmată. Tocmai a ieșit din clădire. 

Comandanții ISIS erau pe bună dreptate îngroziți de atacurile dronelor și 
iroseau o grămadă de timp, energie şi efort ca să rămână cât mai puţin văzuți. Deşi 
solicita fanatism din partea aderenţilor, conducătorii erau întotdeauna gata să-și 
salveze pielea în timp ce sacrificau cu nepăsare viaţa altora. Mike se întreba adesea 
de ce liderii ISIS nu erau doritori să moară pentru cauză dacă tot îi aşteptau acele 
șaptezeci de virgine în paradis. 

Capturarea personajelor cheie pentru interogatoriu — deşi probabil că nu şi 
pentru un proces sub acuzaţia de crime împotriva umanităţii — era o tactică nouă care 
sublinia nevoia Washington-ului să înțeleagă mai multe despre inamicii lor. N-avea 
nici un rost să-i arunci în aer pe comandanţi prin atacuri cu drona pentru că erau 
înlocuiți în câteva zile de altă bandă de psihopaţi. Mai bine aflai cum erau finanțați, 
cine le furniza arme și instruire, cine coordona campaniile lor de recrutare, cine 
trimitea sinucigași cu bombe în lume ca să atace ţinte civile în orașe îndepărtate. 
Informaţiile vor ajuta la distrugerea rețelei lor şi le vor diminua resursele. 

— Ţinta fumează și freacă menta. 

Echipa a doua a confirmat contactul vizual. 

— Ar fi mult mai uşor să chemăm o Paveway“ şi să-l spulberăm pe el și amicii 
lui într-o ceţă roz. 

— E un tip foarte renumit și cei de la Informaţii vor să flecărească niţel cu el. 

— Verifică mișcările de la ferestre. Trebuie să aflăm câţi indivizi sunt în clădire. 

— Li s-au adus cam douăzeci de litri de apă și nu par să irosească prea multă 
pentru spălatul lenjeriei sau pentru igiena personală. Asta înseamnă că sun cam zece 
indivizi. Pot să trimită oricând după altă apă, dar trebuie să fi avut destulă pentru toți 
în această dimineață. Ce mai vezi? 


4 Paveway - o serie de bombe ghidate-laser. 

Echipele au detectat și notat fiecare om care a ieșit sau intrat în clădirea 
principală. Femeile au scos apă din puț și au dus-o în colibe și în casele mici care 
formau comunitatea sătească. 

Mike a activat microfonul de la gât. 

— Întrebare. Unde sunt toţi bărbaţii? 

— Aşa e. ISIS sunt în clădirea principală, dar nici un bărbat nu a apărut din 
celelalte case. 

— Poate că sunt la muncă. 

— Unde? De când suntem aici nici unul nu a ieşit din sat. 

Orice anormalitate, orice deviere de la rutina normală putea fi un semn de 
pericol, un avertisment că situaţia nu era în regulă. Mike era familiarizat cu obiceiurile 
din satele siriene. Comunitatea se mișca într-o rutină menită să le asigure 
supraviețuirea. Dar absenţa bărbaţilor din sat îl făcea curios. Și neliniștit. 

— Toată lumea, mare atenţie! Nu vreau să ne scape nimic. 

După problemele din ultima misiune, Mike a propus ca acţiunea de răpire a 
țintei să aibă loc la prima ocazie. Cu cât rămâneau mai mult pe poziţie, cu atât era mai 
mare șansa de a fi descoperiţi. La apus, Mike a format echipa de răpire şi i-a instruit 
pe fiecare asupra misiunii. Toate gărzile erau sacrificabile și planul prevedea 
neutralizarea oricui le iese în cale, cu excepţia țintei. Asta însemna un plus de muniţie 
de calibrul .22 pentru pistoalele cu supresor de zgomot şi încă doi oameni care să 
întărească echipa inițială de patru membri. Mike a ordonat montarea de mine 
Claymore în fața poziţiei de unde executau supravegherea şi pe linia pe care 
planificaseră retragerea către punctul de extragere. Dacă trebuiau să plece în grabă, 
minele le-ar fi asigurat un timp suplimentar preţios. Echipa de supraveghere avea o 
carabină cu lunetă și lansatoarele de grenade de 40 mm cu care să se ocupe de orice 
opoziţie. S-au pregătit și operaţiunea urma să înceapă la 3:30 dimineaţa când inamicul 
ar fi fost la cel mai scăzut nivel de vigilenţă. Asta era teoria. 

Mike şi cei cinci oameni ai săi s-au mișcat în întunecimea nopții, cu fețele şi 
mâinile complet camuflate, alunecând precum umbrele peste pietre, oprindu-se la 
fiecare 30 secunde ca să verifice dacă nu au fost încă detectaţi. Noaptea era frig în 
deșert, iar ei purtau bandane peste nas şi gură pentru a reduce norii de condens din 
respirație. Cei de la supraveghere aveau dispozitive de vedere noaptea prin care 
cercetau satul. Totul era liniștit. Satul părea adormit. Era frig şi nici un gardian nu se 
afla lângă clădirea principală. Nici o lumină. Echipa de 5 oameni a ajuns la ușa 
principală şi Mike a descoperit că era descuiată. Un om s-a pitit ca să le acopere 
retragerea, iar ceilalți 4 s-au strecurat înăuntru, ochelarii de noapte amplificând 
lumina ambientală, în căutarea țintei. La instrucție repetaseră acest exercițiu de mii 

de ori, știind instinctiv ce are fiecare de făcut. Un om a acoperit scările cu arma, în 
timp ce ceilalți trei au înaintat în linişte pe coridor. Hotărâseră să neutralizeze parterul 
înainte de a urca la etaj. Au găsit patru oameni, câte doi în fiecare cameră grosolan 
decorate, cu așternuturi pe jos, sforăind în uniformele lor jegoase şi fără grija 
intrușilor. 

O succesiune rapidă de gloanţe de .22 în cap de la foarte mică distanţă și echipa 
a fost gata să-și reîncarce pistoalele și să urce pe scări. Mike era îngrijorat. Patru 
gardieni dormind şi nici unul la datorie? Nimeni la uşa principală? Sau tipii ăştia erau 
criminal de blegi, sau voiau să le uşureze intruşilor intrarea în clădire. Câteva clipe, 
Mike a fost tentat să anuleze misiunea. Ar fi fost imposibil să le explice șefilor săi de 
ce a făcut-o, dar fiecare instinct îl avertiza. Erau atât de aproape să-şi completeze 
misiunea, încât ar fi fost o nebunie să o abandoneze acum. Mike a făcut semn spre 
scări și omul din frunte a început să urce cu grijă. Se aflau la jumătatea scării când s- 
a dezlănţuit iadul. Cel din frunte a încasat două gloanţe în vesta antiglonţ şi a căzut 
pe spate în josul scărilor. 

— Contact! Contact! Tango se apropie de clădire! 

Mike a auzit foc de armă automată tras de camaradul rămas afară, la ușa 
principală şi un staccato de rafale de AK-47 răspunzând într-un copleşitor crescendo. 
Cel căzut pe scări era nevătămat, dar amețit de la loviturile încasate în vestă. Echipa 
a ripostat ca un singur om, trimițând o rafală lungă în sus pentru a curăța scara. 
Echipa de supraveghere trăgea asupra satului. 

— Retragerea, băieţi! E o capcană. Tango în casele dimprejur. Între 20 și 30 de 
ostili. Se apropie. 

Mike a aruncat o grenadă cu fragmentaţie în susul scării pentru a-i forța pe 
atacatori să se retragă. Era perfect conştient de dezavantajele unui asalt în susul 
scărilor așa că şi-a retras echipa înapoi la parter. 

— Mișcă!, mişcă, mişcă! Trebuie să ieşim imediat și prin ușa principală nu se 
poate! 

Şi-a chemat omul de afară. Gloanţele zburau țăndări din zidul de beton şi făceau 
surcele canatul de lemn al uşii. 

— În spate, băieți! E timpul să ne cărăm! 

Doi oameni trăgeau asupra ușii principale, rafale scurte de câte trei pentru a 
reține inamicul, în timp ce Mike alerga spre spatele clădirii. A îngenuncheat lângă zid 
și a încercat uşa din spate. Neîncuiată. 

— La mine, băieţi! 

A deschis-o încet și o rafală de împușcături a spulberat lemnul. 

— Supravegherea! Doborâţi ostilii din spatele clădirii! 

Cinci împușcături perfecte de lunetist şi două grenade de 40 mm au doborât 
soldaţii ISIS din spate. Mike şi echipa sa au simţit unda de șoc a exploziilor, după care 
camarazii lor au schimbat focul asupra zonei din fața clădirii. 

— E timpul! Haideţi, băieţi! Să nu rămână nimeni în urmă! 

Cei cinci au năvălit pe uş sfărâmată şi au sprintat către marginea satului, cu 
gloanţe de AK-47 vâjâindu-le pe deasupra capetelor. Cineva trăgea de la o fereastră 
de la etaj. Nu era timp să se oprească şi să riposteze. Supravegherea a plasat un glonţ 
de mare viteză Lapua calibrul .308 prin capul trăgătorului, iar echipa a continuat să 
alerge. 

— La dreapta! a strigat Mike făcând un mic ocol spre sud, alergând cât putea de 
repede cu speranţa că atrage orice urmăritor departe de poziţia de supraveghere. 

— Tango în urmărire! Cam o duzină, pe jos. Tragem asupra lor. 

În faţa pericolului iminent, vocea celui de-al patrulea om de la supraveghere era 
calmă și reținută, total profesională şi rece ca gheaţa. 

— Corecţie. Tango vin în această direcție. 

Mike știa că cei de la supraveghere a atras atenţia gărzilor. 

A activat microfonul. 

— Supravergherea. Minele Claymore. 

Gardienii nu aveau genul de instruire care să le fi format abilităţile de executare 
a focului și de manevră, de acoperire a camarazilor care atacă frontal printr-un asalt 
coordonat. Ei doar urlau năvălind direct, trăgând sălbatic cu armele și rugându-se ca 
măcar câteva să lovească inamicul. Când au ajuns la vreo 50 m, echipa de 
supraveghere a detonat prima Claymore şi un val supersonic de bile de oţel cu foarte 
mare viteză a măturat atacatorii în neființă. 

— Mike. Nu ştiu de unde vin, dar și mai mulţi ostili vin spre noi. cam o duzină. 
Tragem asupra lor. 

Mike și echipa sa au ajuns la poziţie şi au luat cât de multă muniţie au putut 
pune în buzunarele vestei de luptă. Au băut şi multă apă și s-au pregătit să lanseze o 
salvă de grenade de 40 mm asupra atacatorilor. 

În vocea liderului echipei de supraveghere era o notă de îngrijorare. 

— Mă-sa-n...! Mortiere! 

Mike le-a auzit și el. Undeva în sat, cineva trăgea cu un mortier de mare calibru 
aţintit asupra poziţiei echipei de supraveghere. 

— Acesta de unde a mai apărut? 

Mike a activat microfonul. 

— Rupe contactul. Rupe contactul. Suntem compromiși. Direcţia către punctul 
RV5. Cer extragere imediată. 

Cei patru n-au mai avut timp nici măcar să-și ia echipamentul pentru că al 
treilea proiectil de mortier a lovit direct în poziţia lor. Explozii secundare au luminat 
noaptea și alte trei Claymore au şi-au declanșat încărcătura, acum inofensivă, în 
noapte. Mike era uimit. Dar nu avea timp să fie şocat. 

— Sus şi la drum, sau urmăm noi. 

Şase oameni cu arme, maximum de muniție posibil şi apă. Au început să alerge. 
Noaptea în deșert era frig, fapt întotdeauna surprinzător pentru neinițiați. Deși aerul 
era rece, toți erau transpirați datorită alergării pe terenul dur, în căutarea locurilor 
unde să se ascundă şi ştiind că trebuie să ajungă la punctul de extracţie înainte ca să- 
i ajungă din urmă ostilii. 

Omul din avangardă a fost primul care a auzit zgomotul. 

— Helo. Spre nord-est. E al nostru? 

Mike a dat din cap. 

— Direcţia e greşită. Dar ISIS n-are elicoptere, deci sr putea fi unul amic. 

Au încetinit ritmul, apoi s-au oprit pentru o scurtă pauză, respirând greu și 
rehidratându-se. 

— Acum se aude un al doilea helo. La est. 

Toţi au întors capul, cu gurile deschise pentru a amplifica sunetul. 

— E unul mare, Mike. Mi-e mi se pare că este un helo de transport. 

— Băieți, n-avem timp că aşteptăm. La drum. Trebuie să ajungem la RV înainte 
ca locul să fie compromis. 

Elicoptere de transport? Încărcate cu militari? Asta era o chestie serioasă. 
Singura lor speranţă era să continue să alerge, iar elicopterele să nu fie echipate cu 
echipament pentru imagistică termică. Altfel, s-ar putea afla la capătul de „primire” 
al unei rachete lansate, fapt ce le-ar strica serios ziua. Depinde de cui aparținea acel 
elicopter. Depinde de cine se afla la bordul său. 

Au mai alergat pe o distanţă de şase mile, dorind să părăsească zona și hotărâți 
să se îndepărteze cât mai mult de sat. Grupa a încetinit și s-a oprit pentru o foarte 
necesară pauză, Au pus un genunchi pe solul tare, respirând greu, au băut porția de 
apă, continuând să cerceteze împrejurimile prin echipamentul de vedere noaptea, cu 
armele mereu gata să tragă. Mike a făcut apelul radio pentru evacuare şi a primit 
coordonatele exacte ale punctului RV. Încă o repriză de alergare în forță şi vor reuși. 
Tenacitatea profundă îi ţinea în mişcare, ignorând oboseala musculară şi bășicile, 
disconfortul, concentrându-se doar pe evacuare. S-au ridicat și au refăcut formaţia, 


5 RV — rendez-vous — punctul de întâlnire. 

pregătindu-se să meargă la pas câteva sute de metri înainte de a relua alergarea. 
Dar... două duzini de soldaţi bine înarmaţi au apărut dintre dune și i-au înconjurat 
cu rapiditate. Purtau echipamente de vedere noaptea și erau dotați cu carabine de 
asalt AK-47 cu marcatoare laser. Cei şase au fost acoperiți de puncte roșii de lumină 
laser. 

Echipa a fost luată complet prin surprindere. În ciuda antrenamentului lor. În 
ciuda experienţei lor. Au fost capturați. 

Sfârşit joc. Şah mat. 


Prin mintea lui Mike treceau o grămadă de idei, când un ofițer a înaintat spre el 
şi a făcut semn grupului de mercenari să arunce armele. În acel moment, nu aveau 
altă alegere. Dacă ar fi încercat să tragă, toți şase ar fi fost morţi instantaneu. Un 
cuvânt şi-a făcut loc în mintea lui Mike. Spetsnaze. Forțele Speciale Ruse. Uniformele. 
Echipamentul. Abilitatea de a se strecura nedetectaţi. Au fost desantaţi de elicopter 
pentru a intercepta şi ambusca grupa de 
mercenari. Și tipii ăștia era buni. Dar ce căutau 
aici? Cică ruşii luptau împotriva ISIS, de partea 
guvernului sirian. 

— Care dintre voi e Michael Ducane? 

Ofițerul vorbea o engleză excelentă. Cu 
mâinile ridicate, Mike a dat din cap. 

— Eu sunt. lar tu... cine ești? 

Rusul nu a avut curtoazia să răspundă. 

Doi soldaţi au legat mâinile lui Mike cu 
cătuşe de plastic înainte de a-l lua deoparte. 
Ofiţerul a trecut în spatele oamenilor săi, apoi le- 
a făcut un semn. Soldaţii Spetsnaz au deschis un 
foc asurzitor cu gloanțe de mare viteză și i-au doborât pe toți mercenarii. Mike a 
încremenit. Era ceva complet neașteptat. Atâta brutalitate. Şi absolut inutilă. Un 


subofițer s-a apropiat pe rând de fiecare cadavru trăgându-le cu carabina de asalt câte 
două gloanţe în cap pentru a se asigura că toți sunt morți. lar Mike a înțeles imediat. 
Fără martori. lar acest gând nu prevestea nimic bun pentru el, pe termen lung. 

A fost împins de cei doi soldaţi și întreg grupul s-a mișcat în ritm alert către un 
platou nu prea înalt unde ofițerul comandant a cerut prin radio venirea elicopterului 
de transport. 


6 Spetsnaz - Voyska spetsialnogo naznacheniya (Boicka cnrenuaasHoro Ha3Hauenua) — termen general pentru forțele 
speciale din Rusia și din alte ţări post-sovietice. 

— Pachetul securizat. Ambalajul eliminat. Aşteptăm extracția. 

Mike a înţeles fiecare cuvânt, dar nu a dorit să-și dezvăluie cunoașterea limbii 
ruse. Se întreba doar unde va duce acest dezastru neașteptat. În subconștient, ştia că 
i-ar fi eliminat bucuros pe toți ticăloşii ăștia, și, cu puţin noroc, va trimite cât mai mulți 
în gropile de foc ale iadului. Dacă chiar exista o viață după moarte, știa unde va ajunge 
și voia să se asigure că nu va duce lipsă de companie în Infernul veșnic. Mai ales 
această adunătură dură de ucigași Spetsnaz în uniforme. 

După 15 minute, a auzit sunetul distinctiv al motoarelor unui elicopter care se 
apropia de punctul de extragere. Două duzini de ostili, două grupe de soldaţi de elită, 
foarte bine antrenați, două duzini de ucigaşi feroce, care se adăugau celor deja prea 
mulți cu care plănuise să se confrunte înainte ca elicopterul să sosească. Acum nu mai 
avea nici o şansă, aşa că Mike a încercat să se liniștească, să-şi conserve energia. Va 
avea nevoie de fiecare gram din rezervele sale dacă voia să profite chiar şi de cea mai 
mică ocazie de a scăpa întreg; din acest coșmar. 

— Michael — i se adresă ofițerul — vom face o călătorie și am adus pe cineva care 
să-ți țină de urât. 

A râs tare, doar cu gura. Nu se știe cum, râsul nu a mai ajuns și la ochii săi reci, 
metalici. O glumiţă pe care nu a vrut să o explice prizonierului. 

Elicopterul militar a aterizat într-un vârtej de pietriș nisip şi praf, iar Mike a 
întors capul pentru a-şi proteja ochii. În timp ce rotoarele continuau să se rotească, 
doi soldaţi l-au înșfăcat ferm şi l-au urcat la bord, urmaţi de restul de Spetsnaz. 

— Ei, salut, străine! 

Vocea l-a încremenit în lumina slabă din interiorul aparatului de zbor. S-a 
holbat incredul. Nu înţelegea pe deplin ce s-a întâmplat. I-au trebuit cinci secunde ca 
să se asigure că nu avea halucinaţii. Privea de-a latul spaţiului de transport din 
elicopter, complet şocat, drept în ochii negri ca de cărbune ai Fatimei Trigo. 

— Hei! Ce-i cu faţa asta tembelă? Nu te bucuri că mă vezi, Mike? 

Ofițerul și-a pus un set de căști cu microfon ca să poată vorbi cu pilotul, 
confirmând că sunt toți la bord și că îi dă permisiunea să decoleze. În timp ce 
motoarele se accelerau, l-a privit zâmbind pe prizonier. 

— Cred că v-aţi mai întâlnit, dar dă-mi voie să te prezint maiorului Trigo din 
Serviciul Securităţii Statului. Știi că tatăl ei a fost colonel în KGB? Nu? Păi, aşa cum 
știi domnule Ducane, aşchia nu sare departe de copac. 

A izbucnit într-un hohot de râs, în timp ce elicopterul s-a ridicat, iar zgomotul 
a devenit atotstăpânitor. 

Mike se uita doar şocat și se întreba ce-i pregăteau rușii. Indiferent de ce ar fi 
fost vorba, sigur nu era vorba de o petrecere cu coifuri colorate şi şampanie. Odată cu 


VP MAGAZIN 


SEAN WILSON MISIUNE PENTRU MERCENARI 


aerul rece al nopții ce-l învăluia, s-a gândit că indiferent ce era plănuit pentru el, 
probabil că nu implica şi o noapte de vis între coapsele goale şi catifelate ale Fatimei 
Trigo. 

EPISODUL IV 


CAP. VI 
CORIDORUL SUBTERAN 


Situaţia celor cinci cercetaşi devenea din ce în ce mai critică... Trei dintre ei 
erau dezarmațţi... Ce rezistență puteau opune duşmanilor lor? Cerbul Agil se 
grăbi să întindă puşca sa lui Cactus Den, apoi, scoțând o săgeată din tolbă, 
întinse arcul şi aşteptă hotărât. Urmăritorii fiind siguri că vor pune mâna pe 
fugari neglijau să ia cele mai elementare precauții... Se auzea din ce în ce mai 
aproape zgomotul oaselor sfărâmate sub mocasinii lor. 

— Trebuie să ne ferim să facem vreun zgomot, sfătui vânătorul de bizoni; 
paznicii defileului nu cunosc încă prezența noastră aici... Picioarele Negre 
desigur că au fost preveniți de căpitanul Dynamite şi lansați pe urmele 
noastre. De aceia trebuie să profităm de această situație şi să evităm orice 
împuşcătură care i-ar putea alarma pe paznicii care fac de pază afară. 

— Ce crezi că ar fi bine să facem? întrebă locotenentul Jackson... Mai 
devreme sau mai târziu vom fi înconjurați şi, dacă nu vom da noi alarma, fii 
sigur că Picioarele Negre îi vor avertiza pe complicii lor... N-ar fi mai bine să 
beneficiem de o surpriză, căci, ei nu cunosc prezența celor doi Siouxi 
înarmați... Ei cred că au de-a face cu trei evadați dezarmați şi inofensivi... 

— Raționamentul tău este foarte bun, replică Vânătorul Preriilor. Totuşi, 
cred ca este bine să evităm orice contact cu pieile roşii şi s-o apucăm spre 
galeria care înconjoară prin stânga amfiteatrul... Coastele stâncilor sunt 
accidentate, dar cred că va fi posibil să ajungem pe acolo la prietenii noştri. 
Desigur, întreprinderea nu este lipsită des risc.. Ne vom expune focului 

duşmanilor, dar un alt mijloc de salvare nu găsesc... 

Cei doi Siouxi, consultaţi la rândul lor, fură de părerea vânătorului de 
bizoni. Antilopa avea de altfel lassoul său atârnat de centură ceea ce uşura 
foarte mult planurile micii trupe... Nu mai era nici un minut de pierdut: 
Picioarele Negre se apropiau din ce în ce mai mult, în cel mult zece minute se 
vor afla pe locul unde se opriseră cei cinci fugari. 

Fără să mai şadă o clipă pe gânduri, toţi cinci începură să se cațere pe zidul 
de stânci care înconjura cimitirul fosilelor... 

După un marş penibil, care, dură mai bine de o jumătate de oră, cercetaşii 
ajunseră în fața unei coloane de peste o sută de metri înălțime, care se înălța 
ca o sentinelă avansată printre grămezile de stânci colțuroase... În vârf se afla 
un bloc uriaş în echilibru care-i dădea un aspect de ciupercă preistorică... 
Monumentul natural desigur ca domina întreaga regiune înconjurătoare... 
Mai mult, o masă confuză de coline din pământ roşu, care se întindeau sub 
acest observator, forma o adevărată fortăreață naturală. 

— Dumnezeu să ne apere! exclama Cactus. Den... De aici vom putea ţine 
piept diavolilor roşii dacă se vor încăpățâna să pună mâna pe scalpurile 
noastre şi, cine ştie poate, că vom izbuti să semnalăm prezența noastră Fiului 
Tunetului şi lui Bob Doyle, care nu trebuie să fie departe!.. 

Cu băgare de seamă, cei cinci prieteni trecură peste o serie de pietre şi se 
adăpostiră după nişte mici coline... De jur împrejur, pământul era crăpat, ca 
şi cum un cataclism puternic s-ar fi abătut cu mii de ani înainte, asupra 
acestei regiuni. Nebraska Joe, care voi să se aventureze în direcția unui 
perete, simți deodată cum îi fuge pământul de sub picioare şi se trezi într-un 
fel de groapă, de unde prietenii îl scoaseră cu multă greutate. 

— Hotărât, mormăi Cactus Den, nu mai ştii unde să pui piciorul pe 
pământul acesta care se prăbuşeşte la fiecare pas. În sfârşit, să nu păcătuim 
plângându-ne, am găsit aici un adăpost ideal şi sunt sigur că duşmanii nu ne 
vor descoperi atât de curând... 

Cerbul Agil, care se plasase ceva mai în față, aştepta cu arcul în mână, 
încercând să străpungă obscuritatea cu privirea sa de vultur şi să ghicească 
ce se făcuse cu Picioarele Negre. Indienii, ajunşi la locul pe care îl prăsiseră 
cei cinci aventurieri, se opriră nehotărâți. Cinci dintre ei aveau torţe şi la 
lumina lor şovăitoare, încercau în zadar să descopere pe pământ urmele 
acelora pe care îi urmăreau. Cactus Den şi prietenii săi îşi luaseră masurile în 
această privinţă. 

Nehotărâţi, crezând că duşmanii lor se, îndepărtează direct spre defileul 
care constituia ieşirea din amfiteatru, Picioarele Negre se hotărâră să-şi 
continue marşul lor şi să se unească cu santinelele, pentru ca împreuna cu 
ele să-i extermine mai uşor pe fugarii reduşi la neputinţă. Din adăpostul lor, 
cercetaşii văzură cele cinci lumini de torță îndepărtându-se spre ieşire. 
Vânătorul de bizoni nu se putu împiedica de a scoate un suspin de satisfacție. 
Aceasta eroare a diavolilor roşii le putea da putinţa să evadeze din Catedrala 
Deşertului. Adunându-şi prietenii se pregăti să ţie un sfat, când un incident 

neprevăzut veni să modifice planurile sale. 

Locotenentul Jackson se plimba examinând mica fortăreață naturală, când 
un scârțâit neaşteptat se auzi... pământul îi fugi de sub picioare şi nefericitul 
ofițer dispăru din faţa privirilor tovarăşilor săi. În zadar aceştia din urmă îl 
strigară şi încercară să-l scoată din periculoasa sa situație; nu primiră nici un 
răspuns... Desigur că şocul fusese prea puternic. După câteva secunde, 
Cactus Den se hotări să pornească în ajutorul nefericitului locotenent. 

Desfăşurând repede lassoul lui Antilopa, arunca un capăt în deschizătura 
căscată şi porunci lui Nebraska Joe şi Cerbului Agil să ție cu putere de 
celălalt capăt; apoi bâjbâind în întunerec şi izbindu-se de numeroasele 
asperităţi, se lăsă să alunece prin misterioasei crăpătură pe unde dispăruse 
Jackson. 

Timp de câteva secunde, Vânătorul Preriilor se simţi atârnând în vid apoi, 
piciorul său se izbi de o suprafaţă solidă... Cramponându-se solid de lassou, 
el constată că se găsea într-un fel de subterană care părea că se continuă pe o 
lungime de câţiva metrii. De abia făcu însă câţiva paşi şi se izbi de o masă 
întinsă lângă un perete... Era corpul ofițerul lui... Respirația sa regulată îl 
asigură că şocul nu fusese mortal. 

În câteva cuvinte, vânătorul de bizoni îi puse la curent cu descoperirea sa 
pe tovarăşii săi, care aşteptau neliniştiți aplecați peste gura prăpastiei. Cerbul 
Agil cobori la rândul său şi, îngenunchind lângă cel rănit, puse mâna pe 
plosca sa şi se sili să-l aducă în simţire. Antilopa, scoțând o torță din tolba sa, 
o aruncă Vânătorului Preriilor... La lumina ei; în timp ce Sachemul se ocupa 
de locotenentul rănit, Cactus Den examină cu atenţie subterana pe care o 
descoperise de o manieră atât de neaşteptată. 

— By God! mormăi vânătorul, întreaga regiune se aseamănă cu un imens 
şoricar. Groapa, în realitate nu este altceva decât o simplă peşteră. Galerii 
naturale pornesc în toate direcţiile... Mai mult încă, osemintele se găsesc în 
număr mai mare aici, decât la suprafața. N-ar fi exclus să descopăr un coridor 
subteran pe unde să putem părăsi această blestemată Catedrală a Desertului. 
Hotărât, Dumnezeu, veghează asupra noastră şi cred că duşmanii noştri 
Picioarele Negre s-au cam grăbit cu strigătele lor de victorie... 

Încântat de descoperirea pe care o făcuse, Vânătorul de bizoni se întoarse 
lângă locotenentul Jackson, care mulțumită îngrijirilor, sachemului, îşi 
revenise în simţire. Nebraska Joe şi Antilopa se coborâră şi ei în peştera 
misterioasă; miraţi, priveau la galeriile care se întindeau în fața lor... Unele 
erau pe alocuri prăbuşite, totuşi lăsau un loc de trecere suficient pentru a 
permite cercetaşilor să scape, poate, de urmăritorii lor.. 

Cinci minute după aceea, Cactus Den dădu porunca pentru continuarea 
marşului... 

Niciodată, desigur, o ființă umană nu mai călcase prin aceste paragini şi 
şeful tâlharilor trebuia să ignoreze acest labirint de galerii, care, de mii de ani 
şerpuiau sub teritoriul pe care şi l-a ales ca refugiu. Oseminte antideluviene 
aparținând speciilor celor mai diferite, pardoseau aceste catacombe. Câte 

specimene de monştri ai epocilor îndepărtate se odihneau aici, închise în 
sicriul lor de argilă!... Rinoceri, astăzi dispăruţi din America, reni, tapiri, 
oploşi despre care era foarte greu să-ți faci vreo idee, atât de mult se 
deosebeau de formele şi dimensiunile animalelor care trăiau pe suprafața 
globului, se îngrămădeau cu miile în jurul celor cinci tovarăşi. Cranii, oase de 
mărimi gigantice, care zăceau pe ici şi colo, le dovedea cât de intensă şi de 
formidabilă trebuie să fi fost viața prin aceste regiuni în vremea când omul 
încă nu-şi făcuse apariția pe acest continent misterios şi când Europa şi cu 
Asia nu erau decât nişte insule împrăştiate în mijlocul unui ocean imens. 

Încă mult timp Cactus Den şi tovarăşii săi îşi continuară astfel drumul fără 
a scoate un cuvânt. Începuseră să dispereze că vor ajunge la vreun rezultat şi 
torța se consumase pe trei sferturi, când o puternică răbufneală de aer făcu 
să tremure flacăra, la două sute de paşi în fața lor, cei cinci bărbați zăriră, 
deasupra capului lor, o uriaşă deschizătură prin care pătrundeau razele 
soarelui. 

— Salvaţi! Suntem salvaţi! exclamă locotenentul vesel. 

— Puţină răbdare, îl întrerupse vânătorul de bizoni. Trebuie mai întâi să ne 
dăm seama de locul exact unde ne aflăm. La ce ne-ar servi să ne 
entuziasmăm, dacă această ieşire ne va conduce din nou în mijlocul 
domeniului căpitanului Dynamite. Să fim prudențţi. De altfel, crăpătura pe 
care o zărim este prea mică ca să putem trece prin ea; va trebui s-o lărgim în 
mod considerabil. Agil ca o maimuţă, Antilopa zvârli lassoul şi-l fixă solid de 
ieşitură unei stânci. Apoi, cu tomahawkul în mână se cățăra de-a lungul 
peretelui calcaros şi izbuti să ajungă până la deschizătura prin care 
pătrundea în valuri lumina zilei. 

În câteva minute, tovarăşii săi îl văzură practicând o deschizătură suficientă 
pentru a-i permite trecerea; apoi, printr-un salt care ar fi făcut onoare celui 
mai bun echilibrist, dispăru din fața privirilor lui Cactus Den, Jackson, 
Cerbul Agil şi Nebraska Joe. Inima Vânătorului Preriilor bătea să se rupă. 
Mica sa trupă va putea în sfârşit să facă joncţiunea cu gardienii lui Bob Doyle 
şi cu Siouxii Fiului Tunetului? 

Vânătorul de bizoni nu ştia ce să mai gândească, când un zgomot de voci se 
auzi. S-ar fi spus că o luptă violentă se încinsese în fața ieşirii. 

— Înainte, prieteni... strigă el. Antilopa se află în pericol... Repede să-i 
sărim în ajutor... 

Situația Antilopei era într-adevăr, dintre cele mai primejdioase. Siouxul, 
ieşind afara, privise împrejur şi constată nu fără oarecare plăcere, că ieşirea 
răspundea chiar la poalele Catedralei Deşertului, când un grup de aventurieri, 
înarmați până în dinți se repeziră asupra lui. 

— V-am spus, strigă o voce, că aceasta crăpătură comunică cu vizuina 
bandiţilor! lată, un diavol roşu care încearcă să şteargă putina! Jos cu acest 
vierme!... 

Trei oameni se repeziră asupra Siouxului. Unul din ei, un adevărat colos; se 
pregătea să-i zdrobească capul cu patul armei, când răsună un strigăt scos de 

Cactus Den... 

— Hello, Bove! De când aţi început să vă asasinați aliații? 

Surprinşi, cei trei bărbaţi deteră drumul lui Antilopa şi se îndreptară spre 
noul venit... 

— Cactus Den! exclamară ei!... By god! Şeful te credea mort!... 

— Mort! Pe legea mea, nici prin gând nu-mi trece! îşi bătu joc vânătorul de 
bizoni. După cum vedeţi mai trăiesc încă. În orice caz, cu o altă ocazie, să nu 
vă mai utilizaşi forțele împotriva prietenilor voştri!... 

— De unde să fi ştiut... bâlbâi colosul ruşinat. De pe la mijlocul nopții 
aşteptăm semnalul vostru... Siouxii împreună cu noi, am înconjurat 
Catedrala Deşertului şi nu aşteptam decât ordinul de atac... Ce-aţi făcut în 
acest timp? 

— Nu ne-am pierdut timpul, old fellow, fii sigur. Unde se află Bob Doyle? 

— lată-l că vine cu Dick O'Sullivan. Nu mai are astâmpăr!... 

Adunându-şi mica trupă, Cactus Den se îndreptă spre şerif, care, văzându-l 
ridică braţele la cer. 

— Cât ai întârziat, Den! exclamă el... Nu ştiam ce să mai gândim despre 
voi.. Va trebui să mai aşteptăm până se va întuneca. 

— Putină răbdare, replică Vânătorul Preriilor... În orice caz, ia toate 
măsurile pentru a ataca vizuina banditului cât mai curând posibil; vă voi 
arăta o trecătoare pe unde-i vom putea ataca pe bandiții pe la spate. 

Bob Doyle voi să-l interogheze pe vânătorul de bizoni, dar nu mai avu timp: 
un războinic sioux sosi în goana şi îi şopti câteva cuvinte la ureche. Cu fața 
roşie de emoție Bob Doyle se întoarce spre Cactus Den şi Strigă: 

— Nu mai înțeleg nimic, Den! Fiul Tunetului mă anunță că a zărit 
semnalele voastre şi că trebuie să pornim imediat la atac!... 


CAP. VII 
PRIMUL ASALT 


În timpul lipsei lui Cactus Den şi a tovarăşilor săi, Albii şi Siouxii îşi 
continuară înaintarea. Fiul Tunetului şi Bob Doyle, acționând cu cea mai 
mare prudentă, înțeleseră că poziția Catedralei Deşertului era inexpugnabilă 
printr-un atac frontal. Trebuia o armată întreagă, însoțită de tunuri, pentru a 
veni de hac acestei gigantice fortărețe naturale. De aceea se hotărâră să nu 
precipite lucrurile şi să obțină prin viclenie ceea ce nu se putea cuceri în mod 
rațional prin forță. 

Fără ştiri de la cercetaşii lor, forțele aliate, părăsind colina care le servea de 
adăpost, se apropiară în mijlocul nopţii de grupul de stânci a cărei masă 
sumbră se ridica, impresionantă, în mijlocul câmpiei albe. Obscuritatea 
favorizase mişcările trupelor lui Bob Doyle şi ale Fiului Tunetului. 

Tentativa Vânătorului Preriilor şi a camarazilor săi nu fusese de altfel 
străină la reuşita acestei prime manevre. Bandiţii, descoperind cadavrele, 
celor două Picioare Negre, înțeleseră că mai mulți duşmani au reuşit să 

pătrundă în vizuina lor; de aceea, căpitanul Dynamite se sili să pună mâna pe 
aceşti îndrăzneți şi bănuind că erau urmați de o trupă mai numeroasă, luă 
hotărârea să lupte până la victoria finală. 

Primul care fusese surprins de bandiți fu Ursul Cenuşiu. După ce opuse 
rezistență eroică adversarilor săi, Siouxul sucombă sub marele lor număr. În 
sfârşit, Demonul Pământurilor izbuti să pună mâna pe cercetaşii care 
izbutiseră să se urce pe creştetul platformei. Totuşi, nu fusese destul de 
îndemânatic pentru a captura şi pe Cerbul Agil şi Antilopa. Misterioasa 
prezență a Cavalerului Negru în inima Catedralei Deşertului, evitase ca cei doi 
Siouxi să cadă şi ei în mâinile banditului. 

Toate aceste evenimente, care se desfăşurau în interiorul refugiului, său, 
reținuseră atenţia căpitanului Dynamite şi permise micei expediții să-şi 
îndeplinească cu uşurinţă manevra sa. 

Nerăbdători, sachemul şi Bob Doyle, aşteptaseră în zadar semnalul pe care- 
| conveniseră cu cei şase cercetaşi. Siouxi şi Albii se întrebau, cu nelinişte, 
dacă nu cumva i se întâmplase vreo nenorocire lui Cactus Den şi tovarăşilor 
săi. 

Soarele între timp se ridicase fără ca situaţia să se fi modificat întrucâtva. 
Restul se cunoaşte: Siouxul atacat fusese salvat la tâimp de vânătorul de 
bizoni şi paznicii albi nu întârziaseră să-şi dea seama de greşeala lor. 

Bob Doyle, Cactus Den şi camarazii săi, se îndreptară în sfârşit spre peştera 
care ţinea loc de cartier general şi unde Fiul Tunetului era pe cale să dea nişte 
ordine la câţiva din războinicii săi. La intrarea cercetaşilor, marele sachem se 
ridică în picioare. 

— Oah! Fratele meu Inima Cinstită n-a dat oare chiar acum semnalul de 
atac? Semnalele l-au anunţat pe Fiul Tunetului că un foc mare a fost aprins 
deasupra stâncilor blestemate... 

— Fratele meu Fiul Tunetului vorbeşte în enigme, replică Cactus Den, foarte 
mirat de vestea acestui semnal misterios. Inima Cinstită nu putea să aprindă 
un foc pe creştetul Catedralei Deşertului deoarece în aceeaşi clipă se găsea 
printre frații săi roşii! 

— Dar cine ne semnalează atunci? întrebă Bob Doyle foarte intrigat şi el. Să 
fi descoperit inamicul prezența noastră şi să încerce astfel să ne atragă într-o 
cursă? Mărturisesc, Den, că sunt din ce în ce mai perplex... Ce trebuie să 
facem după părerea ta şi cine poate fi autorul acestui misterios semnal? 

— Presupun că-i Cavalerul Negru... Tot el este acela căruia îi datorăm 
salvarea noastră. 

— Drace! exclamă şeriful, cine poate fi acest misterios personaj pe care-l 
întâlneşti pretutindeni, chiar şi în apartamentele private ale Demonului 
Pământurilor Blestemate. Aş da cinci ani din viață pentru ai cunoaşte 
identitatea... Ce motiv îl împinge să contracareze planurile duşmanilor noştri? 

— Nu ştiu, replică vânătorul de bizoni. În orice caz, datorită lui mă aflu în 
clipa de față în viaţă! Când l-am părăsit, se pregătea să pornească în ajutorul 
lui Molly... 

— Molly!... Ai văzut-o pe Molly?... întrebă Dick O'Sullivan, dornic să afle 
ştiri despre sora lui. 

În câteva cuvinte, locotenentul Jackson îl puse la curent cu evenimentele 
care avuseseră loc în fortăreața bandiţilor, în timp ce Cactus Den continua să 
discute cu Fiul Tunetului şi cu Bob Doyle în privinţei enigmaticului semnal. 

— După toate probabilitățile, omul cu gluga trebuie să fie autorul focului, 
continuă Cactus Den. Dar de unde ne cunoaşte semnalul? 

— Minutele sunt scurte, îl întrerupse Fiul Tunetului şi bravii războinici 
Siouxi aşteaptă să pornească la luptă... 

— Să pornim imediat la ofensivă. Vom intra în vizuina duşmanului prin 
trecătoare subterană. Vă propun deci următoarele: o sută de războinici sub 
conducerea Vulturului Roşu, vor ataca defileul păzit de Picioarele Negre. În 
acest timp, albii şi ceilalți Siouxi vor intra în subterană, atacându-i pe bandiți 
şi Picioarele Negre pe la spate. 

În mai puţin de zece minute, albii şi Siouxi, preveniţi în grabă, se pregătiră 
să îndeplinească manevra proiectată. 

Douăzeci de războinici fură lăsaţi în peşteră pentru a păzi caii, în timp ce 
Vulturul Roşu, cu o sută de Siouxi, se îndreptă târându-se spre defileu. 

În curând, războinicii indieni ajunseră în apropierea postului păzit de 
Picioarele Negre şi de câţiva bandiți... Crezând că au de-a face, cu o bandă 
izolată, bandiții deschiseră foc asupra Vulturului Roşu şi indienilor. Un 
formidabil strigăt de război răspunse la împuşcăturile lor. Siouxii se repeziră 
la asalt, împuşcăturile se succedau ucigătoare, peste patruzeci de războinicii 
zăceau morți, atinşi de gloanțele Picioarelor Negre, dar camarazi lor, sărind 
peste întăriturile de stânci care-i protejau pe ticăloşi, se repeziră asupra lor 
agitând tomahawkurile. Urmă o învălmăşeală atroce. Puştile deveniră inutile, 
Siouzxii sub comanda Vulturului Roşu luptau ca nişte tigrii. În câteva minute, 
avanpostul duşman fu cucerit şi scalpurile pline de sânge ale Picioarelor 
Negre şi ale albilor împodobeau centurile bravilor Siouxi. Vreo cincizeci de 
bandiți şi Picioare Negre, atraşi de împuşcături veniră în ajutorul camarazilor 
lor. O nouă luptă corp la corp se încinse în mijlocul defileului. 

În acest timp, grosul forțelor aliate pătrunse în gangul subteran. Unul după 
altul înaintau vajnicii luptători conduşi de Cactus Den, care mergea în frunte. 

În ciuda ranei sale, locotenentul Jackson, ţinuse să facă parte şi el din 
expediție. 

În fine, aventurierii ajunseră la locul, unde în cursul nopții, căzuse ofițerul. 
O deschizătură mare se căsca deasupra capetelor lor, comunicând cu 
cimitirul monştrilor. Primul care se strecura prin această uşă naturală fu 
Cactus Den. Înaintând câţiva paşi el constată că amfiteatrul cu fosile era 
pustiu. La dreapta sa se înălța masa impozantă a Catedralei Deşertului. 

Toţi albii şi o mare parte, din Siouxi ieşiseră din coridorul subteran. 
Apropiindu-se Fiul Tunetului, Vânătorul Preriilor îi explică în câteva cuvinte 
situația şi-l puse la curent cu intenţiile sale. Era hotărât să pornească cu Bob 
Doyle şi cu ceilalți albi în urmărirea ajutoarelor pe care Ralph Thunder le 

trimitea în direcţia defileului. În câteva minute, şeriful şi oamenii săi, la care 
se mai adăugaseră Nebraska Joe şi Antilopa, se repeziră, sub comanda lui 
Cactus Den, pe urmele bandiţilor. 

Treizeci de Siouxi, răniți în cea mai mare parte, rezistau încă în jurul 
sachemului lor, intonând cântecul lor de moarte, când nişte împuşcături bine 
susținute siliră bandiții să bată în retragere: Cactus Den, Bob Doyle şi ceilalți 
albi soseau în ajutor! 

Puţini fură cei care reuşiră să se refugieze în Catedrala Deşertului pentru a- 
l anunţa pe căpitanul Dynamite de groaznica înfrângere suferită şi care-l priva 
de un sfert din efectivul său. Începând din clipa aceia, intrarea spre vizuina 
Demonului Pământurilor Blestemate era forțată. 

În timp luptătorii îşi pansau în grabă rănile. Fiul Tunetului reunea în cea 
mai mare ordine pe războinicii săi, iar Bob Doyle dădea ultimile sale 
instrucțiuni albilor. 


CAP. VIII 
O LOVITURĂ ÎNDRĂZNEAȚĂ 


În ciuda cuvintelor de îmbărbătare pronunţate de Aroona, Molly O'Sullivan 
era foarte neliniştită. Tânăra fată îşi petrecu cea mai mare parte a nopții 
rugându-se în fața rusticului crucifix care atârna pe un perete. 

Era trecut de ora două dimineaţa, când o siluetă îşi făcu apariţia la capătul 
coridorului care dădea spre închisoarea fetei. 

Umbra ajunse în fața intrării din peşteră. Înainte ca paznicii să fi remarcat 
ceva, repede ca fulgerul, necunoscutul se strecură în închisoare. Zărindu-l, 
Aroona se ridică imediat şi se apropie de el. 

— Căpitanul n-a venit încă? întrebă mascatul. 

— Nu, răspuns, indiana... 

Exact în clipa aceia, se trezi şi Molly, iar Aroona se grăbi s-o liniştească, 
făcându-i în acelaşi timp semn să tacă. 

Cavalerul Negru duse un deget la buze... O sentinelă, care desigur că auzise 
un zgomot, se apropia de uşa închisorii. Reţinându-şi respirația, omul cu 
gluga se lipi de perete, iar Molly şi cu Aroona se prefăcură că dorm. 

— By God! mormăi banditul intrând în peşteră şi examinând pe cele două 
captive... de ce vorbiți... Oare nu vă ajunge toată ziua pentru a pălăvrăgi? 

Sărind ca un tigru, Cavalerul Negru îl izbi cu pumnul în ceafă.. Sentinela se 
prăbuşi neînsufleţită, la pământ... Înfăşurându-l într-o piele de bizon, 
necunoscutul apucă lassoul care atârna pe un perete şi-l legă fedeleş. Nu 
neglijă să-i pună şi un căluş în gură, iar indiana îi luă armele. 

— All rightl... murmură mascatul. Să mergem... Trebuie să plecăm de aici 
înainte de a se da alarma. 

Urmată de Aroona, Molly porni pe urmele misteriosului necunoscut. Mâna 
ei nervoasă strângea cuțitul luat de la bandit. 

O jumătate de oră, fugarii îşi continuară drumul prin obscuritate... 
Deodată, un zgomot de voci răsună pe coridorul pe care se aflau. Un grup de 
oameni prevăzuţi cu torţe înaintau în direcţia lor. 

— Suntem pierduţi! mormăi Cavalerul Negru. 

— Ce este de făcut? întrebă Molly neliniştită. 

— Nu mai avem decât o singură şansă: să ne refugiem sus pe platformă. 
Poate că nu vom fi urmăriți până acolo de călăii noştri! 

Făcând cale întoarsă, necunoscutul, urmat de cele două femei, se înfundă 
în întunericul coridorului fugind din calea celor care veneau şi încercând să 
ajungă la scara naturală, care ducea spre vârful unui turn. 

În prada unei exasperări nebune, căpitanul Dynamite ajunse în fața grotei 
unde Molly O'Sullivan fusese închisă... Dar de abia păşi în peşteră şi scoaso o 
serie de înjurături îngrozitoare: închisoarea era goală... Fiica comandantului 
şi indiana dispăruseră! Numai într-un colț, o formă se zbătea cu disperare. 
Beat de furie, căpitanul Dynamite se repezi în direcția mogâldeții... 

Şeful bandiţilor, îngenunchie lângă nefericita santinelă şi îi smulse căluşul. 

— Căpitane!... Căpitane!... urlă nenorocitul... Omul Negru!... Au fugit?... 

— By God! ce staţi şi mă priviți ca nişte coyoţi! mugi Ralph Thunder, 
apucând biciul californian care atârna la centura sa. Nu înțelegeți că 
prizoniera a evadat şi că trebuie să punem mâna pe ea înainte de a părăsi 
Catedrala Deşertului?... 

Şi biciul şuierând prin aer izbi în primele rânduri ale bandiţilor.. Strigăte de 
durere şi de spaimă răsunară în peşteră... După ce furia sinistrului personaj 
se mai potoli, ei se repeziră pe urmele fugarelor. 

— Omul negru!... A zis omul negru! exclamă Ralph Thunder, mergând cu 
Gomez în fruntea outlawilor. Ce are oare acest individ misterios cu mine, de 
îmi contracarează mereu planurile? 

— Nu ştiu nimic despre el, căpitane, replică mexicanul... Nu pot pricepe de 
ce te urmăreşte cu atâta înverşunare... la să vedem... printre duşmanii tăi... 
aminteşte-ti puţin!... Nu poate fi Cactus Den, nici locotenentul Jackson, nici 
prostul acela de Nebraska Joe. 

Banditul ar mai fi continuat să enumere astfel pe adversarii şefului său, 
când un zgomot de voci îl readuse la realitate... Bandiţii, care mergeau în 
avangardă, zăriseră trei umbre, care dispăruseră cât ai clipi din ochi în 
direcția scării care ducea spre platformă.. Mai multe împuşcături se auziră, 
trase la întâmplare în direcţia fugarilor... 

Îndepărtând brusc pe oamenii săi, căpitanul Dynamite, cu revolverul în 
mână, trecu în fruntea grupului. 

— Îi am! exclamă el... Predaţi-vă! Sus mânile, sau tragl... 

O detunătură răspunse la această somaţie a banditului. Neştiind ce 
atitudine să adopte, şeful tâlharilor se opri. Fugarii profitară de acest răgaz 
pentru a mai sui câteva trepte. 

— Blestemăţiile! Voi avea în curând scalpul tău! vocifera căpitanul 
Dynamite, Ccare şi reluase ascensiunea, în timp ce în urma lui, Gomez şi 

oamenii săi se îngrămădeau într-o dezordine indescriptibilă. 

Scara naturala, fiind oarecum strâmtă, nu le permitea să înainteze decât 
doi câte doi în front; câte odată chiar, erau obligaţi să meargă în şir indian. 
Atât de mult fusese uzata trecătoarea, încât treptele din ce în ce mai fragile, 
nu ofereau dealtfel decât o soliditate relativă... 

Deodată, fiica comandantului scoase un țipăt de spaimă... O parte din scara 
care ducea spre platformă se prăbuşise. Gemând, Aroona se aşezase pe 
ultima treaptă. Orice înaintare devenise imposibilă. Bietele femei se vedeau 
puse în fața a două soluții: să se arunce în vidul ce se căsca la picioarele lor, 
sau să cadă din nou în mâinile Demonului Pământurilor Blestemate! 

Cavalerul Negru zărise şi el teribilul accident care venea să contracareze 
fuga sa... La câţiva paşi în urma lui, şeful tâlharilor înainta rânjind, fiind 
sigur că în sfârşit va pune mâna pe enigmaticul său adversar. Scoțând 
strigăte groaznice, bandiții se îngrămădeau pe trepte. 

— Hello boy! strigă căpitanul Dynamite către omul negru. Predă-mi pe cele 
două femei şi îți salvezi viața. Îţi dau cuvântul meu de onoare! 

Drept răspuns, Cavalerul Negru întinse revolverul în direcția şefului bandei. 

— Vino de le ia! urlă el, acoperind cu corpul său pe cele două protejate. 


CAP. IX 
SEMNALUL 


În fața atitudinii hotărâte a adversarului său, Ralph Thunder şovăi. Omul 
cu glugă îl ţinea la respect cu revolverul şi în ciuda situaţiei sale critice, avea 
asupra lui un oarecare avantaj. 

Profitând de un moment de neatenţie din partea adversarului său, şeful 
tâlharilor se repezi asupra lui... Sub privirile îngrozite ale celor două femei, 
căpitanul Dynamite şi Cavalerul Negru se rostogoliră pe treptele scării în timp 
ce bandiții scoteau urlete de triumf, aşteptând victoria şefului lor. 

După două minute de eforturi disperate, necunoscutul reuşi să se degajeze 
şi lovi cu putere în adversarul său. Atins în plină falcă mizerabilul scoase un 
muget de durere şi-i dădu drumul.. Repede ca fulgerul, Cavalerul Negru se 
ridică, tocmai în clipa când Lopez Carillo, văzând primejdia care-l ameninţa pe 
şeful său, se repezea în ajutorul său. Banditul ridică pumnalul, gata să 
lovească în misteriosul personaj. O detunătură se auzi şi banditul atins în 
mijlocul frunți fu precipitat în gol, în timp ce căpitanul Dynamite îngrozit făcu 
câţiva paşi înapoi silindu-i pe ai lui să coboare câteva trepte. 

— Hello boy! rânji atunci omul cu gluga, nu prea eşti grăbit să-ți pui 
amenințările în aplicare... 

— Cine eşti, demone! strigă şeful bandiţilor furios. 

— Cine sunt, Ralph Thunder? Vei afla încurând... Până atunci te previn că 
la cea mai mică tentativa de a te apropia din nou de mine îţi voi zbura creieri! 

Unul din bandiți, profitând de discuţia dintre Cavalerul Negru şi căpitanul 

Dynamite, duse arma la ochi, dar necunoscutul, anticipându-i gestul îl culcă 
la pământ cu un glonte de revolver. Ca la un semnal, bandiții făcură cale 
întoarsă, lăsându-i pe şeful lor şi pe locotenentul său singuri în fața acestui 
adversar invincibil. De teamă să nu cadă şi ei la rândul lor victima gloanțelor 
misteriosului personaj hotărâră să urmeze exemplul complicilor lor. 

— Victoria ta nu este decât temporară! rânji Ralph Thunder... Oricine ai fi, 
nu uita că te mai afli aici în puterea mea. Nici o păsărică n-ar fi în stare, în 
clipa de față să iasă din Catedrala Deşertului... Bagă bine de seamă: peste 
câteva ore te vei convinge singur ce înseamnă să mă înfrunți. 

Drept răspuns, Cavalerul Negru descarcă de două ori revolverul în aer, ceea 
ce avu ca rezultat să grăbească retragerea celor doi adversari. 

După plecarea căpitanului Dynamite, Cavalerul Negru căzu pe gânduri... 
Trebuia să aducă la cunoştinţa micului corp expediționar, că sosise momentul 
să atace Catedrala Deşertului... Era sigur că bandiții încă nu bănuiau 
prezența duşmanilor lor... 

Dar, pentru a putea alarma pe Bob Doyle şi pe Fiul Tunetului trebuia 
neapărat să ajungă sus pe platformă... Ori, drumul în direcţia aceea îi fusese 
barat prin prăbuşirea a douăsprezece trepte... Pe altă parte, nici nu se putea 
gândi la coborât, deoarece bandiții n-ar fi ezitat o clipă să-i doboare. 

Deodată, Cavalerul Negru care se aşezase pe una din trepte, se ridică şi 
începu să examineze cu atenţie locul unde se găsea... Ridicând capul, zări la o 
distantă de câțiva metri deasupra lui o stâncă care ieşea din perete... Fără a 
mai sta pe gânduri, desfăcu lassoul căre-i atârna la centură şi după ce se 
convinse că lațul funcționa bine, îl repezi în sus. Descriind un arc mic, 
frânghia se desfăşură cu repeziciune şi se prinse solid de stânca. 

Cavalerul Negru nu era singur... Avea de trecut de cealaltă parte a 
prăpastiei două femei.. După ce şovăi puţin, se apropia de Molly şi de Aroona 
şi le puse în curent cu situația. Amândouă acceptară. 

La un semn afirmativ al tinerei fete, omul cu gluga îi porunci să se prindă 
bine de gâtul său: apoi, făcându-şi vânt. Se apucă cu putere de lassou şi se 
lansă în vid, în timp ce indiana, rămasă singură, privea îngrozită la acest tur 
fantastic de gimnastică.. Un minut după aceea, fu trecută şi Aroona de partea 
cealaltă a obstacolului... 

Strigăte de furie izbucniră jos la poalele scării... nişte împuşcături răsunară, 
dar gloanţele se turtiră inofensive de perete. 

Omul eu gluga nu-şi pierdu timpul, ci se grăbi să urce cele douăzeci de 
trepte care duceau spre unul din uriaşele turnuri naturale. Vânătorul înainta 
cu repeziciune, părând să cunoască foarte bine toate ascunzişurile 
„Catedralei”... După câteva secunde, ajunse în fața unei trape care-i bara 
trecerea... Încordându-se cu hotărâre reuşi să ridice acest obstacol... Molly şi 
Aroona se grăbiră să se strecoare în turn... Cu o lovitură de picior Cavalerul 
Negru închise la loc trapa... Cei trei fugari ajunseră în sfârşit la ţinta lor. 

Necunoscutul nu-şi pierdu însă timpul, ci apropiindu-se de o crăpătură 
aflată lângă un perete, scoase diferite obiecte: o manta şi nişte cutii pline cu 

hârtii... Apoi, adună mână de iarbă uscată pe care o aşeză într-un fel de 
pâlnie săpată de natură în mijlocul turnului... Câteva minute după aceea un 
fum des se ridica deasupra Catedralei Deşertului... 

— Am avut noroc, exclamă în sfârşit Cavalerul Negru... Semnalul a fost 
dat... înainte de prânz, albii şi Siouxii vor ataca fortăreața căpitanului 
Dynamite... 

Misteriosul personaj se pregătea să alimenteze focul, când nişte lovituri 
violente izbiră în trapa care ducea spre platformă... Bandiţii izbutiră să ajungă 
la deschizătura pe unde fugarii scăpaseră. 

— Veniţi repede! strigă omul cu glugă către cele două femei; singur nu voi 
putea rezista până la capăt! 

Molly şi Aroona se repeziră şi-şi uniră forțele cu acelea ale protectorului lor. 


CAP. X 
REZISTENTĂ ÎNDÂRJITĂ 


— Alarmă! Suntem  trădați! Siouxii au reuşit să forțeze Defileul 
Tomahawkului! 

Mexicanul Gomez, locotenentul căpitanului Dynamite, fugea prin galeriile 
subterane căutându-şi şeful, pentru a-l pune la curent cu groaznicul 
eveniment. 

— Unde este şeful? întrebă Gomez. Făcându-şi drum printre grupurile de 
bandiți. 

Un texan îi spuse unde-l văzuse pe Demonul Pământurilor Blestemate. 

După ce dete câteva ordine, mexicanul se repezi spre locul unde şeful 
bandiților se silea să zdrobească rezistența pe care i-o opunea Cavalerul 
Negru. 

— Alarmă! Alarmă! Siouxii atacă Defileul Tomahawkului... urlă Gomez. Cu 
hainele sfâşiate, respirând cu greutate, mexicanul povesti şefului său în ce 
condiții se produsese agresiunea. 

— Asediatorii sunt în număr de o sută şi îi vom putea zdrobiţi cu uşurinţă, 
conchise Gomez... Totuşi, mi-e teamă ca această ofensivă să nu fie începutul 
uneia mai grave. De aceea n-am ezitat să trimit cincizeci de oameni în ajutorul 
apărătorilor Defileului Tomahawkului. 

— Ai făcut bine, replică căpitanul Dynamite, buimăcit de ştirea adusă de 
locotenentul său. 

Cu regret, Demonul Pământurilor Blestemate cobori scara şi dădu 
oamenilor săi semnalul de retragere. Îi venea foarte greu să facă cale întoarsă 
tocmai acum, când credea că va pune mâna pe Cavalerul Negru. Încă odată, 
întâmplarea venea în ajutorul misteriosului personaj. 

În mijlocul amfiteatrului, dezordinea atinsese culmea şi discuţiile erau gata 
să degenereze într-o încăierare sângeroasă, când Ralph Thunder apăru pe 
neaşteptate, urmat de Gomez. Şeful tâlharilor se urcă pe o ladă şi privi 

încruntat la oamenii săi. 

— Ştiţi ce soartă vă aşteaptă, strigă el, dacă nu veţi reuşi să opriți 
înaintarea Siouxilor. Sper că veți dovedi acestor diavoli că nu sunteți nişte laşi 
şi ca urletele lor nu vă înspăimântă... 

— Trăiască căpitanul! strigară ei agitând armele. După ce entuziasmul se 
mai potoli, căpitanul Dynamite îşi împărți cu grijă forțele de care dispunea. 

Ordine scurte se auziră. În fruntea a douăzeci de oameni aleşi printre cei 
mai buni trăgători din bandă, căpitanul Dynamite se postă pe coridorul care 
lega amfiteatrul cu cimitirul de fosile. Scoțând strigăte de triumf, îmbătaţi de 
victoria pe care o repurtaseră până atunci, Siouxii înaintau repede printre 
oasele monştrilor. 

Căpitanul Dynamite şi complici săi deschiseră foc ucigător. Atins în mijlocul 
frunți Antilopa se prăbuşi ca un stejar, în timp ce alți douăzeci de războinici 
muşcară la rândul lor pământul, a doua salvă trasă fu tot atât de ucigătoare. 
În faţa acestei primiri sângeroase, Siouxii se opriră dezorientaţi. Cactus Den 
în fruntea coloniştilor albi se avântă în luptă. Încurajaţi de sosirea aliaţilor lor 
albi, Fiul Tunetului, Cerbul Agil şi Vulturul Roşu şi toți bravii lor intrară la 
rândul lor în scenă. 

Adăpostiți în dosul stâncilor, bandiții apărau cu disperare intrarea din 
amfiteatru. 

Un eveniment neaşteptat puse însă capăt acestei rezistenţe şi semănă 
panică printre cei asediați.. 

Fiul Tunetului şi Siouxii săi, sărind peste micile coline de pământ roşu, 
năvăliră cu un uragan spre galeria subterană. Zdrobiți de marele lor număr, 
tâlharii încercară în zadar să scape prin fugă; în mai puţin de un minut fură 
masacrați până la unul. 

Mai norocos decât complicii săi, căpitanul Dynamite, reuşi să se refugieze în 
amfiteatru şi să dea alarma. 

Demonul Pământurilor Blestemate gesticula dând ordine oamenilor săi, 
care se repezeau spre citadelă... 

În fruntea războinicilor săi, Fiul Tunetului înainta, lovind furios eu 
tomahawkul în dreapta şi în stânga. 

— Împiedicaţi pe Dynamite să intre în citadelă! urlă Vânătorul Preriilor, 
văzând că Ralph Thunder se retrăgea spre uşa fortăreței. În zadar, încercă 
Cactus Den să se apropie de şeful outlawilor; înghesuiala care domnea în 
jurul lui, îl împiedecă să ajungă până la el. Nebraska Joe fu mai norocos, 
reuşind să-l rețină pe şeful bandei de braț. Scoțând o înjurătură sălbatecă 
banditul se întoarse, dar colosul ţinea bine... Mizerabilul se vedea pierdut, 
când Şarpele Galben care dădea şi el înapoi spre Catedrala Deşertului, aplică 
o puternică lovitură de măciucă mutului peste cap. Uriaşul se prăbuşi ca o 
masă inertă scoțând un strigăt de durere. Fără a mai pierde un minut, şeful 
bandiţilor se avântă spre uşă, urmat de ultimi credincioşi care mai 
rămăseseră în viață. Doua minute mai târziu uşa grea, împinsă de nişte brațe 
puternice se închidea împiedecând asediatorilor accesul în citadelă. 

CAP. XI 
CUCERIREA CATEDRALEI DEȘERTULUI 


— Spargeţi uşa! strică Cactus Den, care se agita ca un diavol... Victoria este 
a noastră! 

Locotenentul Jackson descoperi în amfiteatru un stâlp enorm. Ridicat pe 
umerii a douăzeci de războinici, berbecul improvizat izbi cu putere în uşă. La 
a unsprezecea lovitură, obstacolul se prăbuşi sărind în ţăndări. Siouxi având 
în fruntea lor pe Fiul Tunetului, năvăliră în citadelă. 

Sărind peste cadavrele bandiţilor care împiedicau înaintarea, marele 
sachem se repezi ca un tigru spre Şarpele Galben, care se apăra cu disperare. 
Strâns înlănțuiți, cei doi indieni se rostogoliră pe jos într-o îmbrăţişare 
mortală. Şarpele Galben se înăbuşea încetul cu încetul sub pumnul viguros al 
şefului sioux care-l strângea de beregată. Cu o puternică lovitură de 
tomahawk, Fiul Tunetului reuşi să sfărâme țeasta aliatului lui Ralph 
Thunder... Atunci, în fața luptătorilor îngroziți, fără să se sinchisească de 
gloanţele care bâzâiau ca albinele în jurul lui, marele sachem scoase cuțitul 
său de scalpat. Câteva secunde mai târziu, părul Şarpelui Galben împodobea 
centura marelui şef al siouxilor. În acest timp, lupta continua cu îndârjire... 
Demonul Pământurilor Blestemate, mereu în primele rânduri, lupta cu un 
curaj extraordinar. Unul câte unul, Picioarele Negre şi bandiții cădeau în jurul 
lui pentru a nu se mai ridica niciodată. 

Vânătorul Preriilor nu se mai afla decât la doi paşi de căpitanul Dynamite. 
Cu patul revolverului, el se debarasă de un bandit care voia să-i ațină calea.. 

— Între noi doi acum, Demon al Pământurilor! strigă atunci vânătorul de 
bizoni. Predă-te... 

Drept răspuns, Ralph Thunder duse arma la ochi şi trase. Glontele smulse 
căciula de castor de pe capul lui Den, dar nu-i făcu nici un rău. Atunci, şeful 
outlawilor se consideră pierdut... Hotărât îşi îndreptă revolverul spre inimă şi 
apăsă pe trăgaci. O împinsătură brusca însă devie proiectilul care se înfipse 
într-un cadavru... Bob Doyle intervenind cu energie strângea cu pumnul său 
puternic mâna căpitanului Dynamite şi-l sili să dea drumul armei. 

— În numele legii, Ralph Thunder, eşti prizonierul meu! strigă şeriful din 
Deadwood. 

Demonul Pământurilor Blestemate scoase un muget de furie. În zadar, 
chemă el în ajutor pe ultimii săi credincioşi... Catedrala Deşertului era 
cucerită. Nelegiuiţii si Picioarele Negre fuseseră ucişi până la ultimul. 

Desfăcându-şi lassoul, Bob Doyle îl legă strâns, în timp ce Cactus Den îl 
ținea la respect cu arma sa. 

Cactus Den şi Jackson se repeziră spre ascunzătoarea Cavalerului Negru. 
Ca să evite orice întârziere, ei strigară cine sunt. 

Pumnul viguros al omului cu glugă ridică trapa. Cei doi se furişară lângă 
misteriosul lor aliat. Un strigăt de nedescrisă bucurie se auzi. Plină de fericire, 

Molly O'Sullivan se repezi în brațele logodnicului ei, în timp ce Cavalerul 
Negru discuta cu vânătorul de bizoni. 

În acest timp, în mijlocul morţilor şi răniților care zăceau în fața porţii 
Catedralei Deşertului Nebraska Joe îşi revenea încetul cu încetul în simtire.. 
Lovitura care i-o aplicase Şarpele Galben fusese foarte puternică. Sângele îi 
curgea din abundență din frunte orbindu-l. Fără să se sinchisească de 
durerile atroce pe care le resimțea, izbuti să se ridice şi să se târască câțiva 
paşi. 

În zadar încercă mutul să-l strige pe Cactus Den. Sunete nearticulate îi 
ieşeau din gâtlej. O sudoare rece îi curgea de-a lungul şirei spinării, iar 
tâmplele îi zvâcneau să se spargă. Colosul, slăbind din ce în ce mai mult, 
înțelese că rana sa era fără de scăpare. Dominându-şi durerea, se târi de-a 
lungul fortăreței căutând o intrare pe unde să-i fie posibil să intre, pentru a 
muri în braţete pardului său... 

Deodată, nedespărțitul tovarăş al lui Cactus Den se opri: ajunse în fața unei 
deschizături prin care corpul său putea trece cu uşurință.. O lucire de 
speranţă se aprinse în ochii lui. Adunându-şi puterile, se strecură şi pătrunse 
într-o pivniță adâncă, care se întindea pe o adâncime de zece metri sub el. 

Mutul distinse silueta unui om. Care având o torță în mână, se îndrepta 
spre nişte butoiaşe îngrămădite lângă un perete. 

Îngenunchind repede, individul, care nu era decât Gomez. Locotenentul 
căpitanului Dynamite, scoase din buzunar un fitil şi introduse un capăt într- 
un butoiaş. 

Intrigat, colosul se întrebă ce făcea individul acolo... Nu întârzie însă să fie 
lămurit în această privinţă: banditul punând mâna pe torță, aprinse repede 
fitilul, apoi făcând cale întoarsă ieşi în goană din pivniţă. 


CAP. XII 
SACRIFICIUL LUI NEBRASKA JOE 


Luând o hotărâre eroică, rănitul se decise să se arunce asupra flăcării care 
consuma fitilul şi să-o înăbuşe cu propriul său corp, înainte de a-şi îndeplini 
oribila ei sarcină. Mutul se afla la o înălțime de zece metri de locul unde 
flacăra consuma fitilul şi căderea putea fi mortală. Totuşi, Nebraska Joe nu 
ezită nici o clipă: viaţa prietenului său era în joc. Puțin îi păsa că şi-o sacrifica 
pe a lui. Făcându-şi semnul crucii, rănitul se aruncă în gol... 

Un strigăt de agonie răsună în pivnița cufundată acum în întunerec... 
Nebraska Joe îşi fracturase baza craniului, dar prin sublimul său sacrificiu, 
reuşise să-şi salveze prietenul de la catastrofa... O tăcere impresionantă 
domni timp de câteva minute în peşteră... 

Minutele trecură. Deodată, se auzi un zgomot de paşi... Sfărâmând uşa 
pivniței cu umărul, vânătorul de bizoni şi Cavalerul Negru năvăliră în 
depozitul de muniții al căpitanului Dynamite. 

— Pe Jupiter! exclamă omul cu gluga. Pericolul a fost îndepărtat!... 

Vânătorul Preriilor nu răspunse: la lumina torței pe care o avea în mână 
descoperise un corp cu braţele întinse în cruce şi care parca-l privea cu nişte 
ochi larg deschişi. 

— Mii şi milioane de coyoţi! mi-au ucis pardul! strigă Cactus Den, cu un 
accent de durere imposibil de descris. 

Îngenunchind lângă cadavrul lui Nebraska Joe, Cavalerul Negru nu întârzie 
sa-şi dea seama în ce împrejurări murise mutul... Descoperise fitilul stins. 

— Bietul camarad! strigă el. Ne-a salvat viaţa la toți! Ticăloşii au vrut să 
arunce Catedrala Deşertului în aer şi sunt sigur că, fără intervenţia lui 
Nebraska Joe, ar fi reuşit... Ce părere ai, Den? 

Vânătorul de bizoni nici nu ascultă cuvintele pronunţate de necunoscut. 
Pierdut în durerea sa, apucase mâna colosului şi o duse la buze. O lacrimă se 
scurse de-a lungul obrazului său ars de soare.. 

Cavalerul Negru respectă această durere mută... Dându-se câțiva paşi 
înapoi, se sprijini de perete, lăsând pe Cactus Den să-şi ia supremul rămas 
bun de la acela care-i fusese tovarăş de aventură. Buzele vânătorului de 
bizoni se mişcară încetişor... Se ruga pentru acela, care nu şovăise o clipă să- 
şi sacrifice viața ca să o salveze pe a sa. 

— Dormi în pace, camarade! şopti el. Prietenul tău nu te va uita niciodată. 
Nu-ţi spun adio, old fellow, ci la revedere. La revedere într-o lume unde 
oamenii nu se ucid între ei şi unde domneşte pacea eternă. Pardul tău, când 
va veni ora, va fi fericit să te regăsească acolo! 

Vânătorul Preriilor se ridică clătinându-se, zdrobit de emoție. Ca şi cum s- 
ar fi deşteptat dintr-un vis urât, îşi duse o mână la frunte. 

— Nu este momentul pentru a mă lăsa doborât de durere, strigă el. 
Căpitanul Dynamite are să-mi achite acum, o datoria în plus... Dragul meu 
prieten este mort: va fi răzbunat, o jur! 

Vânătorul de bizoni redevenise aventurierul fără teamă şi fără de reproş; o 
hotărâre neclintită se citea în ochii săi. Cactus Den era hotărât să-şi facă 
singur dreptate. 

După ce închise uşa pivniței unde se odihnea nefericitul său tovarăş, 
Cactus Den, urmat de Cavalerul Negru, se înapoie în sala cea mare a 
Catedralei Deşertului, unde Bob Doyle, Fiul Tunetului, Cerbul Agil, 
locotenentul Jackson şi Dick O'Sullivan se pregăteau să ţie un sfat. În câteva 
cuvinte, Cactus Den îi puse la curent, cu eroicul sfârşit al lui Nebraska Joe, 

— lată o nouă victimă care vine să ne îndolieze victoria, strigă şeriful din 
Deadwood. 

— Vor fi răzbunați, old follow, răspunse vânătorul de bizoni cu o voce 
întunecată. A sosit momentul ca mizerabilul care a terorizat mai bine de un 
an regiunea, să-şi primească pedeapsa. Să fie adus imediat prizonierul aici şi 
executat pe loc! 

— Putină răbdare, Den, îl întrerupse Bob Doyle. Legat cum este, căpitanul 
Dynamite nu poate să scape. În clipa când ai venit cu necunoscutul tău 

prieten, tocmai discutam cu marele sachem, care cerea să-i fie predat 
prizonierul. 

— Fața-palidă ne-a masacrat turmele de bizoni, strigă Fiul Tunetului... 
Fața-palidă trebuie să ne fie predată pentru a fi legat la stâlpul de tortura 
pentru ispăşirea crimelor! 

După o discuţie dintre cele mai animate, sachemul renunţă la şeful 
bandiţilor în schimbul prăzilor bogate luate de la tâlhari. 

— Crede-mă Doyle, zise Cactus Den, nu este bine să laşi lucrul de azi pe 
mâine. Bagă de seamă... Individul este foarte şiret... Cine îmi garantează că 
nu va reuşi să evadeze? 

— Ne iei drept nişte incapabili şi nişte orbi, old fellow? răspunse Şeriful... 
Fii liniştit, banditul nu ne va scapă din mână şi-şi va primi pedeapsa pe care 
o merită... 

Căpitanul Dynamite continuă să zacă întins pe pielea de urs unde fusese 
aruncat. Zărindu-l pe Cactus Den, tresări şi începu să-l înjure ca un turbat. 

Dar Vânătorul Preriilor fără să se sinchisească de înjurăturile pe care i le 
adresa mizerabilul, examină cu atenţie legăturile sale. Scoțând un murmur de 
satisfacție, Cactus Den îl îndepărtă pe şeful bandiţilor cu piciorul, în timp ce 
acesta încerca în zadar să-l scuipe în față. 

— Linişteşte-te, şarpe blestemat!... Ora pedepsei se apropie... 

Cu o înjurătură groaznică răspunse la aceste cuvinte. 

Ralph Thunder, galben de furie, se smucea neputincios în legăturile sale. 

Convins de inutilitatea eforturilor sale, se resemna să aştepte 
evenimentele... încetul cu încetul, întunericul din peşteră crescu... 


CAP. XIII 
LEGEA LUI LINCH 


— Sus cu banditul!... La spânzurătoare cu el!... Legea lui Linch!... 

Strigăte de furie şi de indignare îl primiră pe Demonul Pământurilor 
Blestemate, opt zile mai târziu, când sub supravegherea albilor şi Siuxilor, îşi 
făcu apariția în micul orăşel Deadwood. Mâini amenințătoare se întindeau în 
direcția tâlharului pe care Bob Doyle, Cactus Den şi Cavalerul Negru încercau 
în zadar să-l apere de furia mulțimii. 

Prizonierul ar fi fost rupt în bucăţi, dacă Dick O'Sullivan şi cu o duzină de 
paznici nu ar fi sărit în ajutorul camarazilor lor. În picioare, pe scaunul 
trăsurii sale Abraham Ismael strălucea de bucurie. 

— Liniştiţi-vă old fellows, strigă Şeriful, ridicând braţul sus. Dreptatea se va 
face! 

Dar urletele mulțimii avide de sânge se multiplicară, acoperind ultimele 
cuvinte ale lui Bob Doyle... 

— Legea lui Lynch!... Ochi pentru ochi, dinte pentru dinte!... La moarte cu 

Demonul Pământurilor Blestemate. 

Paznicii fură obligaţi să dea înapoi din fața mulțimii înfuriate şi pe un drum 
ocolit se îndreptară spre râul Cheyenne. 

În sfârşit Şeriful descălecă şi se apropie de bandit. O linişte impresionantă 
se lăsă asupra întregii asistente... 

— Ralph Thunder, striga Bob Doyle a sosit clipa să-ţi primeşti pedeapsa 
pentru crimele tale!... În câteva minute vei apărea în fața Judecătorului 
Suprem! Ai vreo dorinţă de formulat?... 

— Nici una! răspunse banditul cu o voce încărcată de ura... Fii blestemat, 
tu şi prietenii tăi! 

Bob Doyle nu răspunse la aceste zadarnice insulte..... 

Atunci Cactus Den înaintă cu lassoul în mână, în câteva secunde izbuti să 
facă un laţ şi să-l petreacă pe după gâtul mizerabilului, în timp ce omul cu 
gluga fixa repede celalalt capăt al frânghiei de creanga unui copac... 

— Am jurat să-ţi petrec funia pe după gât. Prietenii îmi sunt martori... Îmi 
țin cuvântul dat, strigă Vânătorul Preriilor. 

La rândul sau Cavalerul Negru se apropie de condamnat. Ajuns la câţiva 
paşi de el se opri... 

— Ți-am promis Căpitane Dynamite, că-ţi voi dezvălui identitatea mea, în 
ziua când vei avea funia petrecută în jurul gâtului şi ziua aceea a sosit... 

Sub privirile spectatorilor stupefiaţi, acel personaj îşi scoase gluga şi masca! 
Strigăte de uimire răsunară din toate părțile... 

— Lean Ribbed Jack! 

Cactus Den, Bob Doyle şi coloniştii din Deadwood erau fericiți că-l regăsesc 
pe intrepidul cavaler al preriilor a cărui moarte o deplânseseră cu toții... 

Un strigat oribil de durere puse capăt ovaţiilor. Profitând de neatenţia 
generală, Fiul Tunetului sărise jos de pe mustangul său şi se îndreptase spre 
prizonier... Înainte ca paznicii să fi avut timpul să intervină, indianul flutură 
în mână scalpul Căpitanului Dynamite... 

— Oah! striga el. Fraţii mei şi Feţele Palide pot acum să-şi îndeplinească 
sentința... 

Ralph Thunder era groaznic la vedere... Pentru a pune capăt suferințelor 
acestuia, Bob Doyle dădu ordinul să fie executat! 

